title: সোভিয়েত–আফগান যুদ্ধ

text:
১৯৩৩ সাল থেকে ১৯৭৩ সাল পর্যন্ত বাদশাহ মুহম্মদ জহির শাহ আফগানিস্তান শাসন করেন। তাঁর চাচাতো ভাই লেফটেন্যান্ট জেনারেল মুহম্মদ দাউদ খান ১৯৫৪ সাল থেকে ১৯৬৩ সাল পর্যন্ত আফগানিস্তানের প্রধানমন্ত্রীর দায়িত্ব পালন করেন। এসময় মার্ক্সবাদী পিডিপিএ-এর শক্তি ক্রমাগত বৃদ্ধি পায়। ১৯৬৭ সালে পিডিপিএ নূর মুহম্মদ তারাকী ও হাফিজুল্লাহ আমিনের নেতৃত্বাধীন খালক (জনতা) এবং বাবরাক কারমালের নেতৃত্বাধীন পারচাম (পতাকা) নামক দুইটি উপদলে বিভক্ত হয়ে পড়ে।
জহির শাহের সরকারের বিরুদ্ধে দুর্নীতি ও ভঙ্গুর অর্থনৈতিক অবস্থা সৃষ্টির অভিযোগ উঠলে ১৯৭৩ সালের ১৭ জুলাই প্রাক্তন প্রধানমন্ত্রী দাউদ এই সুযোগে একটি সামরিক অভ্যুত্থান ঘটিয়ে ক্ষমতা দখল করেন। দাউদ আফগানিস্তানে রাজতন্ত্রের অবসান ঘটান এবং তাঁর শাসন আফগান জনসাধারণের মধ্যে জনপ্রিয়তা অর্জন করে, কিন্তু পিডিপিএ-এর সমর্থকদের নিতট দাউদের শাসন জনপ্রিয় ছিল না।
দাউদের সরকার কর্তৃক পিডিপিএ সদস্যদের ওপর চালানো নিপীড়ন এবং পিডিপিএ-এর একজন প্রথম সারির নেতা মীর আকবর খাইবারের রহস্যজনক মৃত্যু পিডিপিএ-র উভয় উপদলকে দাউদের সরকারের চরম বিরোধী করে তোলে। খাইবারে রহস্যজনক মৃত্যুর ঘটনার পর কাবুলে দাউদের বিরুদ্ধে ব্যাপক গণবিক্ষোভের সৃষ্টি হয়। এর ফলে আফগান কর্তৃপক্ষ বেশ কয়েকজন পিডিপিএ নেতাকে গ্রেপ্তার করে।
১৯৭৮ সালের ২৭ এপ্রিল পিডিপিএ-এর প্রতি সহানুভূতিশীল আফগান সেনাবাহিনীর সদস্যরা দাউদের সরকারকে উৎখাত করে এবং দাউদ সপরিবারে নিহত হন। পিডিপিএ-এর মহাসচিব নূর মুহম্মদ তারাকী নবগঠিত আফগানিস্তান গণতান্ত্রিক প্রজাতন্ত্রের বিপ্লবী পরিষদের প্রেসিডেন্ট ও প্রধানমন্ত্রী নিযুক্ত হন।


title: আব্দুল জহির (রাজনীতিবিদ)

text: আব্দুল জহির (৩ মে ১৯১০ — ২১ অক্টোবর ১৯৮২) ৭০ এর দশকে আফগানিস্তানের প্রধানমন্ত্রী ছিলেন। তিনি আফগানিস্তানের লেহমান প্রদেশে পশতুন সম্প্রদায়ে জন্মগ্রহণ করেন। আব্দুল জহির কাবুলে মাধ্যমিক বিদ্যালয় ও যুক্তরাষ্ট্রের বিশ্ববিদ্যালয়ে পড়াশোনা করেন। তিনি কলাম্বিয়া বিশ্ববিদ্যালয় থেকে ডক্টর অব মেডিসিন এবং জনস্ হপকিনস বিশ্ববিদ্যালয় থেকে জনস্বাস্থ্যের ওপর মাস্টার্স ডিগ্রি অর্জন করেন। জহির একজন ডাক্তার হিসেবে আফগানিস্তানে ফিরে আসেন, কিন্তু এখানে তিনি রাজনীতিতে জড়িয়ে পড়েন। তার রাজনৈতিক জিবনে তিনি আফগানিস্তানের স্বাস্থ্যমন্ত্রী, আইনসভার প্রেসিডেন্ট এবং ইতালি ও পাকিস্তানে আফগানিস্তানের রাষ্ট্রদূত হিসেবে দায়িত্ব পালন করেন। এছাড়া তিনি সবচেয়ে গুরুত্বপূর্ন ১৯৭১ সাল থেকে ১৯৭২ সাল পর্যন্ত আফগানিস্তানের প্রধানমন্ত্রীর দায়িত্ব পালন করেন। তিনি প্রধানমন্ত্রীর পদ থেকে পদত্যাগ করার কয়েক মাস পর আফগানিস্তানের রাজা মোহাম্মদ জহির শাহ্'কে ক্ষমতাচ্যূত করা হয়। ফলে আব্দুল জহিরকে রাজনীতি থেকে অবসর গ্রহণ করতে হয়।


title: আফগানিস্তানের রাষ্ট্রপতিদের তালিকা

text: বর্তমান রাষ্ট্রপতি হামিদ কারজাই ডিসেম্বর ৭, ২০০৪ সালে দেশটির ইতিহাসে প্রথমবারের মত গণতান্ত্রিক প্রক্রিয়ায় রাষ্ট্রপতি নির্বাচিত হন। আফগানিস্তানের জাতীয় সংসদ আফগানিস্তানের বিধানসভা। বর্তমান দ্বিক্ষ বিশিষ্ঠ এই বিধানসভাটি ২০০৫ সালের ১৮ই সেপ্টেম্বর নির্বাচিত হয়। আইনসভা তৈরির জন্য সর্বোচ্চ আদালতের সদস্যরা রাষ্ট্রপতি দ্বারা নির্বাচিত হন। নতুন বিচারবিভাগ ও সংসদ, উভয়ে মিলে দেশটিতে একটি নিরপেক্ষ সরকার প্রতিষ্ঠার চেষ্ঠা চালাচ্ছে যা এখন পর্যন্ত দেশটিতে ঘটেনি। এছাড়াও এই প্রক্রিয়াটি ২০০৪ সালে শুরু হওয়ায় অপেক্ষাকৃত নতুন, কারণ দশকের পর দশক ধরে বিভিন্ন দল ও গোষ্ঠীর সাথে যুদ্ধ করার পরই প্রক্রিয়াটি শুরু হয়। জাতিসংঘ, অন্যান্য সরকার ও বিভিন্ন সংস্থা দেশটিতে গণতন্ত্র পূণঃপ্রতিষ্ঠার জন্য কাজ করে যাচ্ছে।


title: মুহাম্মদ দাউদ খান

text: মুহাম্মদ দাউদ খান (১৮ জুলাই ১৯০৯ – ২৮ এপ্রিল ১৯৭৮) ছিলেন আফগানিস্তানের প্রধানমন্ত্রী। তিনি ১৯৫৩ সাল থেকে ১৯৬৩ সাল পর্যন্ত দায়িত্বপালন করেছেন। ১৯৭৩ সালে তিনি বাদশাহ মুহাম্মদ জহির শাহকে উৎখাতের মাধ্যমে রাজতন্ত্র বিলুপ্ত করেন এবং আফগানিস্তানের রাষ্ট্রপতি হন। ১৯৭৮ সালে পিপল'স ডেমোক্রেটিক পার্টি অব আফগানিস্তানের (পিডিপিএ) নেতৃত্বে সংঘটিত সাওর বিপ্লবের সময় নিহত হওয়ার পূর্ব পর্যন্ত তিনি রাষ্ট্রপতি ছিলেন।


title: আব্দুল হক (আফগান নেতা)

text: হক ইসলামিক স্টেট অব আফগানিস্তানের অভ্যন্তরীন নিরাপত্তা বিষয়ক কেবিনেট মিনিস্টার ছিলেন, যা ১৯৯২ সালের এপ্রিলে সমাজতান্ত্রিক নাজিবুল্লাহ সরকারের পতনের পর শান্তি ও শক্তি বিনিময় সমঝোতা পেশওয়ার অ্যাকর্ড অনুযায়ী তৈরী হয়েছিল। গুলবউদ্দীন হেকমাতিয়ার, যাকে প্রধানমন্ত্রী হওয়ার প্রস্তাব দেওয়া হয়েছি, অন্য রাজনৈতিক দলগুলোর সাথে ক্ষমতা ভাগাভাগি করতে অস্বীকৃতি জানান এবং রাজধানী কাবুলে বিপুল পরিমাণে গোলাবর্ষণ শুরু করেন। হেকমাতিয়ারের হামলা আফগানিস্তানকে দীর্ঘমেয়াদী যুদ্ধের দিকে নিয়ে যায়। ঐ সময়ে হক অভ্যন্তরীণ মন্ত্রী হিসেবে পদত্যাগ করেন এবং আফগানিস্তান ছেড়ে দুবাইয়ে বসবাস শুরু করেন, যেখানে তিনি ব্যবসায়িকভাবে প্রতিষ্ঠা লাভ করেন।


title: আফগানিস্তানের রাষ্ট্রপতিদের তালিকা

text: এই পাতাটি আফগানিস্তানের অ-রাজসিক রাষ্ট্র প্রধানদের একটি তালিকা। আফগানিস্তান ১৯৭৩ থেকে ১৯৯২ এবং ২০০১ থেকে বর্তমান পর্যন্ত সবিরাম প্রজাতন্ত্র ছিল। অন্যান্য সময়ে দেশটি বিভিন্ন সম্রাট, আমির, বাদশাহ ও (১৯৯০-এর দশকে) ইসলামী ধর্মশাসনের অধীন ছিল। আফগানিস্তানের বর্তমান সংবিধান অনুসারে রাষ্ট্রপতি সামরিক বাহিনী ও অপেক্ষাকৃত দূর্বল জাতীয় সংসদের অন্যান্য বিধানিক কার্যক্রমের প্রধান। যদিও অাফগানিস্তানের বিভিন্ন অঞ্চল ও এর প্রদেশের প্রশাসনিক ক্ষমতা বিতর্কিত।


title: আফগানিস্তান গণতান্ত্রিক প্রজাতন্ত্র

text: আফগানিস্তান গণতান্ত্রিক প্রজাতন্ত্র (, '; , ') ছিল ১৯৭৮ থেকে ১৯৯২ সাল পর্যন্ত বিদ্যমান একটি রাষ্ট্র। ১৯৮৭ সালে রাষ্ট্রের নাম বদলে আফগানিস্তান প্রজাতন্ত্র রাখা হয়। এই সময় আফগানিস্তান পিপলস ডেমোক্রেটিক পার্টি (পিডিপিএ) শাসন করেছে। সাওর বিপ্লবের মাধ্যমে এই দল ক্ষমতায় আসে। এই বিপ্লবে মুহাম্মদ দাউদ খানের সরকার উৎখাত হয়। দাউদের পর নূর মুহাম্মদ তারাকি রাষ্ট্র ও সরকার প্রধান হন। তারাকি ও হাফিজউল্লাহ আমিন তাদের শাসনামলে বেশ কিছু সংস্কার করেছেন। এর মধ্যে রয়েছে নারী অধিকার, শিক্ষা ও ভূমি সংস্কার। তবে ক্ষমতা গ্রহণের পর শীঘ্রই তারাকি ও আমিনের নেতৃত্বাধীন খালকপন্থি এবং বাবরাক কারমালের নেতৃত্বাধীন পারচামপন্থিদের মধ্যে ক্ষমতার দ্বন্দ্ব্ব শুরু হয়। খালকপন্থিরা এতে জয়ী হয় পারচামপন্থিরা দল থেকে বহিষ্কৃত হয়। অধিকাংশ উল্লেখযোগ্য পারচাম নেতারা সোভিয়েত ইউনিয়ন এবং পূর্বাঞ্চলীয় ব্লকে পালিয়ে যান।


title: আমানউল্লাহ খান

text: আমানউল্লাহ খান (পশতু: أمان الله خان, দারি: أمان الله خان, উর্দু: أمانالله خان, জুন ১৮৯২ – ২৫ এপ্রিল ১৯৬০) ছিলেন আফগানিস্তানের শাসক। ১৯১৯ থেকে ১৯২৯ খ্রিষ্টাব্দ পর্যন্ত তিনি শাসন করেছেন। তিনি প্রথমে আমির এবং ১৯২৬ খ্রিষ্টাব্দের পর থেকে বাদশাহ হিসেবে শাসন করেছেন। তৃতীয় ইঙ্গ-আফগান যুদ্ধের পর আফগানিস্তান যুক্তরাজ্যের প্রভাব মুক্ত স্বাধীন পররাষ্ট্রনীতি প্রয়োগে সক্ষম হয়। তার শাসনামলে বেশ কিছু রাজনৈতিক ও সামাজিক পরিবর্তন দেখা যায়। তিনি পাশ্চাত্য কায়দায় আফগানিস্তানকে আধুনিক করার প্রচেষ্টাকারী প্রথম আফগান শাসক। তবে হাবিবউল্লাহ কালাকানি ও তার অনুসারীদের জনপ্রিয় উত্থানের ফলে তিনি এই কাজে সফল হননি। ১৯২৯ খ্রিষ্টাব্দের ১৪ জানুয়ারি আমানউল্লাহ খান ক্ষমতা ত্যাগ করে ব্রিটিশ ভারতে পালিয়ে যান। সেখান থেকে ইউরোপে চলে যান। ১৯৬০ খ্রিষ্টাব্দে তিনি সুইজারল্যান্ডের জুরিখে মৃত্যুবরণ করেছেন।


title: আফগানিস্তান গণতান্ত্রিক প্রজাতন্ত্র

text: মুহাম্মদ দাউদ খান ১৯৭৩ থেকে ১৯৭৮ সাল পর্যন্ত আফগানিস্তানের রাষ্ট্রপতি ছিলেন। ১৯৭৮ সালে সংঘটিত সাওর বিপ্লবের ফলে তিনি ক্ষমতাচ্যুত হুন। খালক গ্রুপের হাফিজউল্লাহ আমিন ছিলেন অভ্যুত্থানের প্রধান পরিকল্পনাকারী। খালকপন্থিদের প্রধান নূর মুহাম্মদ তারাকি বিপ্লবী কাউন্সিলের প্রেসিডিয়ামের চেয়ারম্যান ও মন্ত্রীপরিষদের চেয়ারম্যান হন। পাশাপাশি তিনি পিডিপিএর কেন্দ্রীয় কমিটির মহাসচিবের পদেও বহাল থাকেন। তার অধীনে পারচামপন্থি বাবরাক কারমাল বিপ্লবী কাউন্সিলের ডেপুটি চেয়ারম্যান ও মন্ত্রীপরিষদের ডেপুটি চেয়ারম্যান, আমিন মন্ত্রীপরিষদের ডেপুটি চেয়ারম্যান ও পররাষ্ট্রমন্ত্রী এবং মুহাম্মদ আসলাম ওয়াতানজার মন্ত্রীপরিষদের ডেপুটি চেয়ারম্যান হিসেবে ছিলেন। কারমাল, আমিন ও ওয়াতানজারকে মন্ত্রীপরিষদের ডেপুটি চেয়ারম্যান হিসেবে নিয়োগ দেয়ার এই সিদ্ধান্ত অস্থিতিশীল হিসেবে দেখা দেয়। এর ফলে সরকারের ভেতরে তিনটি পৃথক সরকার প্রতিষ্ঠিত করে। খালকপন্থিদেরকে আমিনের নিকট, পারচামপন্থিদেরকে কারমালের নিকট এবং সামরিক অফিসারদেরকে (তারা পারচামপন্থি ছিলেন) ওয়াতানজারের নিকট জবাবদিহি করতে হত।


title: আজারবাইজান

text: আজারবাইজানে প্রায় ৯৬ লক্ষ ২৪ হাজার ৯০০ লোকের বাস। এদের মধ্যে ৯৫% লোক জাতিগতভাবে আজারবাইজানি। অন্যান্য সংখ্যালঘু জাতির লোকের মধ্যে লেজগীয়, রুশ, আর্মেনীয় ও তালিশ জাতির লোক প্রধান। ইসলাম ধর্ম (মূলত শিয়া) আজারবাইজানিদের প্রধান ধর্ম। জনসংখ্যা বৃদ্ধির হার ০.৬৬%।


title: ইরানের জনপরিসংখ্যান

text: ইরানি আজেরি জাতি পারসিকদের পরেই ইরানের বৃহত্তম জাতিগত গোষ্ঠী এবং মোট জনসংখ্যার প্রায় এক-চতুর্থাংশ। আজেরিরা আজারবাইজানি নামেও পরিচিত। এরা মূলত ইরানের উত্তর-পশ্চিমের প্রদেশগুলিতে যথা পূর্ব আজারবাইজান প্রদেশ, পশ্চিম আজারবাইজান প্রদেশ, আর্দাবিল প্রদেশ, জানজান প্রদেশে বাস করে। আজেরিরা ইরানের সমাজের অবিচ্ছেদ্য অংশ। সমাজের রাজনৈতিক, সামরিক ও বুদ্ধিবৃত্তিক সব স্তরে এদের প্রতিনিধি আছে। আজেরিরা মূলত তুর্কি জাতি হলেও এদেরকে আজেরি-ই বলা হয় এবং বাকী তুর্কি জাতিগুলিকে একসাথে তোর্ক তথা তুর্কি ধরা হয়।


title: তাইওয়ানীয় আদিবাসী

text: জাপান সরকার ১৯৪৫ সালের আগে ৯টি গোষ্ঠীকে প্রাথমিকভাবে স্বীকৃতি দিয়েছিল। থাও, কাভালান এবং ত্রুকু যথাক্রমে তাইওয়ান সরকারের দ্বারা ২০০১, ২০০২, এবং ২০০৪ স্বীকৃত হয়েছিল। সিকিযায়াকে ১৭ জানুয়ারী ২০০৭এ তাইওয়ানের ১৩তম, এবং ২৩ এপ্রিল ২০০৮-এ সিদ্দীককে তাইওয়ানের ১৪তম সরকারী জাতিগত গোষ্ঠী হিসেবে স্বীকৃতি দেওয়া হয়। পূর্বে সাকিযায়া গোষ্ঠীকে আমিস গোষ্ঠী হিসাবে এবং সিদ্দীক গোষ্ঠীকে আটায়াল গোষ্ঠী হিসাবে তালিকাভুক্ত করা হয়েছিল। লা'আলুয়া এবং কানাকানভুকে ২৬ জুন ২০১৪ তে ১৫তম এবং ১৬তম জাতিগত গোষ্ঠী হিসেবে স্বীকৃতি দেওয়া হয়। তাইওয়ানের স্বীকৃত জাতিগত গোষ্ঠীর একটি সম্পূর্ণ তালিকা, সেইসাথে সাধারণভাবে উল্লিখিত অস্বীকৃত জাতিগত গোষ্ঠীর তালিকা নিম্নরূপ:


title: আফগানিস্তান

text:
আফগানিস্তানে বহু বিচিত্র জাতির বসবাস। এদের প্রায় সবাই মুসলিম। কেন্দ্রীয় এশিয়া, চীন, ভারতীয় উপমহাদেশ ও ইরান - এই চার সাংস্কৃতিক অঞ্চলের মিলন ঘটেছে এখানে। ফলে দেশটিতে সৃষ্টি হয়েছে বিপুল ভাষাগত ও জাতিগত বৈচিত্র্য। আফগানিস্তানের মানুষ ইরান, পাকিস্তান, তাজিকিস্তান, তুর্কমেনিস্তান, উজবেকিস্তান, কিরগিজস্তান, মঙ্গোলিয়া, চীন, আরব উপদ্বীপ ও আরও বহু জায়গা থেকে এসেছেন। শতাব্দীর পর শতাব্দী ধরে মানুষের চলাচল, রাজনৈতিক বিপ্লব, আক্রমণ, রাজ্যবিজয় ও যুদ্ধ বহু মানুষকে এই অঞ্চলে নিয়ে আসে। এদেরই কেউ কেউ আফগানিস্তানকে নিজের মাতৃভূমি বানিয়ে নেয়। রাজনৈতিক দল ও জাতিসত্তার ধারণা বহু পরে এই বিচিত্র জাতি-সমাহারের ওপর অনেকটা চাপিয়ে দেয়া হয়।
আফগানিস্তানের বর্তমান সীমারেখা ১৮শ শতকের শেষ দিকে দেশটিকে রুশ ও ব্রিটিশ সাম্রাজ্যের মধ্যবর্তী "বাফার" অঞ্চল হিসেবে বিবেচনা করে নির্ধারণ করা হয়। এই কৃত্রিম সীমান্ত বহু জাতির ঐতিহ্যবাহী বাসস্থলকে ভাগ করে ফেলে, যাদের মধ্যে আছে পশতু, তাজিক ও উজবেক। বহু যুদ্ধ আফগানিস্তানে জাতিগত বিদ্বেষ জিইয়ে রাখে। এমনকি এখনও আফগানিস্তানে জাতি ও আত্মীয়তার বন্ধন রাষ্ট্রীয় বন্ধনের চেয়ে বড় হিসেবে অনেকে গণ্য করেন।


title: আজারবাইজানে ইসলাম

text: আজারবাইযানের মোট জনসংখ্যার ৯৬.৯% এর বেশি মুসলিম রয়েছে। (অনুমান করা হয় 96.9% মুসলমান (শিয়া), এছাড়াও অন্যান্য সূত্রে ভিন্ন পরিমাণও বলা আছে, যেমনঃ ৯৩.৪% (বার্কি সেন্টার, ২০১২ অনুযায়ী), ৯৯.২% (পিউ রিসার্চ সেন্টার, ২০০৯ অনুযায়ী)।) বাকি জনসংখ্যা অন্য ধর্মের প্রতিপালন করে বা তাদের অনেক নাস্তিক, যদিও তারা আনুষ্ঠানিকভাবে আজারবাইজানের ধর্মের প্রতিনিধিত্ব করে না।মুসলিম সংখ্যাগরিষ্ঠের মধ্যে, ধর্মীয় রীতিনীতির ভিন্নতা দেখা যায় এবং মুসলমানের পরিচয় ধর্মের পরিবর্তে সংস্কৃতি ও জাতিগততার উপরই ভিত্তি করে বাস করে সেখানকার লোকজন।মুসলিম জনসংখ্যার প্রায় ৮৫% শিয়া এবং ১৫% সুন্নি; তবে এদের মধ্যে বেশি পার্থ্যক্য লক্ষ্য করা যায়না।  ইরানের পর আজারবাইযান প্রজাতন্ত্রের বিশ্বের দ্বিতীয় সর্বোচ্চ শিয়া জনসংখ্যা রয়েছে।


title: আরব জাতি

text:
আরব জাতি (, "আরব") বা আরবি ভাষী জাতি অন্যতম প্রধান জাতিগোষ্ঠী। মূলত পশ্চিম এশিয়া, উত্তর আফ্রিকা, আফ্রিকার শিং নামক অঞ্চল ও আরব বিশ্বের অন্যান্য স্থানে এই জাতির আবাসস্থল। এদের মধ্যে লেবানিজ, সিরিয়ান, আমিরাতি, কাতারি, সৌদি, বাহরাইনি, কুয়েতি, ইরাকি, ওমানি, জর্ডানি, ফিলিস্তিনি, ইয়েমেনি, সুদানি, আলজেরিয়ান, মরক্কান, তিউনিসিয়ান, লিবিয়ান ও মিশরীয়রা রয়েছে।
আরব জাতির মধ্যে নানা জাতির মশ্রণ রয়েছেন। তাদের পূর্ববর্তী উৎস বিভিন্ন। ভাষা, সংস্কৃতি ও রাজনৈতিক ঐতিহ্য আরবদের ঐক্যের উপাদান হিসেবে কাজ করে।Price-Jones, David. "The Closed Circle: an Interpretation of the Arabs". Pbk. ed., with a new preface by the author. Chicago: I. R. Dee, 2002. xiv, 464 p. pbk
Ankerl, Guy. "Coexisting Contemporary Civilizations: Arabo-Muslim, Bharati, Chinese, and Western." INU PRESS, Geneva, 2000. .


title: আজারবাইজানের ইতিহাস

text: আজারবাইজান () ইউরেশিয়ার ককাসাস অঞ্চলের একটি দেশ। আজারবাইজানের ইতিহাসে দুইটি গুরুত্বপূর্ণ সভ্যতার অবদান আছে। এগুলি হল ১১শ শতকের সেলজুক তুর্কি জাতি এবং প্রাচীন পারসিক জাতির সভ্যতা। আজারবাইজান নামটি সম্ভবত ফার্সি ভাষা থেকে এসেছে, যার অর্থ "অগ্নিভূমি"। শব্দটি দিয়ে আজারবাইজানের খনিজ তেল সম্পদ (প্রাচীনকাল থেকেই এগুলি সম্বন্ধে জানা ছিল) এবং জরথুষ্ট্রবাদের একটি কেন্দ্র হিসেবে এর ভূমিকা-দুইই নির্দেশ করা হয়। ইরানীয় দুই প্রদেশ পূর্ব আজারবাইজান ও পশ্চিম আজারবাইজান স্বাধীন আজারবাইজান রাষ্ট্রের সীমান্তে অবস্থিত। তবে আধুনিক যুগে এসে এই তিনটি একত্রে মিলে একটিমাত্র রাষ্ট্র গঠন করেনি।


title: উডি জাতি

text: বর্তমানে উডি জাতির একমাত্র ঘনীভূত বসতি আজারবাইজানের ওজুজ ও নিঝ নামক গ্রামে; পাশাপাশি জর্জিয়ার জিনোবিয়ানি গ্রামে। সাম্প্রতিক অতীতে যদিও, উডি জাতির লোকেরা বর্তমান মির্জাবিলি, সল্টন নুহা, জার্নাল, মিহিলুকুভ, ওয়ার্ডানলি, বাজান, কির্জান, এবং যেনিগ্কেন্ডে সামসময়িক সময়ে আজারবাইজানের জনগণের সাথে মিশে বাস করতো।


title: রাশিয়ার বৈদেশিক সম্পর্কসমূহ

text: রুশভীতি কখনোই আজারবাইজানে প্রভাব বিস্তার করতে পারে নি, এবং সেখানকার সরকারও আজারবাইজানে বসবাসরত জাতিগত রুশদের অধিকার রক্ষার জন্য দৃঢ়প্রতিজ্ঞ, কিন্তু সেখানে আর্মেনীয়দের সঙ্গে বিবাহিত কিংবা অন্য কোনোভাবে যুক্ত রুশদের প্রতি শত্রুভাব বিদ্যমান। অন্যদিকে, চেচেন যুদ্ধের পর রাশিয়ায় বিদ্যমান 'ককেশীয়ভীতি'র কারণে আজারবাইজানিরা প্রায়ই রাশিয়ায় বৈষম্যের শিকার হয়, কারণ রুশরা আজারবাইজানি এবং ককেশাসের অন্যান্য জাতির লোকেদের মধ্যে পার্থক্য সনাক্ত করতে পারে না।


title: আফগান শরণার্থীগণ

text: কম করে ৩২ বছরর জন্যে আফগানিস্তানকে বিশ্বের সবচেয়ে বড়ো শরণার্থী তৈরির দেশ বানিয়ে সর্বমোট ৬০ লক্ষ আফগান শরণার্থী পাকিস্তান এবং ইরানে আশ্রিত ছিল। আফগানিরা বর্তমানে সিরীয় শরণার্থীদের পর দ্বিতীয় সর্বাধিক শরণার্থী গোষ্ঠী। ইরান এবং পাকিস্তানে সবচেয়ে বেশি (৯৫ শতাংশ) আফগান শরণার্থীর অবস্থান। যেসব দেশ ইন্টারন্যাশনাল সিকিউরিটি অ্যাসিস্ট্যান্স ফোর্সের (আইএসএএফ) অংশ তারা অল্প সংখ্যক আফগানিকে নিয়ে তাদের সংশ্লিষ্ট কর্মীদলে কাজ করছে। আফগানি শিখ এবং আফগানি হিন্দুদের মতো জাতিগত সংখ্যালঘুরা প্রায়ই ভারতে চলে আসে।


title: তুর্কমেনী রন্ধনশৈলী

text: তুর্কমেনী রন্ধনশৈলী হচ্ছে তুর্কমেনিস্তানের রান্না যা মধ্য এশিয়ার অন্যান্য দেশের অনুরূপ। প্লভ (পিলাফ) হচ্ছে প্রধান খাবার, দৈনন্দিন খাদ্য, যা উৎসব উদযাপনে পরিবেশিত হয়। এটি একটি ওলন্দাজ চুলার অনুরূপ একটি বড় পেটা লোহার কড়াইয়ে মাটন, গাজর এবং ভাজা চাল দিয়ে প্রস্তুত করা হয়। ম্যান্টি তৈরীতে ব্যবহৃত হয় ছাগলের মাংস, পেঁয়াজ বা কুমড়া দিয়ে। শুরপা হচ্ছে মাংস এবং শাকসব্জি দিয়ে তৈরী স্যুপ। রেস্টুরেন্ট এবং বাজারে বিভিন্ন ধরণের পুর ভরা খাবার পাওয়া যায়, যেমন সোমসা, গুটাপ এবং ইশলীক্লি। এগুলো ভ্রমণকারী এবং ট্যাক্সি ড্রাইভারদের কাছে জনপ্রিয়। কারণ এগুলো দ্রুত চলার পথে দ্রুতই খাওয়া যায়। প্রায়ই রাস্তাঘাট ও স্ট্যাণ্ডে বিক্রি হয়। তুর্কমেনি রান্না সাধারণত মশলা বা মশলাজাতীয় দ্রব্য ব্যবহার করে না এবং সুগন্ধি জন্য তুলাবীজের তেল অধিক পরিমাণে ব্যবহৃত হয়।


title: তুর্কমেনী রন্ধনশৈলী

text:
খাবার প্রায় সবসময় নান রুটি থাকে, মধ্য এশিয়ার চ্যাপ্টা রুটি যা স্থানীয়ভাবে সোরেক নামে পরিচিত। তুর্কমেন রুটি অঞ্চলের অন্যান্য রুটি থেকে আলাদাভাবে প্রস্তুত করা হয়। প্রথাগত তামদৈর মাটির চুলায় পুরু, চাকতির মত গোল এই রুটি সেঁকা হয়। তুর্কমেন সংস্কৃতিতে রুটি গুরুত্বপূর্ণ ভূমিকা পালন করেছে। এখানে একটি রুটির উপরের অংশকে নিচে রাখা অভদ্রতা বলে গণ্য হয়। রুটি এবং এর প্রস্তুতি নিয়ে এখানে একাধিক কুসংস্কার প্রচলিত আছে। রুটির মধ্যে মাংস ভরে সেঁকা হয় যা এটলি সোরেক বা মাংস রুটি নামে পরিচিত। ইয়াগলি সোরেক হচ্ছে ঘি দিয়ে তৈরী রুটি যার বাংলা অর্থ হচ্ছে তেলওয়ালা রুটি বা তেলতেলা রুটি।
মধ্য এশিয়ার বাকি দেশের মত সবুজ চা এখানকারও প্রাথমিক পানীয়, যা সব সময় পান করা হয়। উপভোগ করে। তুর্কমেনিয়ার ভাষাতে "চাই" (চা) খাবার খাওয়া অথবা বেড়াতে গিয়ে বসাকে বোঝায়। দাশোগুজ অঞ্চলে, মাঝে মাঝে কাজাখ শৈলীতে দুধ চা তৈরী করা হয়।


title: তিরামিসু

text: তিরামিসু (ইতালীয় ভাষায়:"Tiramisù"; ), আক্ষরিক অর্থে “পিক মি আপ”, হলো একটি ইতালীয় পিঠাজাতীয় মিষ্টি (কেক)। এটির দইও পাওয়া যায়। এটি কফিতে এক ধরনের বিস্কুট - লেডিফিঙ্গারকে (ইতালীয় ভাষায়: সাভোইয়ারদি, যা হালকা এবং মিষ্টি স্পঞ্জ একটি বৃহৎ আঙুলের মত মোটামুটি আকৃতির দেখতে) চুবানো হয়, পরে ইতালীয় পনির – মাস্কারপোনে (এক জাতীয় পনির) ও ডিমের কুসুমের সাথে ফেটানোর পর একে আস্তরীকৃত করা হয়ে থাকে। এর পর এতে স্বাদ আনতে ফ্লেভার হিসেবে লিকিউর ও কোকোয়া যুক্ত করা হয়। অন্যান্য পুডিং, কেক (পিঠা), ও ডেসার্ট (এক ধরনের দই) তৈরিতে একই ধরনের রেসিপি কাজে লাগানো হয়।


title: তুর্কমেনী রন্ধনশৈলী

text:
শাশলীক, স্ক্রু আকারের মাটন, শুয়োরের মাংস, মুরগি বা কখনও কখনও মাছ কাঠকয়লার আগুনে গ্রিল করা হয় এবং কাঁচা কাটা পেঁয়াজ এবং একটি বিশেষ সিরকা ভিত্তিক সস দিয়ে সাজিয়ে, রেস্টুরেন্টে পরিবেশিত হয় এবং প্রায়ই পথপার্শ্বে বিক্রি হয়। তুর্কমেনিস্তার রেস্টুরেন্ট প্রধানত রাশিয়ান খাবার যেমন পেলম্যানি, গ্রচস্কা, গলুবসি এবং মেয়েরাইজ-ভিত্তিক স্যালাদ পরিবেশন করে। কিছু অঞ্চলে ল্যাগম্যান নামক উইগুর নুডলস পাওয়া যায়।
তুর্কমেনিস্তান সম্ভবত তার তরমুজের জন্য বেশি বিখ্যাত। বিশেষত সাবেক সোভিয়েত ইউনিয়ন যেখানে এরা একসময়ে প্রধান সরবরাহকারী ছিল। যদিও বর্তমানে খুব সামান্য তরমুজ রপ্তানি করা হয়। তরমুজ তুর্কমেনিস্তানে জাতীয় গর্ব এবং সেখানে তরমুজ দিবস পালন করা হয়। তরমুজ দিবস সরকারী ছুটির দিন। তুর্কী সূত্র দাবি করে যে দেশটিতে ৪০০ টি জাতের তরমুজ উৎপাদন করে।


title: তুর্কমেনী রন্ধনশৈলী

text:
সকালের নাস্তায় কেফিরের মত ঘন দইয়ের পানীয় গেটিক পরিবেশন করা হয়। কখনো কখনো এটা বোরেক বা ম্যান্টিতে প্রথাগত টক দইয়ের বদলে ব্যবহার করা হয়। তবে চাল নামক উটের দুধ থেকে তৈরী পানীয় সুপরিচিত। এটা সাদা পানীয়, টক স্বাদের এবং মধ্য এশিয়ায় জনপ্রিয় বিশেষ করে তুর্কমেনিস্তানে। নির্দিষ্ট প্রস্তুত প্রণালীর কারণে এটা শুধুমাত্র নির্দিষ্ট অঞ্চলে প্রস্তুত হয়। বিদেশীদের খাওয়ানোর জন্য চাল রপ্তানী খুবই কষ্টসাধ্য ব্যাপার।
এটি কিরগিজ পানীয় শোরোর অনুরূপ।


title: বাংলাদেশের খেলাধুলা

text:
"উপকরণ"
আগে সুতার মিস্ত্রিরাই গ্রামের কিশোরদেরকে লাটিম বানিয়ে দিতো । তারা সাধারণত পেয়ারা ও গাব গাছের ডাল দিয়ে এই লাটিম তৈরি করতো। নির্বাচিত পাট থেকে লাটিমের জন্য লতি বা ফিতা বানানো হতো। বর্তমানে বাণিজ্যিক ভিত্তিতে তুলাজাতীয় নরম কাঠ দিয়ে লাটিম এবং গেঞ্জির কাপড় দিয়ে লাটিমের ফিতা বানানো হয়।
"কৌশল"
লৌহশলাকাকে অক্ষ বানিয়ে কাঠের বানানো গোলকটিকে খেলোয়াড় ২-৩ হাত দীর্ঘ এক টুকরো দড়ি বা সূতলি দিয়ে অক্ষশীর্ষ থেকে ক্রমশ গোলকটির নিম্নার্ধ সুষমভাবে পেঁচিয়ে হাতের প্রধানত তর্জনী ও বৃদ্ধঙ্গুল ব্যবহার ক'রে উঁচু থেকে ছুঁড়ে মাটি বা কিছুর তলে ঘুরায় ।
"ধরণ"
সাধারণত তিন ধরনের লাটিম খেলা হয়।
১। বেল্লাপার ২। ঘরকোপ ৩। ঘুরতি কোপ


title: পামুক্কালে

text: পামুক্কালে (তুর্কি ভাষায় "তুলার প্রাসাদ") তুরস্কের দক্ষিণ-পশ্চিমাঞ্ছলীয় দেনিজলি প্রদেশের অন্তর্গত একটি প্রাকৃতিক দর্শনীয় স্থান। এখানে প্রাকৃতিক উষ্ণ জলধারা ও ট্র্যাভারটাইন, বিভিন্ন কার্বনেট মিনারেল উৎপাদিত বিস্তির্ন ভূমি রয়েছে। পামুক্কালে মেন্দেরেস নদীর উপত্যকায় অবস্থিত। এখানে বছরের অধিকাংশ সময় নাতিশীতোষ্ণ আবহাওয়া বিরাজ করে।


title: লাটিম

text:
আগে সুতার মিস্ত্রিরাই গ্রামের কিশোরদেরকে লাটিম বানিয়ে দিতো। তারা সাধারণত পেয়ারা ও গাব গাছের ডাল দিয়ে এই লাটিম তৈরি করতো। নির্বাচিত পাট থেকে লাটিমের জন্য লতি বা ফিতা বানানো হতো। বর্তমানে বাণিজ্যিক ভিত্তিতে তুলাজাতীয় নরম কাঠ দিয়ে লাটিম এবং গেঞ্জির কাপড় দিয়ে লাটিমের ফিতা বানানো হয়।
লৌহশলাকাকে অক্ষ বানিয়ে কাঠের বানানো গোলকটিকে খেলোয়ার ২-৩ হাত দীর্ঘ এক টুকরো দড়ি বা সূতলি দিয়ে অক্ষশীর্ষ থেকে ক্রমশ গোলকটির নিম্নার্ধ সুষমভাবে পেঁচিয়ে হাতের প্রধানত তর্জনী ও বৃদ্ধঙ্গুল ব্যবহার ক'রে উঁচু থেকে ছুঁড়ে মাটি বা কিছুর তলে ঘুরায়।


title: এমেকো ১০০৬

text: এমেকোর হাতে বানানো চেয়ারগুলো দু'সপ্তাহে ৭৭ ধাপে হ্যানোভার, পেনসিলভানিয়ায় উৎপাদিত হয়। নকশাকার চার্লস এমিসের পৌত্র এমিস দিমিত্রিয়স এটির উৎপাদন প্রক্রিয়ার উপর "৭৭ ধাপ" নামে একটি প্রামাণ্যচিত্র প্রকাশ করেন। অনেকে মনে করে থাকেন চেয়ারটি মাত্র একটি ছাঁচ থেকে তৈরি। যদিও এটি আসলে ১২টি ভিন্ন টুকরোর সমন্বয়ে ঢালাইয়ের মাধ্যমে তৈরি করা হয়। অ্যালুমিনিয়ামের আস্তরণ নলে গুটিয়ে, দৈর্ঘ্য বরাবর কেটে এবং মাপানুযায়ী বাঁকিয়ে বড় হাইড্রোলিক যন্ত্রে প্রবেশ করানো হয়। ঢালাইয়ের পূর্বে এতে বিভিন্ন খাঁজ এবং ছিদ্র করা হয় যাতে টুকরোগুলো মাপমত আটকে থাকে। কর্মীরা সংযোগস্থলগুলো ঘষে এমন মসৃণ করে তোলে যাতে দেখে মনে হয় এটি একই ছাঁচ থেকে তৈরি। অ্যালুমিনিয়ামকে শক্তিশালী করার জন্য চেয়ারটি ক্রমাগত গরম ও ঠান্ডা করা হয়। এছাড়াও চেয়ারটি অ্যানোডাইজ করা হয়। প্রাথমিকভাবে সুইভেল চেয়ারের কাঠামো এবং অন্যান্য অংশ একটি সরবরাহকারীর থেকে ক্রয় করা হত। কিন্তু পঞ্চাশের দশক থেকে এমেকো নিজেদের প্রতিষ্ঠানেই উৎপাদনের লক্ষ্যে উৎপাদন সরঞ্জাম কেনা শুরু করে।


title: ষ্টলেন

text: ষ্টলেন () জার্মানিতে প্রস্তুত একটি ঐতিহ্যবাহী পাউরুটি জাতীয় ফ্রুটকেক। এটি সাধারণত বড়দিনের ঋতুতে "ভাইনাখ্‌ট্‌সষ্টলেন" (Weihnachtsstollen) বা "ক্রিস্টষ্টলেন" (Christstollen) হিসেবে বেচা ও খাওয়া হয়। ষ্টলেন ইস্ট, পানি ও বিশেষ ময়দা দিয়ে বানানো হয়। প্রস্তুতির সময় ময়দা ও ইস্টের মণ্ডের সাথে সাধারণত শুকনো লেবুর ছিলা (Zitronat "ৎসিট্রোনাট"), শুকনো ফলের টুকরো, কাঠবাদাম, এলাচ, দারুচিনি, ইত্যাদি মেশানো হয়। মণ্ডতে চিনির পরিমাণ বেশ কম থাকে। প্রস্তুতকৃত কেকের উপর মাখনের প্রলেপ দিয়ে তার উপর গুঁড়ো চিনি ছিটিয়ে দেয়া হয়। ষ্টলেন কেকের ঐতিহ্যবাহী ওজন ২ কেজি। তবে ইদানিং এর চেয়ে কম আকারের ষ্টলেনও বানানো হচ্ছে।


title: সংযুক্ত রাশিয়া

text: ইউনিটি ও ফাদারল্যান্ড - অল রাশিয়া পার্টি একীভূত হয়ে ডিসেম্বর, ২০০১ সালে বর্তমান নামে পরিচিতি পাচ্ছে। বর্তমান রাষ্ট্রপতিশাসিত প্রশাসনের নীতি নির্ধারণে দলটি সমর্থন দিচ্ছে। বর্তমান রাষ্ট্রপতি ও সাবেক প্রধানমন্ত্রী ভ্লাদিমির পুতিনের সাথে দলের ঘনিষ্ঠ সম্পর্ক রয়েছে। দলের সাবেক প্রধান হিসেবে পুতিন এর সফলতা লাভের প্রধান ব্যক্তি। এছাড়াও, দেশের অর্থনীতির উন্নয়নেও দলটি ভূমিকা রাখছে। ২০০৭ সালে দলটির জনপ্রিয়তা ছিল ৬৪.৪০%। ২০১১ সালের দুমা নির্বাচনে এর জনপ্রিয়তা কিছুটা হ্রাস পেয়ে ৪৯.৩২% দাড়িয়েছে। তাস্বত্ত্বেও কমিউনিস্ট পার্টির (১৯.১৯%) তুলনায় এটি অনেকাংশেই এগিয়ে রয়েছে। রাশিয়ার বর্তমান প্রধানমন্ত্রী ও সাবেক রাষ্ট্রপতি দিমিত্রি মেদভেদেভ ২৬ মে, ২০১২ তারিখ থেকে দলীয় প্রধান হিসেবে দায়িত্ব পালন করছেন।


title: কাতার-রাশিয়া সম্পর্ক

text: ১৯৯১ সালের ২৫ ডিসেম্বর, সোভিয়েত ইউনিয়ন ভেঙ্গে যায় এবং রাশিয়া সহ মোট ১৫ টি পৃথক স্বাধীন রাষ্ট্র গঠিত হয়। এর এক দিন পরই, ১৯৯১ সালের ২৬ ডিসেম্বর, কাতার সোভিয়েত ইউনিয়নের মূল অংশ হিসেবে, রাশিয়াকে স্বীকৃতি দান করে। কাতারে নিযুক্ত রাশিয়ার, রাষ্ট্রদূত হলেন, আন্দ্রে ভ্লাদিমিরোভিচ আন্দ্রেইয়েভ। ২০০৫ সালের ১৭ জুলাই রাশিয়ার রাষ্ট্রপতি, ভ্লাদিমির পুতিন আন্দ্রেইয়েভকে এই পদে নিয়োগ দেন। রাশিয়ায় নিযুক্ত কাতারের রাষ্ট্রদূত হলেন, আহমেদ সাইফ আল-মিদহাদী। ২০০৯ সালের ফেব্রুয়ারি মাসে কাতার সরকার, আল-মিদহাদী কে এই পদে নিয়োগ দেয়। ২০০৯ সালের ২৭ ফেব্রুয়ারি আল-মিদহাদী তাঁর বৃত্তান্তের সনদ রাশিয়ার তৎকালীন রাষ্ট্রপতি দিমিত্রি মেদভেদেভ এর নিকট জমা দেন।


title: ভ্লাদিমির পুতিন

text: ভ্লাদিমির ভ্লাদিমিরোভিচ পুতিন (; জন্ম: ৭ অক্টোবর, ১৯৫২) লেনিনগ্রাদের জন্মগ্রহণকারী রুশ প্রজাতন্ত্র বা রাশিয়ার অন্যতম রাজনৈতিক ব্যক্তিত্ব। তিনি ২য় মেয়াদে ৭ মে, ২০১২ তারিখ থেকে রাষ্ট্রপতি হিসেবে ক্ষমতাসীন। এর পূর্বে ২০০০ থেকে ২০০৮ সাল পর্যন্ত রাষ্ট্রপতি এবং ১৯৯৯ থেকে ২০০০ ও ২০০৮ থেকে ২০১২ সাল পর্যন্ত রাশিয়ার প্রধানমন্ত্রী হিসেবে দেশ পরিচালনা করেছেন। এছাড়াও, ২০০৮ থেকে ২০১২ সাল পর্যন্ত তিনি ইউনাইটেড রাশিয়া দলের সভাপতি এবং রাশিয়া ও বেলারুশের মন্ত্রীসভার সভাপতির দায়িত্ব পালন করেন।


title: রাশিয়ার সংবিধান

text: রুশ ফেডারেশনের সংবিধানে স্পষ্টভাবে রাষ্ট্রপতিকে রাষ্ট্রপ্রধান বলা হয়েছে। রাষ্ট্রপতি স্বরাষ্ট্র ও পররাষ্ট্র বিষয়ক নীতি নির্ধারণ করবেন এবং জাতিকে দেশের ভেতরে ও আন্তর্জাতিকভাবে প্রতিনিধিত্ব করবেন। [অনুচ্ছেদ ৮০] মূল সংবিধানে রাষ্ট্রপতির মেয়াদ চার বছর এবং সর্বোচ্চ দুই মেয়াদে ক্ষমতায় থাকতে পারেন। তবে বর্তমান সংবিধান রাষ্ট্রপতির ছয় বছর মেয়াদের ফরমান জারি করেছে। ভ্লাদিমির পুতিন তার প্রথম ও দ্বিতীয় মেয়াদে ক্ষমতাসীন থাকা অবস্থায় চার বছর মেয়াদের বিধানটি বলবৎ ছিল। ফলে ২০০৮ সালে রাষ্ট্রপতি হওয়ার পথে তিনি বাধার সম্মুখীন হন। দিমিত্রি মেদভেদেভ চার বছর রাষ্ট্রপতি থাকাকালে পুতিন প্রধানমন্ত্রীর দায়িত্ব পালন করেন। পুতিন ২০১২ সালে পুনরায় তৃতীয়বারের মত ক্ষমতায় আসেন। ছয় বছর মেয়াদের বিধান অনুসারে তিনি চতুর্থবারের মত ২০১৮ সালে নির্বাচিত হন। ৮১ নং অনুচ্ছেদে গোপন ভোটসহ নির্বাচনের পদ্ধতি উল্লেখ করা হয়েছে; ৮২ থেকে ৯৩ নং অনুচ্ছেদে রাষ্ট্রপতির ক্ষমতা, দায়িত্ব ও সীমাবদ্ধতার বিস্তারিত বিবরণ রয়েছে। সংবিধানে রাষ্ট্রপতিকে প্রভূত ক্ষমতা দেওয়া হয়েছে। রাশিয়ার রাষ্ট্রপতি "রুশ ফেডারেশনের সশস্ত্র বাহিনীর মহান সর্বাধিনায়ক"। এমনকি রাষ্ট্রের আইনসভা ভেঙ্গে দেওয়ার ক্ষমতাও রাষ্ট্রপতির রয়েছে।


title: দাগেস্তান

text: পূর্বে, রাষ্ট্রীয় পরিষদের সভাপতি দাগেস্তান প্রজাতন্ত্রের প্রধান কার্যনির্বাহীর দায়িত্ব পালন করতেন। ২০০৬ সাল পর্যন্ত এই দায়িত্বে ছিলেন মাগোমেডালি মাগোমেডভ। ২০০৬ সালের ২০ ফেব্রুয়ারি পিপলস এসেম্বলি একটি রেজুল্যুশন পাশ করে যার মাধ্যমে এই পদটি রহিত করা হয় এবং রাষ্ট্রীয় পরিষদকে ভেঙ্গে দেয়া হয়। রাশিয়ার রাষ্ট্রপতি ভ্লাদিমির পুতিন নতুন গঠিত দাগেস্তান প্রজাতন্ত্রের রাষ্ট্রপতির পদে বসার জন্য পিপলস এসেম্বলির কাছে মুখু আলিয়েভের নাম প্রস্তাব করেন। পিপলস এসেম্বলি প্রস্তাবটি গ্রহণ করে এবং মুখু আলিয়েভ প্রজাতন্ত্রটির প্রথম রাষ্ট্রপতি হিসে দায়িত্ব গ্রহণ করেন। ২০১০ সালের ২০ ফেব্রুয়ারি মাগোমেদসালাম মাগোমেদভ রাষ্ট্রপতির পদে অধিষ্ঠিত হন। প্রজাতন্ত্রের বর্তমান প্রধান এবং রাষ্ট্রপতি হলেন রামাজান আব্দুলাতিপোভ (২০১৩ সালে মাগোমেদভের পদত্যাগের পরে রামাজান তাঁর স্থলাভিষিক্ত হন)।


title: দিমিত্রি মেদভেদেভ

text: দিমিত্রি আনাতোলিয়েভিচ মেদভেদেভ (; জন্ম: ১৪ সেপ্টেম্বর, ১৯৬৫) লেনিনগ্রাদে জন্মগ্রহণকারী রাশিয়ার বিশিষ্ট রাজনীতিবিদ। ২০১২ সাল থেকে রাশিয়ার দশম প্রধানমন্ত্রী হিসেবে দায়িত্ব পালন করছেন। এরপূর্বে ২০০৮ থেকে ২০১২ সাল মেয়াদে রাশিয়ার তৃতীয় রাষ্ট্রপতি হিসেবে দেশ পরিচালনা করেন দিমিত্রি মেদভেদেভ। ৪২ বছর বয়সে রাষ্ট্রপতির দায়িত্ব পালনের মাধ্যমে তৃতীয় সর্বকনিষ্ঠ রুশের মর্যাদা পান।


title: আলেকসান্দ্র দুগিন

text: আলেকসান্দ্র গেলিয়েভিচ দুগিন (; ৭ জানুয়ারি ১৯৬২) রাশিয়ার সবচেয়ে প্রভাবশালী দার্শনিক, রাজনৈতিক বিশ্লেষক ও কৌশলী। তিনি তার তথাকথিত ‘উগ্রবাদি’ চিন্তাধারার জন্য পশ্চিমা মিডিয়ায় অধিক পরিচিত। সিরিয়ান গৃহযুদ্ধে রাশিয়ার সরাসরি প্রবেশ, রাশিয়া-ইউক্রেনের মধ্যে ২০১৪ সালে সংগঠিত দোনবাস যুদ্ধ, মার্কিন যুক্তরাষ্ট্রের ২০১৬ সালের রাষ্ট্রপতি নির্বাচনে রাশিয়ার প্রভাব, পশ্চিমা বিশ্বজুড়ে নব্য ডানপন্থী ও অন্যান্য মূল ধারার রাজনৈতিক আদর্শ বিরোধী লোকরঞ্জনবাদি মতাদর্শের প্রসার ঘটানো সহ বর্তমান বিশ্বরাজনীতির বহু আলোচিত ঘটনায় যার প্রত্যক্ষ ও পরোক্ষ মদদ রয়েছে। ক্রেমলিন ও রাশিয়ান মিলিটারির সাথে তার নিবিড় সম্পর্ক। সেজন্য তাকে পুতিনের ডানহাত ও পুতিনের রাসপুতিন বলা হয়ে থাকে। এভাবে পুতিন-দুগিন রাজনৈতিক জুটি কে সর্বশেষ রাশিয়ান সম্রাট জার ২য় নিকোলাস রোমানভ ও রাসপুতিনের রাজা-উপদেষ্টা জুটির সাথে তুলনা করা হয়ে থাকে।


title: বরিস য়েলৎসিন

text: বরিস নিকোলায়েভিচ য়েলৎসিন (১ ফেব্রুয়ারী ১৯৩১ - ২৩ এপ্রিল ২০০৭) সোভিয়েত ইউনিয়ন সোভিয়েত ইউনিয়ন এবং রাশিয়ার এন রাজনীতিবিদ এবং রাশিয়া রাশিয়ার রাশিয়ান ফেডারেশনের রাষ্ট্রপতি রাশিয়ার রাষ্ট্রপতি ছিলেন ১৯৯১ থেকে ১৯৯৯ সাল পর্যন্ত। মূলত মিখাইল গর্বাচেভ একটি সমর্থক, ইয়েলৎসিন পেরেস্ত্রোইকা সংস্কারের অধীনে গর্বাচেভের সবচেয়ে শক্তিশালী রাজনৈতিক প্রতিপক্ষের একজন হিসেবে আবির্ভূত হয়। ১৯৮০ এর দশকের শেষের দিকে, ইয়েলটসিন পল্টবুরো -এর প্রার্থী সদস্য ছিলেন, এবং ১৯৮৭ সালের শেষের দিকে প্রতিবাদে পদত্যাগের একটি চিঠি দেন। পল্টবুরোর আগে কেউই পদত্যাগ করেনি। এই আইনটি একটি বিদ্রোহী হিসাবে ইয়েলসিনকে ব্র্যান্ডেড করে এবং একটি অ্যান্টি-প্রতিষ্ঠার চিত্র হিসেবে জনপ্রিয়তা বৃদ্ধির দিকে পরিচালিত করে।


title: কন্ডোলিৎসা রাইস

text: কন্ডোলিৎসা রাইস (ইংরেজি ভাষা: Condoleezza Rice) (জন্ম: ১৪ নভেম্বর, ১৯৫৪), যিনি কন্ডোলিজা রাইস নামেও পরিচিত, পেশাগত জীবনে একজন অধ্যাপক, কূটনীতিক, লেখিকা, ও জাতীয় নিরাপত্তা বিশেষজ্ঞ। তিনি কলিন পাওয়েলের পর যুক্তরাষ্ট্রের ৬৬তম পররাষ্ট্রমন্ত্রী হিসেবে রাষ্ট্রপতি জর্জ ডব্লিউ. বুশের মন্ত্রীসভায় দায়িত্ব পালন করেছেন। তিনিই যুক্তরাষ্ট্রের প্রথম আফ্রো-আমেরিকান নারী পররাষ্ট্রমন্ত্রী, সেই সাথে কলিন পাওয়েলের পর মার্কিন যুক্তরাষ্ট্রের কোনো মন্ত্রীসভার দ্বিতীয় আফ্রো-আমেরিকান ব্যক্তিত্ব, ও ম্যাডেলিন অলব্রাইটের পর দ্বিতীয় নারী ব্যাক্তিত্ব। জর্জ ডব্লিউ বুশের রাষ্ট্রপতি হিসেবে প্রথম মেয়াদের মন্ত্রীসভায় রাইস মার্কিন যুক্তরাষ্ট্রের জাতীয় নিরাপত্তা উপদেষ্টা হিসেবে দায়িত্ব পালন করেছিলেন। কন্ডোলিৎসা রাইস স্ট্যানফোর্ড বিশ্ববিদ্যালয়ের রাষ্ট্রবিজ্ঞান বিষয়ের একজন অধ্যাপক, এবং তিনি প্রভোস্ট হিসেবে সেখানে ১৯৯৩ থেকে ১৯৯৯ সাল পর্যন্ত দায়িত্ব পালন করেছেন। রাষ্ট্রপতি জর্জ এইচ.ডব্লিউ. বুশের মেয়াদকালে সোভিয়েত ইউনিয়ন বিকেন্দ্রীকরণ ও জার্মান পুনঃএকত্রীকরণের সময় রাইস রাষ্ট্রপতির সোভিয়েত ও পূর্ব ইউরোপ সংক্রান্ত উপদেষ্টা হিসেবে কাজ করেছেন।


title: নিকোলাই রিজেকভ

text: নিকোলাই ইভানোভিচ রিজেকভ (জন্ম ২৮ শে সেপ্টেম্বর, ১৯২৯) সোভিয়েত ইউনিয়নের বিলুপ্তি সোভিয়েত কর্মকর্তা ছিলেন যিনি রাশিয়ার রাজনীতিবিদ ছিলেন। মন্ত্রীদের কাউন্সিল (সোভিয়েত ইউনিয়নের সদস্য) মন্ত্রীদের কাউন্সিল শেষের (সভাপতি) (এই পদটি বিলুপ্ত করা হয় এবং ১৯৯১ সালে প্রধানমন্ত্রী কর্তৃক প্রতিস্থাপিত হয়)। গর্বাচেভ যুগের সোভিয়েত ইউনিয়নের সাংস্কৃতিক ও অর্থনৈতিক প্রশাসনের জন্য দায়ী, ১৯৯১ সালে ভ্যালেন্টিন প্যাভোভ -এর মাধ্যমে রিজেকভ প্রধান হিসাবে সফল হন। একই বছর , রাশিয়ান সোভিয়েত ফেডারিভ সোশ্যালিস্ট রিপাবলিক (আরএসএফএসআর) রাশিয়ান সোভিয়েত ফেডারিটি সোশ্যালিস্ট রিপাবলিক এর নেতৃস্থানীয় প্রতিপক্ষ বরিস ইয়েলৎসিন হওয়ার জন্য রাষ্ট্রপতি কাউন্সিল -এ তার আসন হারান ১৯৯১ সালের রাষ্ট্রপতি নির্বাচন।


title: টুয়েন্টি২০ আন্তর্জাতিকে শতরানের তালিকা

text: টুয়েন্টি২০ আন্তর্জাতিক (টি২০আই) আন্তর্জাতিক ক্রিকেট কাউন্সিল কর্তৃক স্বীকৃতিপ্রাপ্ত দুই দলের মধ্যকার আন্তর্জাতিক ক্রিকেট খেলা। টুয়েন্টি২০ খেলায় দুই দল তাদের একটিমাত্র ইনিংসে সর্বাধিক ২০ ওভার খেলে থাকে। এ ধরণের ক্রিকেট ইংল্যান্ড এবং ওয়েলস ক্রিকেট বোর্ড কর্তৃক কাউন্টি ক্রিকেট প্রতিযোগিতার উদ্দেশ্যে প্রবর্তিত হয়। ১৩ জুন, ২০০৩ তারিখে ইংরেজ কাউন্টিগুলোর মধ্যে টুয়েন্টি২০ কাপে প্রথম খেলা শুরু হয়। এরপর ১৭ ফেব্রুয়ারি, ২০০৫ তারিখে অকল্যান্ডের ইডেন পার্কে প্রথম টুয়েন্টি২০ আন্তর্জাতিক অনুষ্ঠিত হয়। খেলায় অস্ট্রেলিয়া ৪৪ রানের ব্যবধানে নিউজিল্যান্ডকে পরাজিত করে। অস্ট্রেলীয় অধিনায়ক রিকি পন্টিং অপরাজিত ৯৮* রান করেছিলেন। একজন ব্যাটসম্যান কর্তৃক এক ইনিংসে একশত বা ততোধিক রান সংগ্রহকে শতকরূপে আখ্যায়িত করা হয়ে থাকে।


title: টুয়েন্টি২০ আন্তর্জাতিকের রেকর্ড তালিকা

text: টুয়েন্টি২০ আন্তর্জাতিক ক্রিকেট (টি২০আই) আন্তর্জাতিক ক্রিকেট কাউন্সিলের পূর্ণাঙ্গ সদস্যসহ ৬টি শীর্ষ সহযোগী/অনুমোদিত সদস্যদের মধ্যে অনুষ্ঠিত হয়। নেপাল ও নেদারল্যান্ডস দলও এ মর্যাদার অধিকারী। টেস্টের বাইরে অবস্থান করে টুয়েন্টি২০ আন্তর্জাতিকে উভয় দল একটিমাত্র ইনিংস খেলার সুযোগ পায়। উভয় দলের জন্য ২০ ওভার বরাদ্দ থাকে। ১৭ ফেব্রুয়ারি, ২০০৫ তারিখে নিউজিল্যান্ড ও অস্ট্রেলিয়ার মধ্যে প্রথমবারের মতো টুয়েন্টি২০ আন্তর্জাতিক অনুষ্ঠিত হয়েছিল। তারপর থেকেই ১৭ দলের মধ্যে এ পর্যন্ত চারশতাধিক টি২০আই অনুষ্ঠিত হয়েছে। টি২০আই মর্যাদার অধিকারী দলের সংখ্যা বৃদ্ধি পাওয়ায় খেলা আয়োজনের সংখ্যাও উত্তরোত্তর বৃদ্ধি পাচ্ছে। মূলতঃ সংশ্লিষ্ট দেশের ক্রিকেট বোর্ডগুলো তাদের মূলধন বৃদ্ধিকল্পেই এ খেলার আয়োজন করার উদ্যোগ নেয়।


title: টুয়েন্টি২০ আন্তর্জাতিকে ৫ উইকেট লাভকারী ক্রিকেটারদের তালিকা

text: টুয়েন্টি২০ আন্তর্জাতিক (টি২০আই) আন্তর্জাতিক ক্রিকেট কাউন্সিল কর্তৃক অনুমোদিত টি২০আই মর্যাদাপ্রাপ্ত দু'টি দলের মধ্যকার আন্তর্জাতিক ক্রিকেট খেলা। টুয়েন্টি২০ খেলায় দুই দল তাদের জন্য বরাদ্দকৃত একটিমাত্র ইনিংসে অংশ নিয়ে থাকে। প্রত্যেক দল সর্বাধিক ২০ ওভার খেলে। ইংল্যান্ড এবং ওয়েলস ক্রিকেট বোর্ড কাউন্টি ক্রিকেট প্রতিযোগিতায় এ ধরনের ক্রিকেট খেলা প্রবর্তন করেছিল। ১৩ জুন, ২০০৩ তারিখে টুয়েন্টি২০ কাপে ইংরেজ কাউন্টিজ দলসমূহ প্রথমবারের মতো অংশ নিয়েছিল। প্রথম টুয়েন্টি২০ আন্তর্জাতিক ১৭ ফেব্রুয়ারি, ২০০৫ তারিখে অকল্যান্ডের ইডেন পার্কে অনুষ্ঠিত হয়। খেলায় অস্ট্রেলিয়া ৪৪ রানের ব্যবধানে নিউজিল্যান্ডকে পরাভূত করেছিল।


title: দি ওভাল

text: ৭ সেপ্টেম্বর, ১৯৭৩ তারিখে ইংল্যান্ড-ওয়েস্ট ইন্ডিজের মধ্যকার প্রথম একদিনের আন্তর্জাতিক ক্রিকেট খেলা অনুষ্ঠিত হয়। ১৯৭৫, ১৯৭৯, ১৯৮৩ এবং ১৯৯৯ সালের বিশ্বকাপ ক্রিকেটের বেশকিছু খেলা আয়োজনের অধিকারী হয় ওভাল। ২০০৪ সালের আইসিসি চ্যাম্পিয়ন্স ট্রফির ১৫ খেলার মধ্যে ফাইনালসহ ৫টি খেলা অনুষ্ঠিত হয়। অদ্যাবধি কোন ধরনের আন্তর্জাতিক খেলা ফ্লাডলাইটের সাহায্যে অনুষ্ঠিত হয়নি। তবে, সারে দল বেশ কয়েকটি একদিনের খেলা ফ্লাডলাইটের সাহায্যে পরিচালনা করে। ১৮৮৯ সালের পর গ্যাসের আলোর সাহায্যে খেলা আয়োজন করেছে সারে দলটি।


title: ২০১৩-১৪ ইংল্যান্ড মহিলা ক্রিকেট দলের অস্ট্রেলিয়া সফর

text: একমাত্র টেস্টটি ১০-১৩ জানুয়ারি পার্থের ওয়াকা গ্রাউন্ডে অনুষ্ঠিত হয়। এতে ইংল্যান্ড ক্রিকেট দল ৬১ রানে জয়লাভ করে। একদিনের আন্তর্জাতিকে প্রথম দুইটি খেলা মেলবোর্ন ক্রিকেট গ্রাউন্ডে ১৯ ও ২৩ জানুয়ারি অনুষ্ঠিত হয় যাতে উভয় দল জয়লাভ করে। তৃতীয় খেলাটি হোবার্টের বেলেরিভ ওভালে ২৬ জানুয়ারি অনুষ্ঠিত খেলায় অস্ট্রেলিয়া জয়ী হয়। পুরুষ দলের পাশাপাশি তিনটি টুয়েন্টি২০ আন্তর্জাতিকের প্রথমটি বেলেরিভ ওভালে অনুষ্ঠিত হয়। এতে ইংল্যান্ড জয়ী হয় ও ১০-৪ পয়েন্টের ব্যবধানে সিরিজে এগিয়ে যায়। এরফলে দলটি মহিলাদের অ্যাশেজ অক্ষুণ্ন রাখে। অবশিষ্ট দু’টি টি২০ খেলায় ৩১ জানুয়ারি ও ২ ফেব্রুয়ারি মেলবোর্ন ও সিডনি’র স্টেডিয়াম অস্ট্রেলিয়ায় অনুষ্ঠিত হয়। উভয় খেলায় অস্ট্রেলিয়া জয়ী হয়।


title: টুয়েন্টি২০ আন্তর্জাতিক

text: টুয়েন্টি২০ আন্তর্জাতিক বা টি২০ ইন্টারন্যাশনাল () ক্রিকেট খেলার একটি ক্ষুদ্র সংস্করণবিশেষ। আন্তর্জাতিক ক্রিকেটের অংশ হিসেবে অংশগ্রহণকারী দলগুলোর প্রত্যেককে আন্তর্জাতিক ক্রিকেট কাউন্সিল কর্তৃক স্বীকৃত হতে হয়। এ পদ্ধতির ক্রিকেটে অংশগ্রহণকারী দুইটি জাতীয় ক্রিকেট দলের ইনিংস সর্বোচ্চ ২০ ওভারব্যাপী স্থায়ী হয়। খেলাটি টুয়েন্টি২০ ক্রিকেট খেলার উপযোগী প্রণীত নিয়মে অনুষ্ঠিত হয়। মূলতঃ ঘরোয়া ক্রিকেটে ব্যাপক দর্শক সমাগমের উদ্দেশ্যে ক্রিকেটের এই ক্ষুদ্র সংস্করণের প্রচলন ঘটানো হয়। পরবর্তীতে ১৭ ফেব্রুয়ারি, ২০০৫ তারিখে প্রথমবারের মতো টুয়েন্টি২০ আন্তর্জাতিক ক্রিকেট খেলা অনুষ্ঠিত হয়। অকল্যান্ডের ইডেন পার্কে অনুষ্ঠিত ঐ খেলায় অস্ট্রেলিয়া নিউজিল্যান্ডকে ৪৪ রানে পরাজিত করেছিল। খেলায় অস্ট্রেলীয় অধিনায়ক রিকি পন্টিং অপরাজিত ৯৮* রান সংগ্রহ করেছিলেন। এর দুই বছর পর প্রথম প্রতিযোগিতারূপে আইসিসি বিশ্ব টুয়েন্টি২০]] প্রতিযোগিতার সূচনা ঘটে। টেস্ট ক্রিকেট ও একদিনের আন্তর্জাতিক ক্রিকেটকে রক্ষার্থে প্রতি বৎসর একটি দল টুয়েন্টি২০ আন্তর্জাতিকে অংশগ্রহণ করতে পারবে তা নির্ধারণ করা হয়েছে। ২০১৫ সাল পর্যন্ত ১৬টি দল টুয়েন্টি২০ আন্তর্জাতিকে অংশগ্রহণের মর্যাদা লাভ করেছে।


title: মারাইজ ইরাসমাস

text: ১৮ অক্টোবর, ২০০৭ তারিখে নাইরোবি'র নাইরোবি জিমখানা স্টেডিয়ামে অনুষ্ঠিত কেনিয়া বনাম কানাডা'র মধ্যকার একদিনের আন্তর্জাতিক ক্রিকেটের মাধ্যমে আম্পায়ার জীবনে প্রবেশ করেন। এর পূর্বেই অবশ্য টি২০ ক্রিকেটে আম্পায়ার হিসেবে অভিষিক্ত হয়েছেন। ২৪ ফেব্রুয়ারি, ২০০৬ তারিখে জোহানেসবার্গের ওয়ান্ডারার্স স্টেডিয়ামে অনুষ্ঠিত দক্ষিণ আফ্রিকা বনাম অস্ট্রেলিয়ার মধ্যে অনুষ্ঠিত টি২০ ক্রিকেটে খেলা পরিচালনা করেন। পরবর্তীতে ১৭-২১ জানুয়ারি, ২০১০ তারিখে চট্টগ্রামের জহুর আহমেদ চৌধুরী স্টেডিয়ামে অনুষ্ঠিত বাংলাদেশ-ভারতের মধ্যকার টেস্টে প্রথমবারের মতো খেলা পরিচালনার সুযোগ পান।


title: শেখ আবু নাসের স্টেডিয়াম

text: শেখ আবু নাসের স্টেডিয়ামে প্রথম টি-টুয়েন্টি ম্যাচটি অনুষ্ঠিত হয় ২০০৬ সালের ২৮ নভেম্বর বাংলাদেশ ও জিম্বাবুয়ে ক্রিকেট দলের মধ্যকার। ম্যাচটিতে বাংলাদেশ ৪৩ রানে জয়লাভ করে। ম্যাচটিতে ব্যাটিং এ ৩৬ রান ও বোলিং এ ৪ ওভার বোলিং করে ২৯ রান দিয়ে ১ উইকেট নিয়ে ম্যান অব দ্য ম্যাচ হন মাশরাফি বিন মর্তুজা। এটি বাংলাদেশের কোন ভেন্যুতে প্রথম আন্তর্জাতিক টি-টুয়েন্টি ম্যাচ।


শারীরিক প্রতিবন্ধীদের জন্য আইসিআরসি আন্তর্জাতিক টি২০ ক্রিকেট প্রতিযোগিতা (English: ICRC International T20 Cricket Tournament for people with physical disabilities) একটি পাঁচ জাতির টি২০ ক্রিকেট প্রতিযোগিতা যা শারীরিক প্রতিবন্ধীদের জন্য আয়োজন করা হয়। এটি ২০১৫ সালের ২রা সেপ্টেম্বর থেকে সেপ্টেম্বর ১০ পর্যন্ত বাংলাদেশের ঢাকায় অনুষ্ঠিত হবে। প্রতিযোগিতাটি যৌথভাবে আয়োজন করছে ইন্টারন্যাশনাল কমিটি অব দ্য রেড ক্রস, বাংলাদেশ ক্রিকেট বোর্ড, বাংলাদেশ ক্রীড়া শিক্ষা প্রতিষ্ঠান এবং যুব ও ক্রীড়া মন্ত্রণালয়, বাংলাদেশ। এটিই এই ধরণের প্রথম প্রতিযোগিতা।


title: স্যাক্সটন ওভাল

text: ২০০৯-১০ মৌসুমের এইচআরভি কাপে ক্যান্টারবারির বিপক্ষে সেন্ট্রাল ডিস্ট্রিক্টস প্রথমবারের মতো টুয়েন্টি২০ খেলার আয়োজন করা হয় এখানে। ঐ প্রতিযোগিতার আরো তিনটি টুয়েন্টি২০ খেলা পরবর্তীতে অনুষ্ঠিত হয়েছিল। ২০১১-১২ ফোর্ড ট্রফি ও ২০১১-১২ প্লাঙ্কেট শিল্ডের লিস্ট এ ও প্রথম-শ্রেণীর ক্রিকেট খেলাও প্রথমবারের মতো আয়োজনের ব্যবস্থা করা হয়। ডিসেম্বর, ২০১০ সালে নিউজিল্যান্ড ও অস্ট্রেলিয়ার মহিলা দলের মধ্যে মহিলাদের একমাত্র টুয়েন্টি২০ আন্তর্জাতিক খেলা অনুষ্ঠিত হয়েছিল।


title: ইজরায়েল–গাজা বিরোধ

text:
এরই ধারাবাহিকতায় ২০১৬ ও ২০১৭ সালেও ইসরাইল তাদের অাক্রমণ চালিয়ে যায়।
সম্প্রতি (২০১৭ সালের ডিসেম্বর) মার্কিন প্রেসিডেন্ট ডোনাল্ড ট্রাম্প জেরুজালেমকে ইসরাইলের রাজধানী ঘোষণা দেন।ইসরায়েল রাষ্ট্রের জন্ম হলেও তাদের দাবিকৃত জেরুজালেমকে রাজধানী হিসেবে কোনো রাষ্ট্রই স্বীকৃতি দেয়নি।কারণ জেরুজালেম মুসলিম ও ইহুদি তথা ইসরাইল ও ফিলিস্তিনিদের জন্য পবিত্র এক জায়গা। জেরুজালেমকে ইসরায়েলের রাজধানী ঘোষণা করায় যুক্তরাষ্ট্রের প্রেসিডেন্ট ডোনাল্ড ট্রাম্পকে নিয়ে কয়েকদিন ধরেই আলোচনা-সমালোচনা চলছে।এদিকে ইসরাইল এ ঘোষণাকে স্বাগত জানিয়েছে।


title: ইজরায়েল–গাজা বিরোধ

text: মধ্যপ্রাচ্যে অাধিপত্য বিস্তারকে কেন্দ্র করে তৎকালীন বিশ্ব পরাশক্তিধর দেশ ফ্রান্স,বৃটেন ও অামেরিকা ইহুদি রাষ্ট্র প্রতিষ্ঠার প্রয়োজনীয়তা উপলব্দি করে। এতে অারববিশ্বের উপর তাদের নিয়ন্ত্রন থাকবে। আসলে খ্রিস্টান জগতে ইসরাইলের প্রতিষ্ঠা না ঘটিয়ে মুসলিম জাহানে ইসরাইল নামক একটি রাস্ট্র স্থাপন করার পেছনে ছিল একটি সুদূর প্রসারী চক্রান্ত। সেটি হল, মুসলিম জাহানের বুক চিরে একটি বৃহত্তর ইহুদী রাস্ট্র গঠনের চক্রান্ত। এই বৃহত্তর ইহুদী রাষ্ট্রের চিন্তা সর্ব প্রথম যার মাথায় এসেছিল তার নাম থিওডর হার্জ। তিনি এমন একটি ইসরাইল রাষ্ট্রের কল্পনা করেছিলেন যেটি বিস্তৃত হবে মিশরের নীল নদ থেকে ইরাকের ফোরাত নদী পর্যন্ত।


title: ইরিত্রিয়া

text: ইরিত্রিয়া উত্তর-পূর্ব আফ্রিকার একটি রাষ্ট্র। এর রাজধানীর নাম আস্‌মারা। ইরিত্রিয়ার উত্তর ও উত্তর-পশ্চিমে রয়েছে সুদান, দক্ষিণ ও পশ্চিমে ইথিওপিয়া ও দক্ষিণ-পূর্বে রয়েছে জিবুতি। দেশটির পূর্ব ও উত্তর-পূর্ব দিকে লোহিত সাগরের পাড়ে সুবিস্তৃত উপকূলীয় অঞ্চল রয়েছে। দেশটি অতীতে ইতালি ও যুক্তরাজ্যের অধীনে ছিল। ১৯৫২ সালে ইথিওপিয়া দেশটিকে দখল করে। কিন্তু ইরিত্রিয়ার জনগণ স্বাধীনতা সংগ্রাম শুরু করে। দীর্ঘ যুদ্ধ শেষে ১৯৯৩ সালে দেশটি স্বাধীনতা লাভ করে। আসমারা দেশটির রাজধানী ও বৃহত্তম শহর।


title: ইসরায়েলের রাজধানী হিসেবে জেরুসালেমকে মার্কিন যুক্তরাষ্ট্রের স্বীকৃতি

text: জাতিসংঘের নিরাপত্তা পরিষদ ৭ ডিসেম্বর একটি জরুরী বৈঠক অনুষ্ঠিত হয়, যেখানে ১৫ জন সদস্যের মধ্যে ১৪ জন ট্রাম্পের সিদ্ধান্তের নিন্দা করেন, এটি ইউএন এর রায় এবং আন্তর্জাতিক আইন লঙ্ঘন করে বলে অভিহিত করে। যাইহোক, নিরাপত্তা পরিষদ মার্কিন যুক্তরাষ্ট্রের অনুমোদন ছাড়া বিবৃতি প্রকাশ করতে পারেনি। বলিভিয়া, ব্রিটেন, মিশর, ফ্রান্স, ইতালি, সেনেগাল, সুইডেন ও উরুগুয়েতে জরুরী বৈঠকের অনুরোধ করা হয়েছিল। যুক্তরাষ্ট্রের রাষ্ট্রদূত নিকী হ্যালি জাতিসংঘকে "ইসরাইলের প্রতি বৈরী মনোভাবের অন্যতম প্রধান কেন্দ্র" বলে অভিহিত করেছেন। ব্রিটেন, ফ্রান্স, সুইডেন, ইতালি এবং জাপান এমন দেশগুলোর মধ্যে রয়েছে যারা জরুরি বৈঠকে ট্রাম্পের সিদ্ধান্তের সমালোচনা করে। ১৮ ডিসেম্বর, স্বীকৃতি প্রত্যাহারের আহ্বান জানানোর জন্য নিরাপত্তা পরিষদের একটি প্রস্তাব ১৪-১ এ ভোট পড়েছিল, যা মার্কিন যুক্তরাষ্ট্রের কাছে প্রত্যাখ্যাত হয়েছিল।


title: ইরাকে ইসলাম

text: ইরাক বহু ধর্মীয় উভয় শিয়া ও সুন্নি মুসলমানদের জন্য একটি গুরুত্বপূর্ণ শহর। বাগদাদে শতাব্দী ধরে ইসলামী শিক্ষা ও বৃত্তির একটি চক্রকেন্দ্র ছিল এবং আব্বাসীয় খিলাফতের রাজধানী হিসেবে দায়িত্ব পালন করে। ১০ অক্টোবর ৬৮০ খ্রিস্টাব্দে কারবালার যুদ্ধের ফলে আধুনিক শহরের প্রতিদ্বন্দিতাপূর্ণ স্থান কারবালায় শিয়া ইসলামের সারগর্ভ প্রাধান্য পেয়েছে। একইভাবে, ইরাকের নাজাফ শহরে আলী ইবনে আবু তালিবের (এছাড়াও "আলী" নামে পরিচিত) সমাধি স্থান হিসাবে খ্যাত, যাকে শিয়ার ধার্মিক খলিফা এবং ইসলামের প্রথম ইমাম বলা হয়। শহরটি এখন শিয়া ইসলামী বিশ্বের সর্বত্র থেকে হজ্বের একটি মহান কেন্দ্র এবং এটা অনুমান করা হয় যে শুধুমাত্র মক্কা ও মদিনা আরো মুসলিম তীর্থযাত্রীদের গ্রহণ করে। ইরাকের কুফা শহরে ফিকহশাস্ত্রের একজন প্রখ্যাত বিশেষজ্ঞ এবং গুরুত্বপূর্ণ ইসলামী ব্যক্তিত্ব আবু হানীফার বাড়ি ছিল, যার চিন্তার পাঠশালা সারা বিশ্ব জুড়ে সুন্নি মুসলমানদের একটি বৃহদাকার সংখ্যা দ্বারা অনুসরণ করা হয়। অনুরূপভাবে, সামারা শহর হল আল-আসকারী মসজিদের আবাস স্থল, যথাক্রমে দশম ও একাদশ শিয়া ইমাম আলী আল-হাদী ও হাসান আল আসকারী এর সমাধি স্থল, সেইসাথে মুহাম্মদ আল-মাহদী মাজারে তাঁরা "লুকানো ইমাম" নামে এবং জাফর ("Ja'farī") মাযহাবের শিয়া দ্বাদশ এবং চূড়ান্ত ইমাম হিসেবে পরিচিত। এই স্থানটি জাফর শিয়া মুসলমানদের জন্য একটি গুরুত্বপূর্ণ তীর্থকেন্দ্র তৈরি হয়েছে। উপরন্তু, নবী মুহাম্মাদের কিছু নারী আত্মীয়দের ইরাকের সামারা শহরে দাফন করা হয়, শহরটি শিয়া মুসলমানদের জন্য ভক্তি ও সুন্নি মুসলমানদের জন্য শ্রদ্ধাজ্ঞাপনের সবচেয়ে গুরুত্বপূর্ণ একটি স্থানে পরিণত হয়।


title: ইরাকের জনপরিসংখ্যান

text: ইরাক বহুধর্মীয় উভয় শিয়া ও সুন্নি মুসলমানদের জন্য একটি গুরুত্বপূর্ণ শহর। বাগদাদে শতাব্দী ধরে ইসলামী শিক্ষা ও বৃত্তির একটি চক্রকেন্দ্র ছিল এবং আব্বাসীয় খিলাফতের রাজধানী হিসেবে দায়িত্ব পালন করে। ১০ অক্টোবর ৬৮০ খ্রিস্টাব্দে কারবালার যুদ্ধের ফলে আধুনিক শহরের প্রতিদ্বন্দিতাপূর্ণ স্থান কারবালায় শিয়া ইসলামের সারগর্ভ প্রাধান্য পেয়েছে। একইভাবে, ইরাকের নাজাফ শহরে আলী ইবনে আবু তালিবের (এছাড়াও "আলী" নামে পরিচিত) সমাধি স্থান হিসাবে খ্যাত, যাকে শিয়ার ধার্মিক খলিফা এবং ইসলামের প্রথম ইমাম বলা হয়। শহরটি এখন শিয়া ইসলামী বিশ্বের সর্বত্র থেকে হজ্বের একটি মহান কেন্দ্র এবং এটা অনুমান করা হয় যে শুধুমাত্র মক্কা ও মদিনা আরো মুসলিম তীর্থযাত্রীদের গ্রহণ করে।


title: ইরাকের ধর্মবিশ্বাস


title: সমকামিতা

text: ইসরাইলকে এশিয়া ও মধ্যপ্রাচ্যের মধ্যে সমকামীদের প্রতি সবচেয়ে সহনশীল দেশ বলে মনে করা হয়, এবং তেল আভিভকে একারণে "মধ্যপ্রাচ্যের পুরুষ সমকামী রাজধানী" নামে ডাকা হয়, যা বিশ্বের সমকামীদের প্রতি সবচেয়ে বন্ধুসুলভ শহরগুলোর মধ্যে অন্যতম হিসেবে বিবেচিত হয়। সমকামিতার সমর্থনে তেল আভিভে প্রতি বছর বার্ষিক গৌরব মিছিল অনুষ্ঠিত হয়।


title: ইকুয়েডর

text:
ইকুয়েডর (স্পেনীয় ভাষায় Ecuador "একুয়াদ়োর্") দক্ষিণ আমেরিকার উত্তর-পশ্চিম অংশের একটি রাষ্ট্র। এর রাজধানীর নাম কিতো। এর সরকারি নাম ইকুয়েডর প্রজাতন্ত্র (República del Ecuador "রেপুব্লিকা দেল্ একুয়াদ়োর্")।
দেশটি প্রশান্ত মহাসাগরে উপকূলে অবস্থিত। মূল ভূখণ্ড থেকে প্রায় ৯৬৫ কিমি পশ্চিমে প্রশান্ত মহাসাগরে অবস্থিত গালাপাগোস দ্বীপপুঞ্জ (Colón Archipelago) ইকুয়েডরের সীমানাভুক্ত। ইকুয়েডর বিষুবরেখার উপরে অবস্থিত। ইকুয়েডর (Ecuador "একুয়াদর") একটি স্পেনীয় শব্দ যার অর্থ "বিষুবরেখা"। সমুদ্র সমতল থেকে অনেক উঁচুতে আন্দেস পর্বতমালায় অবস্থিত কিতো দেশটির রাজধানী। প্রশান্ত মহাসাগরের উপকূলে অবস্থিত বন্দর শহর গুয়াইয়াকিল দেশের বৃহত্তম শহর।


text: ২00৮ সালে ডেমোক্রেটিক প্রার্থী বারাক ওবামা জেরুসালেমকে 'ইসরায়েলের রাজধানী' বলে অভিহিত করেন। ৪ জুন, ২00৮ তারিখে, ওবামা ডেমোক্রেটিক মনোনয়ন গ্রহণের পর আমেরিকার ইসরায়েল পাবলিক এফেয়ার্স কমিটি (এআইপিএসি) তে তার প্রথম বিদেশী নীতি ভাষণের পূর্বে বলেছিলেন, "জেরুসালেম ইসরায়েলের রাজধানী হবে, এবং এটি অখণ্ড থাকা আবশ্যক।" তবে, তিনি পরবর্তীতে বলেন," বেশ স্পষ্টতই, এই বিষয়গুলির একটি পরিসীমা আলোচনা করার জন্য দলগুলো যোগ দিতে যাচ্ছে এবং জেরুসালেম ঐ আলোচনার অংশ হবে।


title: সাইফ আলি খান

text: সাইফ আলি খান (জন্মঃ ১৬ অাগষ্ট ১৯৭০) একজন ভারতীয় চলচ্চিত্র অভিনেতা এবং প্রযোজক। তাঁর মা অভিনেত্রী শর্মিলা ঠাকুর, বাবা ক্রিকেট খেলোয়াড় মনসুর আলি খান পাতৌদি এবং বর্তমান স্ত্রী অভিনেত্রী কারিনা কাপুর।


title: সারা আলি খান

text: সারা আলি খান হচ্ছেন মনসুর আলি খান পতৌদি এবং শর্মিলা ঠাকুরের পুত্র সাইফ আলি খান এবং অমৃতা সিংয়ের (তারা উভয়েই হিন্দি চলচিত্র জগতের অভিনয়শিল্পী) কন্যা; তিনি ১৯৯৫ সালের ১২ই আগস্ট তারিখে, মহারাষ্ট্রের মুম্বাইয়ে জন্মগ্রহণ করেন। তিনি পতৌদি পরিবারের একজন সদস্য। তার ভাই ইব্রাহিম আলি খান ২০০৮ সালে মুক্তিপ্রাপ্ত চলচ্চিত্রে "তাশানে" একজন শিশু অভিনেতা হিসেবে কাজ করেন। তার সৎভাই, তৈমুর আলি খান হচ্ছে তার বাবা এবং বলিউড অভিনেত্রী কারিনা কাপুরের ছেলে। তিনি তার বাবার পক্ষ হতে বাঙালি এবং পাঠান বংশের অন্তর্গত এবং তার মায়ের পক্ষ হতে পাঞ্জাবি বংশধর।


title: সারা আলি খান

text: সারা আলি খান (; জন্ম: ১২ আগস্ট ১৯৯৫) হলেন একজন ভারতীয় অভিনেত্রী, যিনি হিন্দি চলচ্চিত্রে কাজ করেন। মুম্বাইয়ের অভিনেতা সাইফ আলি খান এবং অমৃতা সিংয়ের কন্যা। জন্মসূত্রে তিনি পতৌদি পরিবারের সদস্য এবং মনসুর আলি খান পতৌদি ও শর্মিলা ঠাকুরের নাতনী। কলাম্বিয়া বিশ্ববিদ্যালয় হতে স্নাতকোত্তর ডিগ্রি অর্জনের পর, ২০১৮ সালে, সারা রোমান্টিক চলচ্চিত্র কেদারনাথে সুশান্ত সিং রাজপুতের বিপরীতে অভিনয় করার মাধ্যমে বলিউডে অভিষেক করেন।


title: সাইফ আলি খান

text: সাইফ তার চেয়ে বয়সে ১০ বছরের ছোট বলিউডের অভিনেত্রী কারিনা কাপুর কে বিয়ে করেন। অমৃতা সিংয়ের সঙ্গে ১৩ বছর সংসার করার পর বিচ্ছেদ ঘটিয়ে পরবর্তী সময়ে বলিউডের প্রভাবশালী কাপুর পরিবারের মেয়ে ‘হিরোইন’ তারকা কারিনার টানা পাঁচ বছর সাইফের সাথে চুটিয়ে প্রেম করেন। ২০১২ সালে তারা তারা বন্ধনে আবদ্ধ হন। সাইফের উচ্চতা পাঁচ ফুট সাত ইঞ্চি এবং তাঁর জীবনসঙ্গী কারিনার উচ্চতা পাঁচ ফুট চার ইঞ্চি। সাইফ ও অমৃতার ইব্রাহিম আলি খান নামে এক পুত্র এবং সারা আলি খান নামে এক কন্যা রয়েছে। সাইফ ও কারিনার তৈমুর নামে এক পুত্র রয়েছে।


title: তেতুলিয়া জামে মসজিদ

text:
শফীউল্লাহ খানের জ্যৈষ্ঠ পুত্র আবু সালেহ মুহাম্মদ সিদ্দীক ব্রিটিশ ভারতের খান সাহিব উপাধী প্রাপ্ত খান সাহিব মাকসুদ আহমেদের কন্যাকে বিয়ে করেন। আবু সালেহ মুহাম্মদ সিদ্দীক যুক্তরাজ্যের অবসরপ্রাপ্ত বেসামরিক কর্মকর্তা ছিলেন, যিনি ২০০৭ মারা যান এবং লন্ডন বোরো অব অ্যালিং এর গ্রিনফোর্ড সামধীক্ষেত্রের মুসলমান অংশে তাকে কবর দেওয়া হয়।
শফীউল্লাহ খানের কন্যা বাগেরহাটের খান বাহাদুর সৈয়দ সুলতান আলীর পুত্র সৈয়দ মুহাম্মদ আলীকে বিয়ে করেন।
গবেষনা থেকে এই ধরনের আরো কিছু সদস্যের নাম পাওয়া যায় যেমন কাজী-আল-কুজত সায়্যিদ আহমেদ আলী খান, কাজী সাদাতুল্লাহ, নায়েব কাজী ইফাজাতুল্লাহ, মীর জুমলাহ উবায়েদ খান বাহাদুর তুরখান, কাজী-আল-কুজত গোলাম ইয়াহা খান, মুহাম্মদ নাসারাতুল্লাহ, কাজী ইজ্জতুল্লাহ, নাজিবুল্লাহ খান। যারা ব্রিটিশ শাসনামলে যশোর প্রদেশের (সাতক্ষীরা তখন যশোরের অধীনস্থ ছিল) বিভিন্ন স্থানের গভর্ণর ছিলেন, সম্ভবত ১৮ শতকে পসচিম বঙ্গ ও উড়িষ্যার বিভিন্ন স্থানের গভর্ণর ছিলেন।


title: ইফতিখার আলি খান পতৌদি

text: ১৯৩৯ সালে ভোপালের নবাব হামিদুল্লাহ খানের দ্বিতীয়া কন্যা সাজিদা সুলতানকে বিয়ে করেন। এ দম্পতির তিন কন্যা ছিল। নিজ পুত্রের একাদশ জন্মদিনে ৫ জানুয়ারি, ১৯৫২ তারিখে পোলো খেলা অবস্থায় হৃদযন্ত্রক্রীড়ায় আক্রান্ত হয়ে তিনি মৃত্যুবরণ করেন। পরবর্তীতে তাঁর পুত্র পতৌদি’র নবম নবাব হন। এছাড়াও ইফতিখার বলিউডের সাইফ আলি খান ও সোহা আলি খানের দাদা হন।


title: সাইফ আলি মির্জা

text: হুসানা আরা বেগম (মম্মো বেগম সাহিবা) তিনি ১৯০০ সালে জন্মগ্রহণ করেন। তিনি নওয়াব আলী হায়দার খান, প্রধানমন্ত্রীর পরিবার নওয়াব আমজাদ আলী খানের বড় ছেলে এবং স্বাধীন মুসলিম পার্টির নেতা (১৯৭৭-৩৮), কৃষি মন্ত্রী (১৯৩৯-৪১) এবং বিদ্যুৎমন্ত্রী মো। এবং আসামের পানি উন্নয়ন (১৯৪২-৪৬) হুসানা আরা বেগম ১৯৪২ সালে মারা যান। এদের তিনটি সন্তান রয়েছে:


title: সাইফ আলি মির্জা

text: • সাইয়িদ সাজ্জাদ আলী মির্জা বাহাদুর (শাওন খান)। তিনি ১৯৫০ সালে জন্মগ্রহণ করেন এবং ১৮৯৮ সালের নভেম্বরে তার মৃত্যুর পরে তার বড় আধিকারিকের দাবি গ্রহণ করেন এবং আদালতে এটি পরিচালনা করেন, কিন্তু তিনি মারা যাওয়ার আগেই একজনকে প্রতিষ্ঠিত করতে ব্যর্থ হন। তিনি আফসান বেগমকে বিয়ে করেন এবং ২০০৬ সালের আগে মারা যান এবং দুই কন্যা বেঁচে যান।


title: শের আলি খান

text: শের আলি খান ()(আনুমানিক ১৮২৫ – ২১ ফেব্রুয়ারি ১৮৭৯) ছিলেন আফগানিস্তানের আমির। ১৮৬৩ থেকে ১৮৬৬ এবং ১৮৬৮ থেকে ১৮৭৯ খ্রিষ্টাব্দে মৃত্যুর আগ পর্যন্ত তিনি আমিরের দায়িত্বপালন করেছেন। তিনি দোস্ত মুহাম্মদ খানের তৃতীয় পুত্র।


title: সোহেল খান

text: সোহেল খান চিত্রনাট্যকার সেলিম খান ও তার প্রথম স্ত্রী সুশিলা চরক এর ঘরে মুম্বাই, মহারাষ্ট্রে জন্মগ্রহণ করেন। তাঁর পৈতৃক পিতামহ আফগানিস্তান থেকে ভারতে আসেন এবং ইন্দোর এর মধ্য প্রদেশে বসবাস শুরু করেন। তার বিমাতা বলিউড অভিনেত্রী হেলেন যিনি তার নাচ এবং আইটেম গানের জন্য বিখ্যাত ছিলেন। তার বড় ভাই আরবাজ খান মালাইকা আরোরা খানকে বিয়ে করেন। তার বোন আলভিরা খান বলিউড অভিনেতা অতুল অগ্নিহোত্রীকে বিয়ে করেন।


title: জ্যোতিকা

text: ১৯৯৮ সালের হিন্দি চলচ্চিত্র 'ডোলি সাজা কে রাখনা' দ্বারা জ্যোতিকা অভিনয় জগতে প্রবেশ করেছিলেন, ওটিতে তার বিপরীতে অক্ষয় খান্না ছিলেন এবং চলচ্চিত্রটি পরিচালনা করেছিলেন প্রিয়দর্শন। ১৯৯৯ সালে জ্যোতিকা অভিনীত প্রথম তামিল ভাষার চলচ্চিত্র 'বালী' মুক্তি পায় যেখানে তিনি ছোটো একটি ভূমিকায় অভিনয় করেন, চলচ্চিত্রটিতে অজিত কুমার আর সিমরান মুখ্য ভূমিকায় ছিলেন। ২০০৩ সালে তার প্রথম তেলেগু চলচ্চিত্র 'ঠাকুর' মুক্তি পায়, এটাতে তিনি তেলুগু চলচ্চিত্রশিল্পীর মহানায়ক চিরঞ্জীবীর সাথে অভিনয় করার সুযোগ পেয়েছিলেন।


title: জ্যোতিকা

text: ২০০৪ সালের তামিল চলচ্চিত্র 'পেরাড়াগান' এ এক অন্ধ নারীর চরিত্রে অভিনয় করে জ্যোতিকা প্রশংসা কুড়ান। রজনীকান্তের সঙ্গে 'চন্দ্রমুখী' (২০০৫) এ তিনি চন্দ্রমুখী এবং গঙ্গার চরিত্র ফুটিয়ে তোলে সুনাম অর্জন করেছিলেন। এছাড়া তিনি 'মোড়ি' (২০০৭) এ একজন বোবা এবং বধির মেয়ের চরিত্রে অভিনয় করেন এবং '৩৬ ভায়াদিনিলে' (২০১৫) তে তিনি একজন মধ্যবয়স্কা নারীর চরিত্রে অভিনয় করে পরিচিতি পান। তার কর্মজীবনের মোড় ঘুরিয়ে দিয়েছিলো ১৯৯৯ সালের 'বালী' চলচ্চিত্রের ছোটো চরিত্রটি এবং ২০০০ সালে বিজয়ের সাথে অভিনয় করা 'কুশী'। তিনি তার কর্মজীবনের চূড়ায় এসে 'পাচাইকিলি মুদুচারাম' (২০০৭) এ তিনি খল চরিত্রে অভিনয় করেন।


title: প্রীতি জিনতা

text: জিন্টা কুন্দন শাহের "ক্যায়া কেহনা" ছবিতে তার কর্মজীবনের প্রথম শুটিং শুরু করেন। ছবিটির মুক্তি পিছিয়ে যায় এবং তা ২০০০ সালে মুক্তি পায়। তার অপর একটি চলচ্চিত্র "সোলজার"-এর মুক্তিও পিছিয়ে গেলে "দিল সে.."-ই হয়ে ওঠে তার মুক্তিপ্রাপ্ত প্রথম চলচ্চিত্র। ছবিটিতে তিনি শাহরুখ খান ও মনীষা কৈরালার সাথে অভিনয় করেন। ছবিতে তাকে দিল্লির এক মধ্যবিত্ত তরুণী ও শাহরুখ খানের চরিত্রের বাগদত্তা হিসেবে দেখা যায়। ছবিটি কোন নবাগতের জন্য অপ্রত্যাশিত ছিল, কারণ ছবিতে তার উপস্থিতি ছিল মাত্র ২০ মিনিট। তা সত্ত্বেও তিনি তার কাজ দিয়ে সকলের দৃষ্টি কাড়েন। শাহরুখ খানের সাথে একটি দৃশ্যে জিন্টা তাকে জিজ্ঞেস করেন, "তুমি কি কুমার", এই দৃশ্যটি আলোচিত হয় এবং তিনি তার অভিনয়ের জন্য শ্রেষ্ঠ পার্শ্ব অভিনেত্রী বিভাগে ফিল্মফেয়ার পুরস্কারে মনোনীত হন। তিনি তার প্রথম কেন্দ্রীয় ভূমিকায় কাজ করেন মারপিঠধর্মী-নাট্য চলচ্চিত্র "সোলজার" (১৯৯৮)-এ। ববি দেওলের বিপরীতে অভিনয় করা এই ছবিটি সে বছরের অন্যতম বাণিজ্যিক হিট চলচ্চিত্র ছিল। তিনি এই দুটি কাজের জন্য শ্রেষ্ঠ নবাগত অভিনেত্রী বিভাগে ফিল্মফেয়ার পুরস্কার অর্জন করেন।


title: জ্যোতিকা

text: জ্যোতিকা (জন্মঃ ১৮ অক্টোবর ১৯৭৭) ভারতের একজন তামিল চলচ্চিত্র অভিনেত্রী। তিনি কয়েকটি হিন্দি, তেলুগু, কন্নড় এবং মালয়ালাম ভাষার চলচ্চিত্রেও অভিনয় করেছেন।


title: হরীন্দ্রনাথ চট্টোপাধ্যায়

text: বোম্বাইতে থাকাকালীন চিত্রপরিচালক হৃষিকেশ মুখোপাধ্যায়ের সাথে ঘনিষ্ঠতা জন্মে। তার বহু ছবিতে অভিনয় করেছেন হরীন্দ্রনাথ। হরীন্দ্রনাথ অভিনীত হিন্দি ছবিগুলি হলো "আশীর্বাদ", "সাহেব বিবি অউর গুলাম", "রাত অউর দিন", "তেরে ঘর কে সামনে", "চল মুরারী হিরো বননে", "বাবুর্চি", "গৃহপ্রবেশ" ইত্যাদি। আজাদ নামে একটি ছবির প্রযোজনাও করেন তিনি। সত্যজিৎ রায়ের পরিচালনায় গুপী গাইন বাঘা বাইন, সীমাবদ্ধ, সোনার কেল্লায় অভিনয় করেছেন। শেষোক্ত ছবিতে সিধু জ্যাঠার চরিত্রে বাঙালির কাছে তিনি বহুল পরিচিত।


title: প্রীতি জিনতা

text: জিন্টা পরবর্তীতে দুটি তেলেগু ভাষার চলচ্চিত্রে অভিনয় করেন। প্রথমটি ভেঙ্কটেশের বিপরীতে "প্রেমান্তে ইদেরা" (১৯৯৮) ও মহেশ বাবুর বিপরীতে "রাজা কুমারুদু" (১৯৯৯)। তার পরবর্তী চলচ্চিত্র ছিল অক্ষয় কুমারের বিপরীতে "সংঘর্ষ" (১৯৯৯)। মহেশ ভাট রচিত ও তনুজা চন্দ্র পরিচালিত থ্রিলারধর্মী এই ছবিতে তিনি সিবিআই কর্মকর্তা হৃত অবেরয় চরিত্রে অভিনয় করেন, যিনি একজন খুনির প্রেমের পড়েন। কয়েকজন শীর্ষস্থানীয় অভিনেত্রী এই ছবিতে কাজের প্রস্তাব প্রত্যাখ্যান করার পর "দিল সে.." ছবিতে জিন্টার কাজ দেখে মুগ্ধ তনুজা চন্দ্র তাকে এই কাজের প্রস্তাব দেন। জিন্টা এই প্রস্তাবটিকে তার কর্মজীবনের ব্যপ্তির সুযোগ হিসেবে দেখেন। "সংঘর্ষ" ছবিটি বক্স অফিসে সফল না হলেও সমালোচকগণ জিন্টার অভিনয় সম্পর্কে ইতিবাচক মন্তব্য করেন। এই ছবির মুক্তির পর "দ্য ট্রিবিউন"-এ প্রকাশিত এক নিবন্ধে তার অভিনয়কে এই ধরনের প্রগাঢ় চলচ্চিত্রে বিস্ময়কর অভিনয় বলে বর্ণনা করে।


title: প্রীতি জিনতা

text: জিন্টা ২০০৩ সালে নাট্যধর্মী "কাল হো না হো" ছবিতে অভিনয় করে শ্রেষ্ঠ অভিনেত্রী বিভাগে ফিল্মফেয়ার পুরস্কার অর্জন করেন। তিনি পরবর্তীতে টানা দুই বছর ভারতের সর্বাধিক ব্যবসাসফল দুটি চলচ্চিত্রে অভিনয় করেন, প্রথমটি ২০০৩ সালে বিজ্ঞান কল্পকাহিনীধর্মী "কোই... মিল গয়া" এবং দ্বিতীয়টি ২০০৪ সালে প্রণয়ধর্মী "বীর-জারা"। তিনি স্বাধীন আধুনিক ভারতীয় নারী চরিত্রে "সালাম নমস্তে" (২০০৫) ও ভারতের বাইরে সর্বাধিক আয়কারী "কভি আলবিদা না কেহনা" (২০০৬) ছবিতে কাজ করেন। তার প্রথম আন্তর্জাতিক চলচ্চিত্র ছিল কানাডীয় চলচ্চিত্র "হ্যাভেন অন আর্থ", যার জন্য তিনি ২০০৮ সালে শিকাগো আন্তর্জাতিক চলচ্চিত্র উৎসব থেকে শ্রেষ্ঠ অভিনেত্রীর জন্য সিলভার হুগো পুরস্কার লাভ করেন।


title: প্রীতি জিনতা

text: ২০০১ সালে জিন্টা ফারহান আখতার পরিচালিত জাতীয় চলচ্চিত্র পুরস্কার বিজয়ী "দিল চাহতা হ্যায়" ছবিতে তার ভূমিকার জন্য ইতিবাচক প্রতিক্রিয়া অর্জন করেন। আধুনিক সময়ের শহুরে মুম্বইয়ের প্রেক্ষাপটে নির্মিত ছবিটিতে ভারতীয় ধন্যাট্য যুব সমাজের সমকালীন প্রাত্যহিক জীবনের চিত্র তুলে ধরা হয়েছে। ছবিটিতে জিন্টাকে আমির খানের অভিনীত চরিত্রের প্রেমিকা শালিনী চরিত্রে দেখা যায়। "দিল চাহতা হ্যায়" ছবিটি সমালোচকদের প্রশংসা অর্জন করে এবং কয়েকজন সমালোচক ভারতীয় যুব সমাজের বাস্তব চিত্র তুলে ধরে চলচ্চিত্রে নতুন দিগন্ত উন্মোচন করেছে বলে উল্লেখ করেন। ছবিটি ভারতে গড়পড়তা ব্যবসা করে; বড় শহরগুলোতে ভালো ব্যবসায় করলেও সমালোচকেরা মনে করেন শহুরে জীবনের গল্প উপস্থাপনের জন্য তা গ্রাম্য অঞ্চলে ব্যর্থ হয়।


title: হারাধন বন্দ্যোপাধ্যায়

text: প্রথম অভিনয় ১৯৪৮ সালে অতনু বন্দ্যোপাধ্যায়ের "দেবদূত" ছবিতে৷ অভিনয় করেছেন হিন্দি সিনেমাতেও। সত্যজিত্ রায়ের, কাপুরুষ, মহানগর, সোনার কেল্লা, জয় বাবা ফেলুনাথ প্রভৃতি ছবিতে অভিনয় করেন। হিন্দি ভাষার ‘পরিনীতা’ হারাধন বন্দ্যোপাধ্যায় অভিনীত উল্লেখযোগ্য সিনেমা।৷ তিনি টেলিভিশন ও মঞ্চ নাটকেও অভিনয় করেছেন।২০০৫ সালে ক্রান্তিকাল সিনেমায় অভিনয়ের সুবাদে সহ-অভিনেতা হিসেবে চলচ্চিত্রে ভারতের জাতীয় পুরস্কার পান তিনি। ২০১১ সালে পশ্চিমবঙ্গ রাজ্য সরকার তাকে বঙ্গবিভূষণ সম্মানে ভূষিত করে।৫ জানুয়ারি ভারতের স্থানীয় সময় দুপুর ১২টা ৪০ মিনিটে কলকাতার এক বেসরকারি নার্সিংহোমে শেষ নিঃশ্বাস ত্যাগ করেন তিনি। তিনি কিছুদিন নিউমোনিয়ায় ভুগছিলেন।অসুস্থতা বেড়ে যাওয়ায় কিছুদিন আগে কলকাতার বেসরকারি নার্সিংহোমে ভর্তি করা হয় তাকে। মৃত্যুকালে তার বয়স হয়েছিল ৮৬ বছর।


title: প্রীতি জিনতা

text: ২০০২ সালে জিন্টা পুনরায় পরিচালক কুন্দন শাহ পরিচালনায় কাজ করেন। পারিবারিক নাট্যধর্মী "দিল হ্যায় তুমহারা" ছবিটিতে তিনি রেখা, মহিমা চৌধুরী ও অর্জুন রামপালের সাথে অভিনয় করেন। এতে তিনি রেখার চরিত্রের পালিত কন্যা শালু চরিত্রে অভিনয় করেন। জিন্টাকে প্রধান তারকা হিসেবে ব্যবহার করলেও ছবিটি বাণিজ্যিকভাবে সফল হতে পারে নি, কিন্তু সমালোচকগণ সামগ্রিকভাবে তার অভিনয়ের প্রশংসা করেন। "বলিউড হাঙ্গামা"র তরণ আদর্শ উল্লেখ করেন, "প্রীতি জিন্টা তার খাঁটি অভিনয় দিয়ে মন জয় করেছেন। রেখার সাথে (দ্বিতীয়ার্ধ্বে) ও আলোক নাথের সাথে (ক্লাইমেক্স শুরুর পূর্বে) তার দৃশ্যগুলো এক কথায় অসাধারণ। এই অভিনয় দর্শক ও সমালোচকদের পরিপূর্ণ প্রশংসার দাবীদার।"


title: আলজেরিয়া

text: আলজেরিয়া উত্তর-পশ্চিম আফ্রিকায় ভূমধ্যসাগরের তীরে অবস্থিত রাষ্ট্র। আলজেরিয়া আফ্রিকা মহাদেশের দ্বিতীয় বৃহত্তম রাষ্ট্র (সুদানের পরেই)। দেশটির নয়-দশমাংশ জুড়ে সাহারা মরুভূমি অবস্থিত। ভূমধ্যসাগরের তীরে উপকূলীয় সমভূমি রয়েছে। আলজেরিয়ার প্রায় সব মানুষ দেশটির উত্তরাঞ্চলে উপকূলের কাছে বাস করে। ভূমধ্যসাগরের তীরে অবস্থিত আলজিয়ার্স দেশটির বৃহত্তম শহর ও রাজধানী। আলজেরিয়ার আরবি নাম আলজাজাইর (অর্থাৎ দ্বীপসমূহ); নামটি রাজধানীর তীর সংলগ্ন দ্বীপগুলিকে নির্দেশ করছে।


title: আলজিয়ার্স

text: আলজিয়ার্স(, "আল-জাযাইর"; , "আল্জে") ভূমধ্যসাগরে দক্ষিন-পশ্চিম আফ্রিকার একটি প্রধান বন্দর শহর। এটি আলজেরিয়ার উত্তরাংশে আলজিয়ার্স উপসাগরের তীরে অবস্থিত। এটি আলজেরিয়ার বৃহত্তম শহর, সমুদ্রবন্দর ও রাজধানী এবং একাধারে দেশটির রাজনৈতিক, অর্থনৈতিক ও সাংস্কৃতিক কেন্দ্র।


title: আলজিয়ার্স মেট্রো

text:
আলজিয়ার্স মেট্রো (আরবি: مترو الجزائر العاصمة, ফরাসি: মেতো ডি আলজেরিয়াস), আলজেরিয়া রাজধানী আলজিয়ার্সকে সেবা করছে, এটি 1970 এর দশকের একটি দ্রুত ট্রানজিট সিস্টেম যা শহরটির কারণে জনসাধারণের পরিবহনের প্রয়োজনীয়তা মোকাবেলার জন্য ডিজাইন করা হয়েছে। বৃদ্ধি। 1 9 80 এর দশকে আনুষ্ঠানিকভাবে চালু হয়, 1990-এর দশকে আর্থিক সমস্যা ও নিরাপত্তা সংক্রান্ত সমস্যাগুলির কারণে প্রকল্পটির গতি কমে যায়। প্রকল্প 2003 সালে recommenced।
আলজেরিয়ার রাষ্ট্রপতি আবদেলাজিজ বুটফ্লিকা মেট্রো 31 অক্টোবর ২011 রিবন কাটিয়া উদ্বোধন অনুষ্ঠানটিতে উপস্থিত ছিলেন। [1] [2] এরপর আলজেরিয়ার মেট্রো পরবর্তী দিনগুলিতে 1 নভেম্বর, ২011 তারিখে যাত্রীদের কাছে খোলা হয়, [2] আলজিয়ার্সকে শুধুমাত্র মেট্রো সিস্টেমের জন্য আফ্রিকার দ্বিতীয় রাজধানী শহর (কায়রো পরে) তৈরি করে। [6]


title: বিসক্রা

text: বিস্‌ক্রা () উত্তর-পূর্ব আলজেরিয়ার একটি শহর। এটি দেশটির বিস্‌ক্রা প্রদেশের রাজধানী। শহরটি সাহারা মরুভূমির একটি উর্বর মরূদ্যানে অবস্থিত এবং যাযাবরদের একটি বাণিজ্যকেন্দ্র হিসেবে পরিচিত। ফলের চাষ এখানকার প্রধান কাজ, খেজুর, জলপাই, খুবানি ও ডালিম এখানে উৎপন্ন প্রধান ফল। জলবায়ু অনুকূল বলে শহরটি একটি জনপ্রিয় শীতকালীন অবকাশযাপন কেন্দ্র। এই শহরে সাঁ-জেরমাঁ নামের একটি ফরাসি দুর্গ আছে, যা আলজেরিয়াতে ফরাসি উপনিবেশের সময় একটি গুরুত্বপূর্ণ ফরাসি সামরিক ঘাঁটি হিসেবে কাজ করত। প্রাচীনকালে এখানে রোমানদেরও একটি সামরিক ঘাঁটি ছিল। উত্তর আফ্রিকার দিগ্বিজয়ী আরব নেতা ওক্‌বা এই শহরের কাছেই নিহত হন; তাঁর সমাধিস্তম্ভ গোটা উত্তর আফ্রিকার সবচেয়ে প্রাচীন আরবি লিপির নিদর্শন বহন করছে। স্পেনের মুরেরা বহু শতাব্দী যাবত শহরটি শাসন করার পর ১৮৪৪ সালে ফরাসিরা ১৮৪৪ সালে শহরটি দখল করে নেয়। বর্তমানে এখানে দুই লক্ষের কিছু বেশি লোকের বাস।


title: আলজেরিয়া

text:
আলজেরিয়ার উত্তরে ভূমধ্যসাগর, পূর্বে তিউনিসিয়া ও লিবিয়া, দক্ষিণে নাইজার, মালি এবং মোরিতানিয়া, পশ্চিমে মরক্কো ও পশ্চিম সাহারা। এটি একটি বিশাল দেশ। এটি আফ্রিকার বৃহত্তম এবং বিশ্বের ১০ম বৃহত্তম রাষ্ট্র। দেশটিকে দুইটি সুস্পষ্ট ভৌগলিক অঞ্চলে ভাগ করা যায়। উত্তরপ্রান্তে অবস্থিত অঞ্চলটি তেল নামে পরিচিত। এটি মূলত তেল অ্যাটলাস পর্বতমালাটি নিয়ে গঠিত, যা উপকূলীয় সমভূমিগুলিকে দক্ষিণের দ্বিতীয় অঞ্চলটি থেকে আলাদা করেছে। এখানকার জলবায়ু ভূমধ্যসাগর দ্বারা প্রভাবিত। দক্ষিণের দ্বিতীয় অঞ্চলটি প্রায় সম্পূর্ণই মরুভূমি আবৃত। এই অঞ্চলটি আলজেরিয়ার আয়তনের সিংহভাগ গঠন করেছে। এটি মূলত গোটা উত্তর আফ্রিকা জুড়ে বিস্তৃত সাহারা মরুভূমির পশ্চিম অংশ।
আলজেরিয়ার ভূমিরূপের মূল গাঠনিক বৈশিষ্ট্যগুলি আফ্রিকান ও ইউরেশীয় ভূত্বকীয় পাতগুলির মধ্যে সংঘর্ষের ফলে ভূমধ্যসাগরীয় সীমারেখা বরাবর সৃষ্টি হয়েছে। ফলে দেশটি দুইটি ভিন্ন ভৌগলিক অঞ্চলে বিভক্ত। উত্তরের তেল নামক অঞ্চলটিতে দেশের বেশির ভাগ নাগরিক বাস করেন। এখানে দুইটি ভৌগলিকভাবে নবীন স্তুপপর্বতমালা রয়েছে: তেল অ্যাটলাস পর্বতমালা এবং সাহারান অ্যাটলাস পর্বতমালা। এগুলি সমান্তরালভাবে পূর্ব-পশ্চিমে চলে গেছে এবং উচ্চ মালভূমি দ্বারা এরা নিজেদের থেকে বিচ্ছিন্ন। দক্ষিণের সাহারা মরুভূমি অঞ্চলটি একটি কঠিন, প্রাচীন, আনুভূমিক ও সুষম শিলাস্তরের উপর অবস্থিত। বেশ কিছু মরূদ্যান ছাড়া এখানে তেমন কোন জনবসতি নেই। তবে এখানে প্রচুর লুক্কায়িত খনিজ সম্পদ আছে, যার মধ্যে পেট্রোলিয়াম ও প্রাকৃতিক গ্যাস অন্যতম।
ক্রমাগত বৃক্ষ ও উদ্ভিদ নিধন এবং ভূমিক্ষয়ের কারণে উর্বর বাদামী মাটিযুক্ত এলাকার আয়তন কমে গেছে। কেবল কিছু উচ্চভূমিতেই এরকম উর্বর মাটি দেখতে পাওয়া যায়; সেখানে এখনও চিরহরিৎ ওকে অরণ্যের দেখা মেলে। উত্তর তেল পর্বতমালার অপেক্ষাকৃত নিচু অঞ্চলগুলিতে মূলত ভূমধ্যসাগরীয় লাল মাটি পাওয়া যায়। দক্ষিণের দিকে অগ্রসর হবার সাথে সাথে আর্দ্রতা ও মাটির পরিপক্কতা ক্রমাগত কমতে থাকে। এই অঞ্চলে আবহাওয়ার কারণে রাসায়নিক উপায়ে শিলাভাঙ্গন ও জৈবিক বস্তুর সঞ্চয় খুবই কম। মরু অঞ্চলগুলিতে প্রায় সার্বক্ষণিক শক্তিশালী বায়ুপ্রবাহজনিত ভূমিক্ষয়ের কারণে মাটি সৃষ্টির প্রক্রিয়া আরও ব্যহত হয়। ১৯৭০-এর দশকের মাঝামাঝি সাহারা মরুভূমির উত্তরমুখী দখল ঠেকানোর জন্য একটি সবুজ প্রতিবন্ধক বলয় তৈরির একটি উচ্চাভিলাষী প্রকল্প শুরু হয়েছিল। প্রকল্পটিতে প্রায় ২০ কিমি প্রশস্ত এবং প্রায় ১৬০০ কিমি দীর্ঘ একটি ফিতাসদৃশ ভূমিকে বনে রূপান্তরিত করার কথা ছিল। প্রকল্পটি আংশিকভাবে সফল হয়। ১৯৮০-র দশকের মধ্যভাগে আরও প্রায় ৩৬০০ বর্গকিলোমিটার এলাকা বনায়ন করার প্রকল্প হাতে নেওয়া হয়।


title: আবিজান

text: ১৯০৪ সালে আবিজান শহরটি পশ্চিম আফ্রিকার একটি প্রধান রেলপথের শেষ সীমায় অবস্থিত শহর ছিল। ১৯৩১ সালে এখানে একটি জাহাজ-ঘাটা নির্মাণের পর থেকে শহরটির কলেবর বাড়তে শুরু করে। ১৯৩৩ সালের ১০ই আগস্ট তারিখে শহরটি ফরাসি কোত দিভোয়ার উপনিবেশের রাজধানীতে পরিণত হয়। ১৯৫০-৫১ সালে এর এব্রিয়ে (Ébrié) নামের লবণাক্ত জলের উপহ্রদটি সাগরের সাথে সংযুক্ত করে একটি সমুদ্রবন্দর সৃষ্টি করা হয়। ফলে এটি ফরাসি পশ্চিম আফ্রিকা উপনিবেশের অর্থনৈতিক কেন্দ্রে পরিণত হয়। ১৯৬০ সালে কোত দিভোয়ার স্বাধীনতা লাভ করে ও আবিজান রাজধানী হিসেবে কার্যক্রম অব্যাহত রাখে। এটি ১৯৮৩ সাল পর্যন্ত দেশটির রাজধানী ছিল। এরপরে ইয়ামুসুক্রো শহরকে রাজধানীর মর্যাদা দেওয়া হয়। তার পরেও কোত দিভোয়ার সরকারের বেশিরভাগ কার্যালয় আবিজানেই থেকে যায়। এখানে দেশটির জাতীয় সংসদ এবং প্রায় সমস্ত বিদেশী দূতাবাসগুলি অবস্থিত। বর্তমানে আবিজানকে কোত দিভোয়ারের অর্থনৈতিক রাজধানী হিসেবে গণ্য করা হয়। এখানে কোত দিভোয়ারের মোট জাতীয় উৎপাদনের প্রায় ৬০% উৎপন্ন হয়। অন্যদিকে ইয়ামুসুক্রোকে প্রশাসনিক ও রাজনৈতিক রাজধানীর মর্যাদা দেওয়া হয়। প্রশাসনিকভাবে আবিজান শহর ও তার আশেপাশের কয়েকটি শহরতলী মিলে আবিজান স্বায়ত্বশাসিত জেলাটি গঠন করা হয়েছে, যা কোত দিভোয়ার রাষ্ট্রের ১৪টি জেলার একটি।


title: স্কিকদা

text: স্কিক্‌দা () উত্তর-পূর্ব আলজেরিয়ার একটি বন্দর শহর। এটি কন্সটান্টিন শহরের কাছে স্তোরা উপসাগরের তীরে অবস্থিত। ফরাসি ঔপনিবেশিক আমলে এর নাম ছিল ফিলিপভিল। এখান থেকে ফল, শাকসব্জি, গবাদি পশু, গম, লোহা ও মর্মর পাথর রপ্তানি করা হয়। প্রধান প্রধান শিল্পের মধ্যে আছে মৎস্য ও কৃষিজাত দ্রব্য প্রক্রিয়াকরণ, লোহার আকরিকের গলন, এবং অ্যালুমিনিয়াম উৎপাদন। প্রাচীনকাল থেকে শহরটি বিভিন্ন জাতির ও দেশের দখলে এসেছে। বর্তমান শহরটি ১৮৩৮ সালে ফরাসিরা স্থাপন করে।


title: কন্সটান্টিন

text: কন্সটান্টিন () উত্তর-পূর্ব আলজেরিয়ার একটি শহর এবং কন্সটান্টিন প্রদেশের রাজধানী। এটি চামড়া ও চামড়াজাত দ্রব্য, পশম ও লিনেন কাপড়ের দ্রব্যের একটি উৎপাদন কেন্দ্র। শহরটি আলজিয়ার্স, তিউনিস, আন্নাবা, বিস্‌ক্রা ও স্কিক্‌দা শহরের সাথে এইসব দ্রব্য ও খাদ্যশস্য দিয়ে বাণিজ্য করে থাকে। স্কিক্‌দা কন্সটান্টিনের একটি ভূমধ্যসাগরীয় বন্দর হিসেবে কাজ করে।


title: ওরান

text: ওরান বা ওয়াহরান () উত্তর-পশ্চিম আলজেরিয়ার একটি শহর ও আলজেরিয়ার ওরান প্রদেশের রাজধানী। এটি ভূমধ্যসাগরের ওরান উপসাগরের উপকূলে অবস্থিত। ওরান আলজেরিয়ার ব্যস্ততম বন্দরগুলির একটি। এটি দেশটির একটি বাণিজ্যিক ও ব্যবসায়িক কেন্দ্র। এখানে উৎপন্ন দ্রব্যের মধ্যে আছে প্লাস্টিক দ্রব্য, রাসায়নিক দ্রব্য, ওয়াইন ও প্রক্রিয়াজাত খাদ্য। সাহারা মরুভূমি থেকে একটি পাইপলাইনের মাধ্যমে শহরটিতে প্রাকৃতিক গ্যাস সরবরাহ করা হয়। শহরটির দর্শনীয় স্থানগুলির মধ্যে আছে সান্তা ক্রুজের বিরাট ক্যাথিড্রাল, উসমানীয় তুর্কিরা যেটির নির্মাণকাজ শুরু করেছিলেন। ১৭৯৬ সালে নির্মিত মহান মসজিদ। এবং কাসবাহ। এখানে ১৯৬৫ সালে ওরান বিশ্ববিদ্যালয় এবং ১৯৭৫ সালে ওরান বিজ্ঞান ও প্রযুক্তি বিশ্ববিদ্যালয় স্থাপিত হয়। এছাড়া এখানে সঙ্গীত, নাট্যকলা, আবহবিদ্যা ও টেলিযোগাযোগ ইন্সটিটিউট অবস্থিত।


title: ইল্লিজি

text: ইল্লিজি () আলজেরিয়া উত্তর-পশ্চিম আফ্রিকায় ভূমধ্যসাগরের তীরে অবস্থিত রাষ্ট্র। সুদানের পরেই আলজেরিয়া আফ্রিকা মহাদেশের দ্বিতীয় বৃহত্তম রাষ্ট্র। দেশটির নয়-দশমাংশ জুড়ে রয়েছে রয়েছে সর্ব বৃহদ মরুভূমি সাহারা। এই সাহারা মরুভূমি সংলগ্ন ইল্লিজি নগরী বিশ্বের অন্যতম শীর্ষ উষ্ণ শহর। এই শহরের আয়তন ৭৫ হাজার ৯৪৫ বর্গ কিলোমিটার। ২০০৮ সালের হিসাব অনুসারে ইল্লিজি শহরের জনসংখ্যা ১৭ হাজার ২৫২ জন। জনসংখ্যার ঘনত্ব প্রতি শূন্য দশমিক ২৩ বর্গ কিলোমিটারে এক জন। এখানকার সব চেয়ে আকর্ষণীয় স্থান হল তাসসিলি ন'আজ্জের ন্যাশনাল পার্ক, খৃষ্টপূর্ব ৬০০০ বছর আগের আঁকা গুহা চিত্র, দুইটি ক্যাম্পিং সাইট এবং বেশকিছু স্থানীয় টুরিস্ট স্পর্ট।


title: হংকং–ঝুহাই–মাকাও সেতু

text: হংকং এবং পার্ল নদী বদ্বীপের পশ্চিম তীরে অবস্থিত পরিবহন সংযোগে জন্য জাতীয় উন্নয়ন ও সংস্কার কমিশন এবং হংকং সরকার একটি গবেষণা সম্পন্ন করেছিল। গবেষণায় বলা হয়েছে যে হংকং, ঝুহাই এবং ম্যাকাও যুক্তকারী সেতু হংকং সহ বৃহত্তর পার্ল নদী বদ্বীপ অঞ্চলের উল্লেখযোগ্য ভাবে বৃহৎ আর্থ-সামাজিক সুবিধা প্রদান করবে। গবেষণায় পার্ল নদী দুটি তীরে সংযুক্তকারী তিনটি সারিবদ্ধতা বিবেচনা করা হয়েছে। গবেষণার ফল হল হংকং (লান্টাউ) -ঝুহাই-ম্যাকও ব্রিজটি হংকস সরকার কর্তৃক প্রস্তাবিত, "এক দেশ, দুটি ব্যবস্থা" এর অধীনে দুটি অঞ্চলের সাথে সংযোগকারী সেতুকে অগ্রাধিকার দেওয়া হয়েছে।


title: হংকং

text: হংকং (, ম্যান্ডারিন উচ্চারণে: "শিয়াং গাং", ক্যান্টনীয় উচ্চারণে: "হ্যং গং") বা হংকং বিশেষ প্রশাসনিক অঞ্চল গণচীনের দুইটি বিশেষ প্রশাসনিক অঞ্চলের একটি। অপর অঞ্চলটি হল মাকাও। ২৬০ টিরও বেশি বিচ্ছিন্ন দ্বীপ নিয়ে গঠিত এই অঞ্চলটি পার্ল নদীর বদ্বীপের পূর্ব দিকে অবস্থিত। এর উত্তরে চীনের কুয়াংতুং প্রদেশ এবং পূর্ব, পশ্চিম আর দক্ষিণে দক্ষিণ চীন সাগর অবস্থিত। হংকংয়ের অর্থনীতি অনেক শক্তিশালী।


title: ইন্দোনেশিয়া-হংকং সম্পর্ক

text:
হংকংয়ে, ইন্দোনেশিয়ার কোন স্থায়ী দূতাবাস নেই। তবে দূতাবাস না থাকলেও, হংকং এর কসওয়ে বে তে, ইন্দোনেশিয়ার একটি কনস্যুলেট রয়েছে। হংকং চীন এর অধীনে থাকলেও, উপযুক্ত বানিজ্যিক, সামাজিক, সাংস্কৃতিক প্রভৃতি ক্ষেত্রে বাইরের কোন দেশের সঙ্গে সম্পর্ক স্থাপনের ক্ষেত্রে হংকংয়ের সম্পূর্ণ স্বায়ত্তশাসন এর অধিকার রয়েছে।
ইন্দোনেশিয়ার রাজধানী জাকার্তায় অবস্থিত হংকং ইকোনমিক অ্যান্ড ট্রেড অফিস, জাকার্তা, ইন্দোনেশিয়ায় হংকং এর প্রতিনিধিত্ব করে। এর মাধ্যমেই হংকং, ইন্দোনেশিয়া সম্পর্কিত কূটনৈতিক বিষয়াবলী এবং কার্যক্রমের দেখাশোনা করে।


title: হোয়াসং বন্দী শিবির

text: বন্দী শিবিরটি উত্তর কোরিয়ার উত্তর হামগিয়ং প্রদেশের হোয়াসং অঞ্চলে অবস্থিত। হোয়াসং নদীর তীর ঘেঁষে গড়ে ওঠা এই শিবির পর্বতাবেষ্টিত। বন্দী শিবিরটির পশ্চিমে আছে সুউচ্চ মানতাপসান বা মানতাপ পর্বত, যার উচ্চতা । উত্তর ও পশ্চিম কিনারা ঘেঁষে ওরাংছন নদীর মালভূমি। হোয়াসং প্রধান সড়ক থেকে ৮ কিলোমিটার দূরত্বে বন্দি শিবিরটির প্রধান গেট হোয়াসং নদীর ডান দিকে অবস্থিত। এই বন্দী শিবিরটি দেশটির মানচিত্রে উপলব্ধ্য নয়। কিন্তু কৃত্রিম উপগ্রহ থেকে সংগ্রহীত ছবিতে এই বন্দি শিবিরের প্রবেশদ্বার এবং ওয়াচটাওয়ার সনাক্ত করা যায়।


title: নতুন অঞ্চল

text: নতুন অঞ্চল () হল হংকং-এর তিনটি প্রধান অঞ্চলের মধ্যে একটি, বাকি দুটো হল হংকং দ্বীপ এবং কৌলন উপদ্বীপ। এটি হংকং-এর ভূখণ্ডের ৮৬.২% গঠন করে। এখানে হংকংয়ের প্রায় অর্ধেক জনগোষ্ঠী রয়েছে। ঐতিহাসিকভাবে, এটি হংকং অঞ্চলের সম্প্রসারণের সম্মেলনে বর্ণিত রয়েছে। এই সম্মেলনের মতে নতুন অঞ্চলটি কৌলন উপদ্বীপের বাউন্ডারি স্ট্রীটের উত্তরে মূলভূমি এলাকা এবং শাম চুন নদীর দক্ষিণে (যা হংকং এবং চীনের মূলভূখন্ডের মধ্যে সীমানা) অন্তর্ভুক্ত। এতে হংকং অঞ্চলের লান্টাউ দ্বীপ, লামমা দ্বীপ, চেং চাউ এবং পেং চাউসহ ২০০টিরও বেশি দ্বীপপুঞ্জ রয়েছে।


title: হুপেই

text: মধ্য ও পূর্ব হুপেই এর অধিকাংশ অঞ্চল সমতল। পশ্চিমাঞ্চল পর্বতময়, সেখানে ঊডাং, ডাবা এবং জিংশান পর্বতসমূহ রয়েছে। উত্তর-পূর্বে ডেবী পর্বত, উত্তরে টংবি পর্বত এবং দক্ষিণ-পূর্বে মুফু পর্বত রয়েছে। শেনং শৃঙ্গ হচ্ছে হুপেই এর সর্বোচ্চ শৃঙ্গ। এই শৃঙ্গ ডাবা পর্বতমালায় অবস্থিত এবং উচ্চতা হচ্ছে সমুদ্রপৃষ্ঠ হতে ৩১০৫ মিটার উচ্চ। হুপেই পূর্বদিকে ইয়াংতজি নদী দ্বারা বেষ্টিত। থ্রী জর্জসের মধ্য দিয়ে এই নদী প্রবাহিত। শেং নং ও হানশুই নদী উত্তর দিক থেকে বয়ে গিয়েছে। ইয়াংতজি নদীর উপনদী শেং নং থ্রী জর্জেস ড্যাম প্রকল্প দ্বারা ক্রমহ্রাসমান হয়েছে। ইয়াংতজি ও হানশুই নদীর মোহনায় রাজধানী শহর ঊহান অবস্থিত।


title: হংকং–ঝুহাই–মাকাও সেতু

text: হংকং-ঝুহাই-মাকাউ সেতু বা হংকং-ঝুহাই-ম্যাকাও ব্রিজ (HKZMB বা HZMB) একটি সেতু-সুড়ঙ্গ ব্যবস্থা, যা তিনটি ঝুলন্ত সেতু ও একটি সমুদ্রগর্ভস্থ সুড়ঙ্গের সারি (সিরিজ) এবং পাশাপাশি ৩ টি কৃত্রিম দ্বীপ নিয়ে গঠিত । এটি লিংডইনজিয়াং চ্যানেল অতিক্রম করেছে এবং পার্ল নদী-বদ্বীপের তিন প্রধান শহর ম্যাকাও এবং ঝুহাই হংকং-এর মধ্যে সংযোগ ঘটায়। তিনটি স্থান (হংকং, মেইনল্যান্ড এবং ম্যাকাও) জুড়ে "হংকং-ঝুহাই-ম্যাকাও সেতু" নির্মাণে মোট খরচ ¥১৫.৭৩ বিলিয়ন, যার মধ্যে হংকং এসএআর সরকার ¥৬.৭৫ বিলিয়ন আর্থ প্রদান করেছে। এটি বিশ্বের দীর্ঘতম সেতু (জলভাগের উপরে নির্মিত) এবং এই এলাকার একটি প্রধান আকর্ষণ।


title: তানইয়াং-খুনশান মহাসেতু

text: এই সেতুটি পূর্ব চীনের চিয়াংসু প্রদেশের সাংহাই এবং নানজিং-এর মধ্যবর্তী রেল লাইনে অবস্থিত। এটি ছাং চিয়াং নদীর বদ্বীপ এলাকায় অবস্থিত যেখানকার ভূপ্রকৃতিকে নিম্নভূমির ধানীজমি, খাল, নদী এবং হ্রদ হিসেবে চিহ্নিত করা হয়। সেতুটি ছাং চিয়াং নদীর দক্ষিণদিকে প্রায় পথ সমান্তরাল হয়ে গেছে। এটি ডানয়াং, চ্যাংজুউ, উক্সী, সুজৌয়ের জনসংখ্যা কেন্দ্রের (পশ্চিম থেকে পূর্বে) উত্তর প্রান্তের মধ্য দিয়ে অতিবাহিত হয়েছে এবং কুুনশানে গিয়ে শেষ হয়েছে। সুজৌতে ইয়াংচেং হ্রদ জুড়ে খোলা জলের উপর একটি অংশ রয়েছে।


title: পশ্চিমবঙ্গের ভূগোল

text: এই বদ্বীপ অঞ্চলটি পূর্বদিকে বাংলাদেশের সীমান্ত থেকে পশ্চিমে কান্দি মহকুমা বাদে সমগ্র মুর্শিদাবাদ, নদীয়া, হাওড়া, হুগলী, কলকাতা উত্তর ও দক্ষিণ ২৪ পরগণা জেলা এবং বর্ধমান ও পূর্ব মেদিনীপুর জেলার পূর্বাংশের ৫০ মিটার সমোন্নতি রেখা বরাবর বিস্তৃত । এই অঞ্চলের উত্তরে পদ্মা নদী এবং দক্ষিণে বঙ্গোপসাগর উপস্থিত । সমগ্র অঞ্চলটি সমতল হলেও উত্তর থেকে দক্ষিণে ক্রমশ ঢালু হয়ে গিয়েছে । এই অঞ্চল পৃথিবীর বৃহত্তম বদ্বীপের একটি অংশ । গঙ্গা বা পদ্মা, ময়ূরাক্ষী, অজয়, দামোদর, দ্বারকেশ্বর, রূপনারায়ণ, কাঁসাই প্রভৃতি নদনদী বাহিত পলি সঞ্চয়ের ফলে কালক্রমে সমুদ্রবক্ষ থেকে এই নতুন ভূভাগ বা বদ্বীপের সৃষ্টি হয়েছে ।


title: হংকং দ্বীপ

text: দ্বীপের কেন্দ্রীয় অঞ্চল হংকংয়ের ঐতিহাসিক, রাজনৈতিক ও অর্থনৈতিক কেন্দ্র। দ্বীপটির উত্তর উপকূলটি ভিক্টোরিয়া হারবারের দক্ষিণ তীরে গঠিত হয়, যা হংকংয়ের বড় বড় বাণিজ্য জাহাজের পক্ষে সুপ্রতিষ্ঠিত গভীর জলের কারণে প্রধানত দায়ী।


title: তানজুং পেলেপস বন্দর

text:
তানজুং পেলেপস বন্দর (পিটিপি, জাতিসংঘ / লোকোড: মাইটিটিপিপি) মালয়েশিয়ায় জোহর বাহুর জেলার, জোহর, শহরে অবস্থিত একটি কনটেইনার বন্দর এবং এপিএম টার্মিনাল-এর গ্লোবাল টার্মিনাল নেটওয়ার্কের অংশ, যা যৌথ ভাবে গড়ে উঠেছে। ১৯৯৯ সালের ১০ অক্টোবর তিন মাসের পরিক্ষামূলক পরিচালনা বন্দরটি তার প্রথম জাহাজ গ্রহণ করে, এটি ৫৭১ দিনের পরিচালনা শেষে ১ মিলিয়ন বিশ ফুট সমতুল্য ইউনিট (টিইউ) সঙ্গে দ্রুততম বৃদ্ধিপাপ্ত বন্দর হিসেবে বিশ্ব রেকর্ড স্থাপন করে। ভাল কর্মক্ষমতা বন্দর এর ভাগ্য সীল, এবং এটি আনুষ্ঠানিকভাবে মালয়েশিয়ার প্রধানমন্ত্রী, টুন ড. মহাথির মোহাম্মদ দ্বারা ১৩ ই মার্চ, ২০০ তারিখে চালু হয়।
মালয়েশিয়ায় দক্ষিণ-পশ্চিমা জোহরের পুলাই নদীর পূর্বাঞ্চলের পোর্টটি অবস্থিত।
উন্নতি বন্দর দর্শনীয় বৃদ্ধি রেজিস্টার অব্যাহত। ১৯৯৯ সালের শেষের দিকে, টার্মিনালটি ২০,৬৯৬ টি বিশ-ফুট সমতুল্য ইউনিট (টিইইউ) পরিচালনা করেছিল, যা ২০০০ সালে ৪২৩,৭১০ টিইউ, ২০০১ সালে ২.০৫ মিলিয়ান টিইইউ এবং ২০০২ সালে ২.৬৭ মিলিয়ন টিইইউ এবং ২০০৩ সালে ৩.৪৮ মিলিয়ন টিইইউ-তে পোর্ট ক্লাং ও এর বাইরে এর ফলে মালয়েশিয়া এর বৃহত্তম বন্দর হিসাবে নিজেকে প্রতিষ্ঠিত। ২০০৪ সালে, এটি ১৫.৩% বৃদ্ধি পেয়ে ৪,০২০,৪২১ টিইউ এবং বিশ্বের ১৬ তম ব্যস্ততম কনটেইনার বন্দর হিসাবে এসেছিল।


title: তানজুং পেলেপস বন্দর

text: পেনিনসুলার মালয়েশিয়ার এক্সপ্রেসওয়ে নেটওয়ার্কে সরাসরি সংযোগ স্থাপনের পাশাপাশি বন্দরটিও ৪-ট্র্যাকের রেল টার্মিনালের মাধ্যমে দক্ষিণের দক্ষিণ থাইল্যান্ড থেকে উত্তরে উত্তর থাইল্যান্ড পর্যন্ত বিস্তৃত যে উপদ্বীপের মালবাহী রেল ব্যবস্থার সাথে যুক্ত। একটি ১৪-লেন গেট টার্মিনাল এবং ৬-লেনের এফটিজেড (ফ্রি ট্রেড জোন) রাস্তা দিয়ে আমদানি করা আমদানি ও রপ্তানিকারক কনটেইনারের জন্য একটি মসৃণ চলাচলের সময় নিশ্চিত করে। পোর্ট উন্নয়ন এলাকা পোর্ট টার্মিনাল জন্য ২,০০০ একর এবং বিনামূল্যে বাণিজ্য অঞ্চল জন্য ১,৫০০ একর গঠিত। বন্দরটি ১৫-২৯ মিটারের গভীরতা (খসড়া) সহ প্রাকৃতিকভাবে গভীর আশ্রয়কেন্দ্র এবং ৭২০ মিটারের বাঁক বেইসটি সহজেই চলাচলের জন্য যে কোনও জাহাজকে অনুমোদন করে। বন্দরের সম্পূর্ণ মাস্টার প্ল্যানে ১৫০ মিলিয়ন টিইইউ টার্মিনাল হ্যান্ডলিং ক্ষমতা নিয়ে ৯৫ বার্থ পরিকল্পনা করে, এটি দক্ষিণ পূর্ব এশিয়ার একমাত্র বন্দর যার ফলে ক্রমবর্ধমান কনটেইনার ট্র্যাফিক হ্যান্ডেল করার দীর্ঘমেয়াদী সম্ভাবনা রয়েছে। মালভূমিতে মালামাল-সিঙ্গাপুরের দ্বিতীয় লিংক থেকে পলাই নদীর মুখ থেকে বর্ধিত হওয়ার সম্ভাবনা রয়েছে।


title: থিয়েনচিন বন্দর

text:
থিয়েনচিন বন্দরটি চীন দেশের উত্তর অঞ্চলে অবস্থিত। এই বন্দরটি চীন এর পূর্ব উপকূল এর বোহাই উপসাগর এর তীরে গড়ে উঠেছে। এটি থিয়েনচিন শহরের বন্দর।এই বন্দরটি চীন এর রাজধানী শহর বেইজিং থেকে ৬০ কিলোমিটার দূরে অবস্থিত।বন্দরটি ৩৮.৫৮ ডিগ্রী উত্তর ও ১১৭.৭৮ ডিগ্রী পূর্বে অবস্থান করছে।এই বন্দর সমুদ্র সমতল থেকে ০ মিটার থেকে ২ মিটার উচ্চতায় অবস্থিত।
বন্দরটি ১৮৬০ প্রথম প্রতিষ্ঠানিক ভাবে চালু হয়।এই সময় বন্দরটি এই এলাকার নদী যা হলুদ নদী নামে পরিচিত সেই নদীর মহনায় গড়ে ওঠে।এর পর এই মহনার পাশের আরও কিছু নদীর খাড়িতে বন্দরটির কর্মকান্ডের প্রসার ঘটে ।ধীরে ধীরে বন্দরটি কে কনদওর করে থিয়েনচিন শহর ও শিল্প এলাকা বা শিল্পাঞ্চল গড়ে উঠেছে।
থিয়েনচিন বন্দরের পোতাশ্রয়টি একটি স্বাভাবিক ভাবে গড়ে ওঠা প্রাকৃতিক পোতাশ্রয়।পোতাশ্রয়টির গড় গভীরতা ১০ মিটার বা ৩১ ফুট এর বেশি।ফলে এই বন্দরের বড় জাহাজ সহজেই প্রবেশ করতে বা নোঙর করতে পাড়ে।


title: পেলি নদী

text: পেলি নদীর তীরেই আদিবাসী য়ুকন জাতির তিনটি লোকালয় রস রিভার, ফারো ও পেলি ক্রসিং অবস্থিত। পেলি ক্রসিং ও ফারোতে পেলি নদীর উপর দিয়ে সেতু রয়েছে। পেলি ও ইয়ুকন নদীর সঙ্গমস্থলে ফোর্ট সেলকার্ক শহরে হাডসন বে কোম্পানির একটি বাণিজ্যকেন্দ্র অবস্থিত।


title: তানজুং পেলেপস বন্দর

text: বর্তমান বন্দরের ৫ কিলোমিটার রৈখিক ভার্ফ দৈর্ঘ্যের সঙ্গে ১৪ বার্থ এবং একটি ১২ মিলিয়ন বর্গ মিটার কন্টেইনার ইয়ার্ড রয়েছে যার মজুত স্থানে প্রায় ২১৪,০০০ টিইইউ, ৩৮,০০০ স্থল স্লট এবং ৫,০৮০ টি রাইফার পয়েন্ট রয়েছে। ২৫ টি সারির আউটরিচ দিয়ে ৫২ টি সুপার পোস্ট-প্যানাম্যাক্স ক্যু ক্রেনস, ৮ টি (ইইই ক্রেন) এবং ১১ টির মধ্যে ২২ টি সারি বহির্ভূত এবং ডুয়েল হুইস্ট ৪০ টি পিক, ২২ টি সারি আউটরিচ এবং টুইন ২0 লিফটের মাধ্যমে সার্ফ করা হয়। বন্দরের মোট ক্ষমতা আজ প্রতি ১০.৫ মিলিয়ন টিইইউ প্রতি বছরে ম১৭৪ টি রাবার টায়ার্ড গ্যান্টি ক্রেন এবং ৩৯০ প্রাইম মুভারের কনটেইনার সুবিধা প্রায় চালানো হয়।


title: সাইগন বন্দর

text:
সাইগন বন্দরটি দেশের দক্ষিণ অংশে মেকং নদী এর মোহনায় ব-দ্বীপ এলাকায় অবস্থিত।এটি হো চি মিন সিটি এর মধ্যে অবস্থিত।বন্দরটি ১০ ডিগ্রী উত্তর ও ১০৭.০৩ ডিগ্রী দক্ষিণ এ অবস্থিত।বন্দরটি দক্ষিণ চীন সাগর এর তীরে গড়ে উঠেছে।বন্দরটি দেশের রাজধানী শহর হ্যানয় থেকে ১৭২৬ কিলোমিটার দূরে অবস্থিত।এই বন্দর থেকে ডানাং বন্দর বা "ডা নাং বন্দর" এর দূরত্ব ৯৮০ কিলোমিটার।
বন্দরটি প্রধানত গড়ে ওঠে উপনিবেশিক সময়ে।উপনিবেশিক সময়ে বন্দর ও শহরের নাম ছিল সাইগন।কিন্তু দেশ স্বাধীনতার পর শহরটি স্বাধীনতা সংগ্রামি হো চি মিন এর নামে রাখা হয় শহরটির নাম ।কিনওতু বনওদরের নাম শহরের পুরোধো নামেই থেকে যায়।সেই সময় বন্দরটি ইন্দোচিন এর অন্যতম প্রধান বন্দর ছিল।স্বাধীন ভিয়েতনাম গঠনের পর বন্দরটির আধুনিকরন করা হয়।
সাইগন বন্দরের পোতাশ্রয়টি দক্ষিণ চীন সাগর এর তীরে হো চি মিন সিটি এর মধ্যে গড়ে উঠেছে।পোতাশ্রয়টি ১০ মিটার এর মত গভীর।ফলে মাজারি মাপের ও বড় মাপের জাহাজ বন্দরে ভিরতে বা নোঙর করতে পারে।পোতাশ্রয়টি সমুদ্র থেকে ভিতরে অবস্থিত ফলে সমুদ্রের ঢেউ থেকে সুরক্ষিত থাকে।
বন্দরটিতে প্রধানত কন্টেইনার পরিবহনের নমুনায় কাঠামো গড়ে তোলা হয়েছে।এখানে রয়েছে কন্টেইনার টার্মিনাল।এই বন্দরে কন্টেইনার জাহাজ থেকে কন্টেইনার নামানো ও তোলার জন্য সংক্রিয় ব্যবস্থা রয়েছে। বন্দরটি সড়ক ও রেল পথের দ্বারা দেশের বড় শহর গুলির সঙ্গে যুক্ত।এছাড়া বন্দরে কার্গো পণ্য পরিবহনের ব্যবস্থা রয়েছে।
বন্দরটির দ্বারা দেশের এক তৃতীয়াংশ পণ্য পরিবহন করা হয়।এই বন্দর দ্বারা ২০০৬ সালে ১.৫ মিলিয়ন কন্টেইনার পরিবহন করা হয়েছেল।২০১২ সালে বন্দরটির দ্বারা ৩.৫ মিলিয়ন কন্টেইনার পরিবহন করা হয়।


title: তান্‌জুং পেরাক বন্দর

text:
তান্‌জুং পেরাক বন্দর হল সুরাবায়া শহরের প্রধান বন্দর এবং দেশের ব্যাস্ততম বন্দরগুলির একটি। এটা দক্ষিণপূর্ব এশিয়ার শ্রেষ্ঠ দশটি সর্বাধিক ব্যাস্ত জাহাজি পণ্যের বন্দরের একটি।
এই বন্দরটি সুরাবায়া শহরের কেন্দ্র স্থল থেকে ১৩ কিলোমিটার দূরে অবস্থিত।এটি সুরাবায়া শহরের প্রধান বন্দর।এই বন্দরটি শহরের পূর্ব দিকে এবং জাভা দ্বীপের পূর্ব দিকে অবস্থিত।বন্দরটি সমুদ্র সমতল থেকে ০ থেকে ২ মিটার উচ্চতায় অবস্থিত।
বন্দরটির পোতাশ্রয়টির গভীরতা খুবই কম।এই পোতাশ্রয়টি মাত্র ১,০০০ টিউজ ক্ষমতার জাহাজ ধারন করতে পারে।
যদিও বন্দরের বেশিরভাগ জাহাজি পণ্য সনাতন পদ্ধতিতে তদারকি করা হয়, তবে পৃথিবীব্যাপী দ্বিতীয় প্রজন্মের সর্বাধিক ১,০০০ টিউজ ক্ষমতার আধুনিক পণ্য জাহাজকেও ধারণ করতে সক্ষম। সম্প্রতি, পঞ্চম প্রজন্মের ১০,০০০ টিউজ ক্ষমতার জাহাজের জন্য বন্দরের ১৪ মিটার পর্যন্ত পঙ্কোদ্ধারের ব্যাবস্থা করা হচ্ছে যা খুব সম্ভাবত ২০১৫ সালের মাঝামাঝি শেষ হবে এবং সপ্তম প্রজন্মের ১৫,০০০ টিউজ ক্ষমতার জাহাজের জন্য বন্দরকে ১৬ মিটার গভীর, ২০০ মিটার চাওড়া করার কাজ ২০১৬ সালের মাঝামাঝি শেষ হবে। বর্তমানে সর্ববৃহৎ আন্তর্জাতিক জাহাজ নবম প্রজন্মের। অঞ্চলের অন্য একটি বন্দর সুরাবায়ার মধ্য শহর থেকে ২২ কিলোমিটার দূরবর্তী গ্রেসিক্ শহরে অবস্থিত। ২০১৪ সালের মে মাসে তান্‌জুং পেরাক বন্দর-এর অংশ হিসাবে, দুটি শিপ টু শোর(এস টি এস) ক্রেন, পাঁচটি অটোমেটেড স্টকিং ক্রেন(এ এস সি), এবং একটি অটোমোটিভ টার্মিনাল ট্রাক্টর(এ টি টি) সহ নতুন তেলুক লামং গ্রিন সি পোর্ট, থেকে পরীক্ষামূলক জাহাজচালনা শুরু হয়। প্রাথমিকভাবে নতুন এই বন্দরের সুবিধা আন্তর্জাতিক জাহাজ পরিবহনে ব্যবহৃত হবে, যার পরিমাণ মনে করা হচ্ছে যে সপ্তাহ প্রতি ৭টি জাহাজ, আর যদি অতিরিক্ত ক্ষমতা অবশিষ্ট থাকে তো তা অন্তদেশিয় জাহাজ পরিবহনে ব্যবহার করা হতে পারে। নতুন সুবিধায় কাগজের কম ব্যবহার করা হবে এবং বন্দর এলাকাতে ধারক পরিবাহী গ্যাস ট্রাক ব্যবহৃত হবে। ২০১৫ সালের জানুয়ারি মাসে, ২৫০ মিটার জেটির ১৪টি পর্যন্ত এল ডব্লিউ এস আন্তর্জাতিক জাহাজ উপযোগী বিশালায়তন শুষ্ক বন্দর তৈরি করা হবে যার নির্মাণকার্য এক বছরের মধ্যে শেষ হবে বলে মনে করা হচ্ছে। বন্দরে পরিবাহক এবং ৮ হেক্টর পণ্যাগার সহ সম্পূর্ণ দুটি একক "জাহাজ খালাসি ব্যাবস্থা" থাকবে। শুষ্ক বিশালায়তন টার্মিনাল থাকবে ২৬ হেক্টর এলাকা জুড়ে এবং ২,০০,০০,০০০ টনের ক্ষমতা সম্পন্ন ৩৬ হেক্টর এলাকা, সহায়ক এলাকা হিসাবে থাকবে। উ
এই বন্দরের পশ্চাৎ ভূমি পূর্ব জাভা তথা জাভা দ্বীপের পূর্ব অংশ।


title: ডানাং বন্দর

text:
বন্দরটি দেশের মধ্য ভাগে দক্ষিণ চিন সাগর এর তীরে হান নদী এর মোহনায় গড়ে উঠেছে।এটি সমুদওর সমতল থেকে ০ থেকে ২ মিটার উচ্চতায় অবস্থিত।বন্দরটি ১৬.০৪ উত্তর ও ১০৮ পূর্বে অবস্থিত।বন্দরটি হ্যানয় থেকে ৭৬০ কিলোমিটার দূরে ও হো চি মিন সিটি থেকে ৯৮০ কিলোমিটার দূরে অবস্থিত।
বন্দরটি নদীর মহনায় গড়ে উঠেছে।ফলে বন্দরের পোতাশ্রয়ের গভীরতা কম ।এই পোতাশ্রয়টি কৃত্রিম প্রকৃতির।পোতাশ্রয়ের গভীরতা ৬ মিটার থেকে ৭ মিটার এবং সর্বোচ্চ গভীরতা হল ১১ মিটার।
বন্দরটি দুটি টার্মিনাস বা ডক সিস্ঝেম নিয়ে গঠিত। টিইন ডক টি বেশি গভীরতা যুক্ত।এই ডকের গভীরতা ১১ মিটার। এই ডকে ৪৫,০০০ ডিডব্লুটি এর জাহাজ ভিরতে বা নোঙর করে পারে।অন্যদিকে সং ডক এর গভীরতা ৬ মিটার থেকে ৭ মিটার। ফলে এই বন্দরটিতে ৫ থেকে ১০ হাজার ডিডব্লুটি (DWT) জাহাজ ভিরতে বা নোঙর করতে পারে। এই বন্দরে ১০০ মিটার থেকে ৩০০ মিটারের জেটি রয়েছে।


title: টিলবারি বন্দর

text:
লন্ডন সেতুর থেকে ভাটির দিকে ২৫ মাইল (৪০ কিমি) দূরে টেমস নদীর তীরে টিলবারি বন্দর অবস্থিত, যেখানে একটি বাঁক দ্বারা নদীটি দক্ষিণ দিকে প্রবাহিত হয় এবং সেখানে নদীর প্রস্থ ৮০০ গজ (৭৩০ মিটার)। বাঁকটি টেমসের নিম্নে প্রবাহের অংশ: নদীর বাঁকের (মায়ান্ডারের) অভ্যন্তরে মার্শল্যান্ডের বিশাল এলাকা ছিল। বিপরীত উপকূলের গ্রভেসেন্ড দীর্ঘসময় জাহাজের প্রবেশপথের প্রবেশদ্বার ছিল, যেখানে সমস্ত মালামাল ও যাত্রীদের বোঝাই বা খালাস করার জন্য নদীটি ব্যবহার করা হত। এখানে নর্থফ্লেট নৌবাহিনীর ডকইয়ার্ড ছিল এবং নতুন গভীর জলের ডকগুলি সামুদ্রিক কার্যকলাপের বিস্তৃতি ছিল।
লন্ডনের মূল ডকের সবগুলি শহরের কাছাকাছি নির্মিত, যেগুলি পর্যায়ক্রমে খোলা হয়েছিল ১৯ শতকের শুরুতে "ইস্ট অ্যান্ড ওয়েস্ট ইন্ডিয়া ডক কোম্পানি" (ই অ্যান্ড ডাব্লুআইডিসি) দ্বারা। রেলওয়ে এবং ক্রমবর্ধমান জাহাজের আকারের সাথে সাথে লন্ডনের কেন্দ্রস্থলে অবস্থিত অবস্থানটি গভীর জলের সুবিধার চেয়ে কম গুরুত্বপূর্ণ হয়ে পরে এবং বাঁকযুক্ত টেমস জাহাজ প্রবেশের সময় বাড়িয়ে দিছিল। কোম্পানিটি তাদের প্রতিদ্বন্দ্বী "লন্ডন অ্যান্ড সেন্ট ক্যাথরিন ডক কোম্পানি" (এলএন্ড স্টকেডিসি) এর সাথে দীর্ঘদিন ধরে প্রতিদ্বন্দ্বিতা করে আসছিল এবং এটিকে আয়ত্ত করার জন্য সবকিছুই করছিল। ১৮৮০ সালে লন্ডন সেতুর এবং মূল লন্ডন ডকগুলির থেকে ভাটিতে ১১ মাইল (১৮ কিমি) দূরে গলিয়ন্সরিচে টেমস নদীর তীরে অবস্থিত রয়্যাল অ্যালবার্ট ডকের উদ্বোধন করা হয়েছিল "এল অ্যান্ড স্টকেডিসি" দ্বারা।


title: ডাপু সড়ক সুড়ঙ্গ

text: ডাপু সড়ক সুড়ঙ্গ বা দাপু রোড টানেল (চীনা: 打浦路 隧道) একটি সড়ক সুড়ঙ্গ যা চীনের সাংহাই শহরের হুয়াংপু নদীর নিচে অবস্থিত। এটি সাংহাইয়ের পুক্সি'র পাশে পুডং নিউ এরিয়া দিয়ে হুয়াংপু জেলাকে সংযুক্ত করে। সুড়ঙ্গটিতে দুটি টিব বা সুড়ঙ্গ পথ রয়েছে, যার মধ্যে প্রথমটি ১৯৬৫ থেকে ১৯৭০ সাল পর্যন্ত নির্মিত হয়েছিল এবং এটি হুয়াংপু নদীর নিচে প্রথম যানবাহনের সুড়ঙ্গ হিসাবে কাজ করেছিল। প্রথম সুড়ঙ্গের দুটি লেন রয়েছে এবং মূলত প্রতিটি দিকে একটি করে লেন দ্বারা এটি পরিচালনা করা হয়। সাংহাইয়ের এক্সপো ২০১০-এর জন্য অধিকতর যানবাহন পরিবহনের প্রয়োজনীয়তার কারণে দ্বিতীয়বারের মতো ২০০৯ থেকে ২০১০ সালের মধ্যে প্রথমবারের সুড়ঙ্গের পশ্চিমের দিকে দ্বিতীয় টিউবটি নির্মিত হয়েছিল। দ্বিতীয় টিউব খোলা হলে প্রথম সুড়ঙ্গটি একমুখী যানবাহন পরিবহনকারী সুড়ঙ্গে রূপান্তরিত হয়। উত্তরমুখী যানবাহন শুধুমাত্র নতুন সুড়ঙ্গটি বহন করে এবং এই সুড়ঙ্গ ২.৭৯৩ কিলোমিটার (১.৭০২ মাইল) দীর্ঘ। উত্তরমুখী সুড়ঙ্গের পশ্চিমে, অবস্থিত দক্ষিণমুখী সুড়ঙ্গ ২.৯৭১ কিলোমিটার (১.৮৪৬ মাইল) দীর্ঘ।


title: ভারতীয় বাঁশি

text: "বংশী" জাতীয় যন্ত্রকে অনেক প্রাচীন হিন্দু, বৌদ্ধ ও জৈন মন্দিরের চিত্র ও ভাস্কর্যে ফুটিয়ে তোলা হয়েছে। হিন্দু দেবতা কৃষ্ণের চিত্রায়ণে বাঁশি একটি অপরিহার্য অঙ্গ। কৃষ্ণ ও রাধার প্রেম কাহিনির সাথে বাঁশি অঙ্গাঙ্গিভাবে জড়িত। বংশী কৃষ্ণের পবিত্র অবিচ্ছেদ্য সঙ্গী বাদ্যযন্ত্র হিসেবেও খ্যাত। কিছু গ্রন্থে বংশী শব্দটির স্থানে "মুরলী" নামটিও লেখা হয়েছে। শৈব ধর্মেও এই যন্ত্রের অনেক উল্লেখ রয়েছে। লক্ষণীয়, আদি-মধ্যযুগের ভারতীয় গ্রন্থগুলোতে এই যন্ত্রের নাম "বংশী", কিন্তু মধ্যযুগের ইন্দোনেশীয় হিন্দু ও বৌদ্ধ চিত্রকলা, এমনকি জাভা আর বালির মন্দির ভাস্কর্যে এই যন্ত্রকে "ওয়াংসি" নামে অভিহিত করা হয়েছে।


title: ভারতীয় বাঁশি

text: বাঁশি বা বাঁশরী হল দক্ষিণ এশিয়ায় প্রাপ্ত এক ধরনের বাদ্যযন্ত্রবিশেষ । ইহা হিন্দুস্তানি উচ্চাঙ্গ সংগীতে বহুলভাবে ব্যবহৃত হয়। এই যন্ত্রটি বাঁশের তৈরি এবং ফুঁ দিয়ে বাজাতে হয়, অনুরূপে বেণু নামক একটি বাদ্যযন্ত্র আছে, যা দক্ষিণ ভারতের কর্নাটকি উচ্চাঙ্গ সংগীতে ব্যবহৃত হয়। ভারতীয় উপমহাদেশের এক সুপ্রাচীন বাদ্যযন্ত্র হল এই বাঁশি বা "বংশী" । "ঋগ্বেদ" আর অন্যান্য হিন্দু-বৈদিক গ্রন্থে বাঁশিকে "নাদী" এবং "তূণব" বলে বর্ণনা করা হয়েছে। সংস্কৃত গ্রন্থ "নাট্যশাস্ত্রে" এই যন্ত্রের গুরুত্ব ও কার্যপ্রণালীর বিস্তৃত বর্ণনা পাওয়া যায়।


title: ভারতীয় বাঁশি

text: শিল্প ও সংগীত বিষয়ক সংস্কৃত গ্রন্থ নাট্যশাস্ত্রে (~২০০ খ্রিঃপূঃ থেকে ২০০ খ্রিস্টাব্দ) উল্লিখিত হয়েছে, বাঁশি সে সময়ের এক গুরুত্বপূর্ণ বাদ্যযন্ত্র ছিল। অনেক হিন্দু গ্রন্থে বাঁশি বা "বেণু"কে সংগীতকলায় ব্যবহার করার জন্য মানুষের গলার স্বর ও বীণার পরিপূরক হিসেবে দেখানো হয়েছে (বাণী-বীণা-বেণু)। ঋগ্বেদের (১৫০০-১২০০ খ্রিঃপূঃ) মতো প্রাক্‌বৈদিক ও বৈদিক গ্রন্থে একে "নাদী" আর "তূণব" এবং পরবর্তী বৈদিক যুগের হিন্দু গ্রন্থে বাঁশিকে "বেণু" বলা হয়েছে। উপনিষদ ও যোগেও এর উল্লেখ আছে।


title: সিলেট অঞ্চলে উপাসিত লৌকিক দেব-দেবী

text: এই মহা শক্তিশালী পুরুষ দেবতা বন, জঙ্গল, টিলা-পাহাড়, জলাভূমি ইত্যাদির রক্ষাকর্তা হিসেবে সন্মানিত এবং তাঁর আরাধনা নিম্নবর্গীও হিন্দু সমাজ এবং গ্রাম্য মুসলিম সমাজে বহুল প্রচলিত। বিশেষত নতুন রাস্তা তৈরির সময়, বনজঙ্গল কেটে কাঠ, বাঁশ, লাল মাটি, বালু ইত্যাদি সংগ্রহর আগে, মাছ ধরবার মরশুমের পূর্বে কিংবা বাড়ী তৈরি আরম্ভ করবার আগে উভয় সম্প্রদায় কর্তৃক বাদশাকে সিন্নি চড়ানো হয়ে থাকে। সময় বিশেষে গাঞ্জা এবং শোল অথবা গজার মাছ পুড়িয়েও ভোগ হিসেবে নিবেদন করা হয়। অমিত শক্তিশালী এই দেবতার দয়া হলে অপরিসীম ধন ও শক্তিলাভ সম্ভব বলে কথিত। এই দেবের কোনও মন্দির স্থাপন করা হয় না এবং বনাঞ্চলের কোনও প্রাচীন বনস্পতিতে(বট/ অশথ্ব/ চাম কাঁঠাল)ওনার আবির্ভাব উপলব্ধি করে তার তলায় বাদশার থান/পীঠ/মোকাম স্থাপন করে ভোগ নৈবদ্য নিবেদন করা হয়। কোনো ব্রাহ্মন পুরোহিত দ্বারা তাঁর পূজা নিষ্পন্ন করা হয় না এবং পূজকরা নিজেরাই কাঁচা গরুর দুধ, ফল ইত্যাদি মোকামে ঢেলে দিয়ে যান।হিন্দু দেবতা ভৈরবের সাথে বাদশার সামঞ্জস্য লক্ষণীয়।


title: বাঁশি

text: বাঁশি এক ধরনের সুষির অর্থাৎ ফুৎকার (ফুঁ) দিয়ে বাজানো যায় এমন বাদ্যযন্ত্র । বাংলায় বাঁশিকে মুরালি, মোহন বাঁশি, বংশী অথবা বাঁশরিও বলা হয় । বাঁশির পাশ্চাত্য সংস্করনের নাম ফ্লুট(flute)। ভারতীয় উপমহাদেশে বেশিরভাগ ক্ষেত্রেই বাঁশি তৈরিতে তরলা বাঁশ ব্যবহার করা হয় । কেউ কেউ শখের বশে ষ্টিলের, তামার, পিতলের, রূপার এমনকি সোনার পাইপ দিয়েও বাঁশি তৈরী করিয়ে থাকেন । এই প্রাচীন এবং মনহরানো বাদ্যযন্ত্রের গায়ে সাতটি ছিদ্র (মাঝে মাঝে আটটিও করতে দেখা যায়) থাকে । যে নল বা পাইপটি দিয়ে বাঁশি তৈরী করা হয় তার একপাশ সম্পূর্ণ আটকে বায়ুরোধী করে দেওয়া হয় । বাঁশের তৈরী বাঁশিতে গিট বা গিরা একপাশকে বায়ুরোধী করার কাজে ব্যবহার করা হয় । বন্ধ এবং খোলা প্রান্তের মাঝামাঝিতে ছিদ্রগুলো করা হয় । যে ছিদ্রটি বন্ধ প্রান্তের ঠিক কাছাকাছি থাকে সেটা দিয়ে কৌশলে ফু দিতে হয় এবং বাকি ছ'টি ছিদ্র ডান হাতের মধ্যবর্তী তিনটি এবং বাম হাতের মধ্যবর্তী তিনটি আঙ্গুল দিয়ে কখনো আটকে কখনো ছেড়ে দিয়ে সুর তুলতে হয় ।


title: ভারতীয় বাঁশি

text: সংগীত-ইতিহাসবিদ ব্রুনো লক্ষ করেছেন, ভারতের সমস্ত প্রাচীন পুরাতাত্ত্বিক ভাস্কর্য ও চিত্রকলায় বাঁশিকে অনুভূমিকভাবে (একটু নিচু করে) বাজানোর রীতি পাওয়া যায়। সঙ্গে এটাও লক্ষণীয় যে, সেকালে বাদ্যযন্ত্র বাজানোতে কোনো লিঙ্গভেদ ছিল না― নিদর্শনগুলোতে প্রচুর নারীশিল্পীর ছবিও পাওয়া গেছে। কিন্তু পঞ্চদশ শতাব্দী শুরু হতেই বাঁশি বাজানোর অধিকার ক্রমে ক্রমে পুরুষদের দখলে চলে যায় আর বাজানোতে আড়াআড়ি পদ্ধতির শুরু হয়। সম্ভবত ভারতীয় উপমহাদেশে ইসলামের আগমন ও হিন্দুস্তানি সংগীতের উপর পশ্চিম এশীয় প্রভাব এই পরিবর্তনের জন্য দায়ী― ব্রুনো ব্যাখ্যা করেছেন।


title: চক্রপাণি মন্দির, কুম্বকনাম

text:
হিন্দু কিংবদন্তি অনুসারে চক্র(অপর নাম সুদর্শন), বা চাকতি হল ভগবান বিষ্ণুর সবচেয়ে শক্তিশালী অস্ত্র। তিনি একদা পাতালের অসুররাজ জলন্ধাসুরকে বধ করার জন্য অস্ত্র নিক্ষেপ করেন। বিশ্বাস করা হয়, পাতাল হতে এই অস্ত্র কাবেরী নদীর মধ্য দিয়ে বের হয়ে আসে। ভগবান ব্রহ্মা, যিনি সেই সময় ওই নদিতে স্নান করছিলেন, এই দৃশ্য দেখে অভিভূত হন এবং সুদর্শনের একটি প্রতিরূপ ওই স্থানে নির্মাণ করেন যেখানে আজ মন্দিরটি অবস্থিত। সূর্যদেব যিনি তখন প্রখর দীপ্তি বিকিরন করছিলেন, সুদর্শনের তেজে তাঁর সমস্ত দীপ্তি লুপ্ত হল। সূর্যদেব তখন সুদর্শনের স্তুতি করেন এবং সূর্যদেবের স্তুতিতে সন্তুষ্ট হয়ে সুদর্শন তাঁর সমস্ত দীপ্তি ফিরিয়ে দেন। নিম্নস্থ চাকতি বিশিষ্ট স্থাপন অত্যুজ্জ্বলতা প্রভা তীব্র সূক্ষ্ম ।
মন্দিরটির বিশেষত্ব তার সুনিপুণ স্তম্ভগুলো। মন্দিরের অধিষ্ঠিত দেবতা চক্রপানির আছে ৮ টি হাত। এখানে দেবতার আরাধনারত রাজা সারফজি-২ এর ব্রোঞ্জ নির্মিত একটি মূর্তি আছে, বলা হয়ে থাকে, এই দেবতার কৃপায় তার রোগমুক্তি হয়েছিল। মন্দিরটির আঙ্গিনায় একটি পঞ্চমুখা (৫ মুখ বিশিষ্ট) হনুমান মূর্তি নির্মাণ করা হয়েছে।
১৬২০ সালে, যখন নায়াক এর শাসনকর্তা গোবিন্দ দীক্ষিত্র কুম্বাকনামে রামাস্বামী মন্দির নির্মাণ করেন, তখন তিনি নতুন মন্দির আর পুরাতন চক্রপানি মন্দিরের মাঝে একটি বাণিজ্যিক পথ নির্মাণ করেন।
মন্দিরটির পূর্ব ও পশ্চিম প্রবেশদ্বার যথাক্রমে “থাতচিনায়া ভায়িল” ও “উথারাভানা ভায়িল” নামে পরিচিত আর মন্দিরের বাইরের আঙিনা একটি ঝুলবারান্দার আদলে তৈরি। আগাম্পারা ভিনায়াকারা, পাঞ্ছামুগা আঞ্ছেনেয়ার ও ভিজায়াবাল্লি হল এই মন্দিরে অবস্থিত গুরুত্বপূর্ণ মূর্তি।
চক্র পাদিথুরাই হল মন্দিরের সমান্তরালে কাবেরী নদীর তীরে অবস্থিতকুম্বাকনামেরএকটি বিখ্যাত ঘাট। নিভেথানাম, এটা এমন একটা বিষয় যেন ঈশ্বর জীবন ও মৃত্যুর চক্র পরিচালনা করছেন। এই মন্দিরের একটি গুরুত্বপূর্ণ ও অদ্ভুত বিষয় হল বিল্বঅর্চনা যা শিবমন্দিরে করা হয়, তা এখানে বিষ্ণুর উদ্দেশ্যে করা হয়।


title: পাশ (হিন্দুধর্ম)

text: পাশ হল হিন্দু মূর্তিতত্ত্বে বর্ণিত একটি অস্ত্র। দড়ির এক বিশেষ ধরনের ফাঁসকে পাশ বলে। হিন্দু ধর্মশাস্ত্র অনুসারে, এটি হল গণেশ, যম, বরুণ প্রমুখ কয়েকজন হিন্দু দেবতার অন্যতম অস্ত্র।


title: রাবণকাটা নৃত্য

text: নৃত্যাভিনয়ে অংশগ্রহণকারী বানরসৈন্যদ্বয় দুটি সাদারঙের এবং জাম্বুবান একটি কালোরঙের কাঠের তৈরি বেশ ভারি মুখোশ পরেন; তাদের পরনে থাকে পা পর্যন্ত ঢাকা পাটের তৈরি ঢোলা জামা। নিম্নবর্গীয় হিন্দু সম্প্রদায়ের মানুষেরাই নাচে অংশগ্রহণ করেন। অনুষ্ঠানে কোন গান থাকে না, শুধু বাদ্যযন্ত্র হিসাবে ঢাক-ঢোল, সানাই ইত্যাদি বাদ্যযন্ত্র ব্যবহৃত হয়।


title: মূর্তি

text:
হিন্দু দেবদেবীদের মূর্তি প্রধানত মানুষের আদলে নির্মিত। পশুর আদলে বা আংশিক পশুর আদলেও (যেমন, হনুমান, নৃসিংহ, গণেশ) দেবতার মূর্তি নির্মিত হয়ে থাকে। অধিকাংশ এই জাতীয় মূর্তিতেই দেবতাদের পূজা করা হলেও, হিন্দুধর্মে শিবলিঙ্গ ও শালগ্রাম শিলার মতো নিরাকার প্রতীকেও দেবতার পূজা প্রচলিত রয়েছে। দেবতার নররূপ হিন্দুদের ধ্যানের বিশেষ সহায়ক হয়ে থাকে। এই প্রসঙ্গে কৃষ্ণ ভগবদ্গীতায় বলেছেন,
শিল্পশাস্ত্রের নির্দেশ অনুযায়ী মূর্তি নির্মাণ করা হয়ে থাকে। পঞ্চলোহ নামক সঙ্কর ধাতুটি কখনও কখনও মূর্তি নির্মাণের জন্য ব্যবহৃত হয়। "প্রাণপ্রতিষ্ঠা" অনুষ্ঠানের মাধ্যমে পুরোহিত এই সব মূর্তি পূজার উপযোগী করে তোলেন।


title: এশেরিকিয়া কোলাই

text: পেপ্টিডোগ্লাইক্যানের তৈরি পাতলা আবরণ ও একটি বর্হি আবরণের উপস্থিতি ই.কোলাইকে গ্রাম নিগেটিভ ব্যাক্টেরিয়া করেছে। কোষ স্টেইনিং এর সময় ই.কোলাই স্যাফ্রানিন এর গোলাপী রঞ্জকে রঞ্জিত হয়। কোষ দেয়ালে বাইরের আব্রণ ই.কোলাই প্রতিরক্ষা দেয়। তাই পেনিসিলিয়াম মতো এন্টিবায়োটিক দ্বারাও এরা ক্ষতিগ্রস্থ হয় না।


title: গ্রাম স্টেইন

text: এ পদ্ধতিতে প্রথমে প্রস্তুতকৃত ব্যাক্টেরিয়া স্মিয়ারকে ক্রিস্টাল ভায়োলেট রঞ্জক দ্বারা রঞ্জিত করা হয়। এরপর আয়োডিন দ্রবণ দ্বারা রঞ্জনটিকে স্থায়ী করে তাতে ইথাইল অ্যালকোহল অথবা অ্যাসিটোন দ্রবণ যোগ করা হয়। ইথাইল অ্যালকোহল বা অ্যাসিটোন নিরঞ্জক হিসাবে কাজ করে। এরপর স্মিয়ারটিতে যোগ করা হয় স্যাফ্রানিন যা কাউন্টার স্টেইনইং এজেন্ট হিসাবে কাজ করে। সর্বশেষে স্মিয়ারটিকে অণুবীক্ষণ যন্ত্রের নিচে পরীক্ষা করা হয়। যদি স্মিয়ারটি তার আদিবর্ণ অর্থাৎ বেগুনী বর্ণকে ধারন করে রাখে তাহলে স্মিয়ারটিতে রয়েছে গ্রাম পজিটিভ ব্যাক্টেরিয়া। আর যদি স্মিয়ারটি তার আদি বর্ণ হারিয়ে স্যাফ্রানিনের লাল বর্ণ ধারণ করে তাহলে স্মিয়ারটিতে রয়েছে গ্রাম নেগেটিভ ব্যাক্টেরিয়া।


title: এমোক্সিসিলিন

text:
এটি ব্যাক্টেরিয়ার কোষ প্রাচীরকে সৃষ্টিকে বাধাগ্রস্ত করে। এটি পেপ্টাইডোগ্লাইকেন পলিমার আড়াআড়ি সংযুক্ত চেইনকে -যেটি গ্রাম-পজেটিভ ও গ্রাম-নেগেটিভ উভয় ব্যাকটেরিয়ার কোষ প্রাচীর তৈরিতে মূখ্য ভূমিকা পালন করে, তাঁকে প্রতিহত করে।
এর দুটি আয়নিত গ্রুপ আছে। একটি এমাইড কার্বনিল গ্রুপের আলফা-পজিশনে এমাইনো (-NH2) গ্রুপ ও কার্বক্সিল গ্রুপ (-COOH)।


title: অ্যাসটেরিক্স অ্যান্ড দ্য ফলিং স্কাই

text: ভিনগ্রহীরা গ্রামে আসার আগে ওবেলিক্স আর অ্যাসটেরিক্স বুনো শুয়োর শিকারে গিয়ে শুকিয়ে কাঠ হয়ে যাওয়া একটি শুয়োরকে দেখে। গ্রামে ফিরে তারা দেখতে পায় গ্রামবাসীরাও মারামারি শুরু করার ঠিক আগের মুহুর্তে সেইভাবেই কাঠ হয়ে গেছে। সৌভাগ্যক্রমে এটাসেটামিক্সই কেবল স্বাভাবিক অবস্থায় ছিলেন। তিনি বলেন, তিনি তার একটু আগেই জাদু পানীয়ের স্বাদ পরীক্ষা করে দেখছিলেন। এতে অ্যাসটেরিক্স বুঝতে পারে, জাদু পানীয়ের প্রভাবেই তারা ওই অদ্ভুত পরিস্থিতির হাত থেকে মুক্ত থাকতে পেরেছে এবং ওবেলিক্স লুকিয়ে গোঁয়ার্তুমিক্সকে একটু জাদু পানীয় খাইয়েছে। অল্পক্ষণের মধ্যেই তারা দেখতে পায় দৈত্যাকার হলুদ একটি গোলকের আকৃতিবিশিষ্ট একটি মহাকাশযান গ্রামের উপরে এসে উপস্থিত হয়েছে। সেই মহাকাশযান থেকে টুন নামে এক ভিনগ্রহী জীব নেমে আসে। সে বলে, সে তার মহাকাশযানে অবতরণ সুইচটি বন্ধ করতে ভুলে গিয়েছিল বলে গ্রামের সবাই ওইভাবে কাঠ হয়ে গিয়েছে। কিছুক্ষণ বাদে মহাকাশযানটি সরে গেলে গ্রামবাসীরা আবার স্বাভাবিক অবস্থায় ফিরে আসে।


title: বোটানিক্যাল গার্ডেন ও ইকো-পার্ক, সীতাকুণ্ড

text: সেখানে নির্দেশিত পথ ধরে দেড় কিলোমিটার এগোলে সুপ্তধারা ঝর্ণার সাইন বোর্ড ‘সুপ্তধারা ঘুমিয়ে পড়ি জেগে উঠি বরষায়’। এরপর প্রায় এক কিলোমিটার পাহাড়ি ট্রেইল পেরিয়ে দেখা পাবেন অনিন্দ্যসুন্দর ঝর্ণা ‘সুপ্তধারা’র। আবার এক কিলোমিটার পর্যন্ত গেলে চোখে পড়বে সহস্রধারা ঝর্ণার সাইন বোর্ড। এই এক কিলোমিটার পথে রয়েছে পিকনিক স্পট, ওয়াচ টাওয়ার, হিম চত্বর। সেখানে সেট করা চেয়ারে বসে দূর সমুদ্রের রূপ চোখে পড়বে। সহস্রধারা ঝর্ণা দেখে এসে বোটানিকাল গার্ডেনের উত্তরে গেলে চোখে পড়বে পাহাড় আর পাহাড়। সহস্র ধারা ও সুপ্তধারা ঝর্ণা থেকে বহমান জলকে কৃত্রিম বাঁধ তৈরির মাধ্যমে গড়ে তোলা হয়েছে কৃত্রিম লেক।


title: দ্বিজ কানাই

text:
প্রথম প্রহরের ঘন অন্ধকারের মাঝে চল্লিশোর্ধ্ব হুমরা সর্দার ধনু নদীর তীরে দাড়িয়ে আছেন। চোখ মুখের গভীর চিন্তা উত্তেজনায় পরিণত হয়ে ছড়িয়ে পরেছে পেশীবহুল শক্তসমর্থ দেহে, যতো তাড়াতাড়ি সম্ভব নদী পার হয়ে চলে যেতে হবে কাঞ্চনপুর গ্রাম ছেড়ে। কুঞ্চিত ভ্রূ’র চেয়েও কালো চোখ, তারচেয়ে কালো শরীর, আর তারচেয়েও বেশি কালো অন্ধকারে ছোট ভাই মানিকের দিকে মশাল উঁচিয়ে ইশারা করতেই খুঁটি তুলে বজরা ছেড়ে দেয়া হলো। লাফিয়ে নৌকায় উঠে দ্রুত কিছু নির্দেশ দিয়ে নিজের ছোট প্রকোষ্ঠে অনুপ্রবেশ করলেন। প্রায় ২৫ থেকে ৩০ বছর ধরে কর্মরত আছেন এ পেশায়, উত্তেজনা আর সম্পত্তির লোভে আক্ষরিক অর্থেই অসংখ্য মানুষ মেরেকেটে লাশের পাহাড় গড়েছেন, গারো পাহাড় ছাড়িয়ে যাবে সেই লাশের পাহাড়। তবুও আজকের রাতের মতোন অনুশোচনা মেশানো উত্তেজনা আগে কখনো বোধ করেননি। কিছুক্ষণ আগেই কাঞ্চনপুর গ্রাম হানা দিয়েছেন দলবল নিয়ে। ঐশ্বর্যশালী ব্রাহ্মনের বাড়িতে লুটপাট চালিয়ে যখন সবাই কিছুটা ক্লান্ত হয়ে বের হতে যাবে, তখন তার চোখ পরলো বৃদ্ধ ব্রাহ্মনের মাত্র ছয়মাস বয়সী কন্যার উপরে, যার স্বর্গীয় সৌন্দর্য্যের কাছে এতোক্ষণের অপহরণ করা ধনসম্পত্তি নিমিষেই তুচ্ছ হয়ে গেলো। এই দেবশিশু অপহরণ করার সামর্থ্য তার নেই, তাই ব্রাহ্মনের অলক্ষ্যে চুরি করে নিয়ে এলেন।
ষোল বছর কেটে গেছে। ডাকাতি ছেড়ে হুমরা বেদে হয়ে স্থায়ী হয়েছেন গারো পাহাড়ের অনেকটুকু উত্তরে যেখানে হিমানী পর্বত, তারও উত্তরে যেখানে বাঘ-ভাল্লুক ভিন্ন প্রানীর দ্যাখা মেলা ভার, সেই অন্ধকার জঙ্গলে। আর সেই শিশুকন্যা? সে থাকে হুমরা বেদের সাথেই, হুমরা তাকে খেলা শেখায়, বেদে’র কৌশল শেখায়। ষোড়শী কন্যাকে যেই দেখে সেই পাগল হয়- সাপের মাথায় যেমন থাইক্যা জলে মণি, যে দেখে পাগল হয় বাইদ্যার নন্দিনী। কাঁচা সোনা হয়ে হুমরা বেদের অন্ধকার ঘর আলোকিত করে রাখে সে, হাট্টীয়া না যাইতে কইন্যার পায়ে পরে চুল, মুখেতে ফুট্টা উঠে কনক চাম্পার ফুল। তার ডাগর ডাগর চোখের তাঁরার আলোয় পথ খুঁজে হুমরা তাকে নিয়ে দেশবিদেশ ঘুরে বেড়ায়। পাইয়া সুন্দরী কইন্যা হুমরা বাইদ্যার নারী, ভাব্যা চিন্ত্যা নাম রাখল “মহুয়া সুন্দরী”। হুমরা বেদের খেয়াল হলো বিদেশে যাবে খেলা দ্যাখাতে। পরের শুক্রবার তোতা, ময়না, টিয়া, সোনামুখী দোয়েল, ঘোড়া, শিকারী কুকুর, চন্ডালের হাড় আরও কতো কী নিয়ে বের হলো হুমরা বেদের দল। আগে আগে হুমরা আর মানিক, পিছনে গলা ধরাধরি করে খুঁনসুটিতে মগ্ন মহুয়া আর তার সই পালঙ্ক। একদিন দুইদিন তিনদিন করে মাস গুয়াইলো, বামনকান্দা গ্রামে যাইয়া উপস্থিত হইলো।
বামনকান্দা গ্রামের জমিদারের দেওয়ান নদের চাঁদ আজ নিয়ম ভেঙে নিয়মিত সভা বসিয়েছেন সন্ধ্যার খোলা আকাশের নিচে। সভায় তার মন নেই, তাকিয়ে আছেন পূর্ন চাঁদ আর তাঁরা ভরা আকাশের দিকে। আস্থাভাজন একজনের কাছে খবর পেয়েছেন গ্রামে এক বেদের দল ভিড়েছে। বেদের দলের হরেক তামশায় তার উৎসাহ নেই, শুনেছেন দলের সাথে এক অসম্ভব রূপবতী নারী এসেছে যার তূলনা নাকি বামনকান্দা তো বামনকান্দা, গোটা জমিদারীতেই নেই। একদিকে সুন্দরী নারীর মোহ, অন্যদিকে মায়ের আপত্তিতে নদের ঠাকুর বেদের দলকে আমন্ত্রণ জানাবেন নাকি জানাবেন না সিদ্ধান্ত নিতে পারছেন না। সভা ভঙ্গ করে অন্দরমহলে পৌছে মায়ের কাছ থেকে বার-বাড়িতে বেদের আসর বসানোর অনুমতি নিয়েই ছুটলেন আয়োজন করতে। রাতে বামনকান্দা গ্রাম ভেঙে পরলো ঠাকুরবাড়ির বার-বাড়িতে। সাপের খেলা হলো, নাচ হলো, গান হলো, নদের চাঁদের অপেক্ষা আর ফুরোয় না। অবশেষে যখন নাকি বাইদ্যার ছেরি বাশে মাইলো লাড়া, বইস্যা আছিল নদ্যার ঠাকুর উঠ্যা ঐল খাড়া। দড়ি বাইয়া উঠ্যা যখন বাশে বাজী করে, নইদ্যার ঠাকুর উঠ্যা কয় পইর্‍্যা নাকি মরে। মহুয়ার রূপে-গুণে মুগ্ধ নদের চাঁদ তৎক্ষণাৎ প্রেমে তো পরলেনই, হাজার টেকার শাল দিলেন আরো টেকা কড়ি, বসত করতে হুমড়া বাইদ্যারে দিলেন একখান বাড়ী। উদ্দেশ্য মহুয়া বামনকান্দায় স্থায়ী হোক। হুমরা বেদে উপহার গ্রহণ করলেন, পাশের গ্রাম উলুয়াকান্দায় গিয়ে বাড়ি বানালেন।
"নয়া বাড়ী লইয়া রে বাইদ্যা বানলো জুইতের ঘর,"


title: গ্রাম স্টেইন

text: গ্রাম স্টেইন () ব্যাক্টেরিয়া সনাক্তকরণের জন্য বহুল ব্যবহৃত উপকরণ। ব্যাক্টেরিয়া সনাক্তকরণের জন্য এটিই মোটামুটি সবচেয়ে গ্রহণযোগ্য ও সফল পদ্ধতি। ১৮৮৪ সালে ডেনিশ বিজ্ঞানী হ্যান্স ক্রিস্টিয়ান গ্রাম এ পদ্ধতি আবিষ্কার করেন। এরপর থেকে বর্তমান সময় পর্যন্ত এই পদ্ধতি অত্যন্ত সার্থকভাবে প্রয়োগ হয়ে আসছে। গ্রাম স্টেইন পদ্ধতিতে ব্যাক্টেরিয়াকে দুইভাগে ভাগ করা হয়েছে -


title: নন্দীগ্রাম গণহত্যা

text: একাধিক উচ্চপর্যায়ের প্রকল্পের জন্য সালিম গোষ্ঠীকে মোট ৩৫,০০০ একর (১৪০ বর্গ কিলোমিটার) জমি দেওয়ার কথা হয়। পশ্চিমবঙ্গ শিল্পোন্নয়ন নিগমের সঙ্গে ৫০:৫০ শেয়ারে যৌথ উদ্যোগে বিশেষ অর্থনৈতিক অঞ্চল ছাড়াও একটি ১০০ কিলোমিটার দীর্ঘ ও ১০০ মিটার প্রশস্ত ইস্টার্ন লিঙ্ক এক্সপ্রেসওয়ে ও হলদিয়া ও নন্দীগ্রামকে সংযোগকারী হলদি নদীর উপর একটি চার লেনের সড়কসেতু নির্মানেরও পরিকল্পনাও গৃহীত হয়। প্রস্তাবিত সেতুটির হলদিয়া ও নন্দীগ্রামে প্রস্তাবিত সেজ-এর মধ্যে সংযোগ রক্ষা করার কথা ছিল। বারাসাত-রায়চক এক্সপ্রেসওয়ে ও রায়চক-কুকড়াহাটি সেতুর দ্বারা হলদিয়ার সঙ্গে ৩৪ নং জাতীয় সড়ককে যুক্ত করার কথাও ছিল।


title: পাইন প্রসেশনারী

text: আশ্রয়দানকারী গাছের ডাল ধরে আগানোর সাথে সাথে শূককীটরা তাদের উদরের অগ্রভাগ থেকে এক ধরণের ফেরোমোন ছেড়ে দিয়ে চিহ্ন ধরে রাখে। যদিও তারা এছাড়াও রেশম নিঃসরণ করে এবং এই উপাদান দিয়ে চলার পথ চিহ্নিত করে রাখে, এটি মূলত পথ অনুসরণে তেমন কাজে আসে না। খুব সম্ভবত এই রেশম তাদেরকে গাছের পৃষ্ঠে আটকে থাকতে সহায়তা করে। শূককীটেরা পুরোনো পথের সাথে নতুন পথের পার্থক্য করতে পারে। অধিকসংখ্যক শূককীট যে পথ ধরে চলে অন্যান্যরা সাধারণত সে পথই অনুসরণ করে। পথচিহ্ন শূককীটদেরকে খাবার স্থানে একত্র হতে আবার খাবার শেষে বাসস্থানে ফিরে যেতে সহায়তা করে। যখন তারা গাছের শাখা-প্রশাখা ধরে চলে, তখন তারা মাথা এবং লেজ স্পর্শ করে একাকী অথবা ছোটো দলে ভ্রমন করে। একা হোক বা দলবেঁধে, পথ খুঁজে পেতে সবক্ষেত্রে তারা পথচিহ্নরেখার সহায়তা নেয়।


title: এশেরিকিয়া কোলাই

text: এশেরিকিয়া কোলাই  (;"ই. কোলাই " নামেও পরিচিত" ") একটি গ্রাম নিগেটিভ , রড-আকৃতির, কোলিফর্ম ব্যাক্টেরিয়া। এটি এশেরেকিয়া গণের অন্তর্ভূক্ত যা সচরাচর উষ্ণ রক্তের প্রানীর অন্ত্রে পাওয়া যায়।  বেশিরভাগ ই.কোলাই ক্ষতিকর নয় তবে কিছু ই.কোলাই তাদের হোস্টের শরীরে মারাত্মক  ফুড পয়জনিং এর কারণ হতে পারে।  ক্ষতিকর নয় এরূপ ই.কোলাই স্ট্রেইন  হোস্টের শরীরের বৃহদন্ত্রে বাস করে।  এরা ভিটামিন কে২ তৈরি করায় অবদান রাখে ,  এবং  অন্ত্রে ক্ষতিকর রোগ সৃষ্টিকারী অনুজীবের দল গঠনে বাধা দিয়ে হোস্টের সাথে পরজীবি হয়েও একটি সিম্বায়োটিক সম্পর্ক বজায় রাখে। সিম্বায়োটিক সম্পর্ক হল, যখন কোন পরজীবি তার আশ্রয়দাতা হোস্টের উপকারে আসে এবং উভয় পক্ষ একে অপরের সান্নিধ্যে লাভবান হয়। ই.কোলাই ব্যাক্টেরিয়া প্রানীর মলের মাধ্যমে পরিবেশের সংসপর্শে আসে। অন্তত তিনদিন অবাত শ্বসন দশায় এরা টিকে থাকতে পারে।


title: ড্রীম টাউন, নোবিতা ল্যান্ড

text:
ড্রীম টাউন, নোবিতা ল্যান্ড(Dream Land Nobita Town) জাপানি মাঙ্গা জনপ্রিয় টেলিভিশন আনিমে সিরিজ ডোরেমনের ১৯৭৯ সালের প্রথম পর্ব। যেটির কাহিনী লিখেছেন ফুজিকো এফ. ফুজিও।
পর্বটি শুরু হয় নোবিতা কে নিয়ে । নোবিতা প্রচুর বিরক্ত হয়ে যায়। তখন সুনিও তাদের ডজবল খেলার আমন্ত্রণ জানায়। যতখনে নোবিতারা পৌছায় সেখান নানা লৌহার জিনিস জিনিস। তখন ডোরেমনের কাজে সাহায্য চাই। ডোরেমন একটি ম্যানুফেকসার বিল্ডিং ক্যামেরা বের করে। তারা শহরটি তৈরীতে সফল হয়। এবং তার বন্ধুদের আমন্ত্রণ জানায়। কিন্তু কাল্পনিক শহরটি নোবিতার মা দ্বারা নষ্ট হয়। পর্ব শেষে ডোরেমন এবং নোবিতা সব ময়লা পরিষ্কার করে।


title: স্টুডিও জিবলি

text: স্টুডিও জিবলি, ইনকরপোরেটেড (জাপানি ভাষায়ঃ 株式会社スタジオジブリ) হচ্ছে একটি জাপানি এনিমেশন চলচ্চিত্র স্টুডিও যা জাপানের টোকিও শহরের কোগানেই অঞ্চলে অবস্থিত। স্টুডিও জিবলি প্রতিষ্ঠিত হয় ১৯৮৫ সালের ১৫ই জুন। স্টুডিওটি মূলত এর এনিমে ফিচার চলচ্চিত্রগুলোর জন্য বিখ্যাত। এছাড়া কিছু স্বল্পদৈর্ঘ্যের চলচ্চিত্র, কিছু টেলিভিশন বিজ্ঞাপন এবং একটি টেলিভিশন চলচ্চিত্র এই স্টুডিও থেকে নির্মিত হয়েছে।


title: টোকিও টাওয়ার

text:
১৯৫৮ সালে এটি সম্পূর্ণ হওয়ার পর, টোকিও টাওয়ার শহরের একটি বিখ্যাত ল্যান্ডমার্ক হয়ে ওঠে, এবং প্রায়ই টোকিওর  মিডিয়াতে প্রদর্শিত হয়।
১৯৫৩ সালে জাপানের পাবলিক ব্রডকোডিং স্টেশন এনএইচকে'র থেকে টেলিভিশন সম্প্রচার শুরু করার পরে কানটো অঞ্চলে একটি বড় সম্প্রচার টাওয়ার প্রয়োজন ছিল। এনএইচকে-এর নিজস্ব ট্রান্সমিশন টাওয়ার নির্মাণের পর প্রাইভেট ব্রডকাস্টিং কোম্পানীর কাজ শুরু হয়। এই যোগাযোগের পদ্ধতি দেখে জাপানী সরকার বিশ্বাস করে যে শীঘ্রই টোকিও জুড়ে ট্রান্সমিশন টাওয়ার নির্মাণ করা হবে, যা অবশেষে শহরটি দখল করে নেবে। এর সমাধান হিসাবে  সমগ্র অঞ্চলে প্রেরণ করতে সক্ষম এক বড়  টাওয়ার নির্মাণ হয়েছিল। উপরন্তু, ১৯৫০-এর দশকে দেশের  অর্থনীতির ব্যপক উন্নয়ন ঘটে এবং এই সময়ে জাপান একটি বিশ্বব্যাপী অর্থনৈতিক শক্তিধর হিসেবে তার প্রতীক স্মৃতিস্তম্ভের অনুসন্ধান ছিল।


title: ওএলএম, ইনক.

text: , সাধারণত ওরেনশিয়াল লাইট এবং ম্যাজিক নামে পরিচিত,একটি জাপানি এনিমেশন এবং মুভি স্টুডিও যার সদর দপ্তর জাপানের রাজধানী টোকিও এর সেটেগায়ায় অবস্থিত। যেটি ১৯৯০ সালের ৩ অক্টেবর তৌশিকি ওকুনু,শুকিছি কান্ডা,সজি ওটা, কুনিহিকো ইয়ামা, নাওহিটো টাকাহাসি, ইওরিকো চিহবা, নুবুয়াকি ওসাকি,টুসকাসা কৌটাবাশি এবং টাকায়া মিজুটনি এদের দ্বারা প্রতিষ্ঠিত,ওএলএম বিভিন্ন এনিমে সিরিজে কাজ করে তাদের মধ্য "পোকেমন" হলো উন্নতম কাজ. ২০১৮ সালে স্টুডিওটি ১১ সদস্য বিশিষ্টে উন্নীত করা হয়।যেটির পরিচালনা করেন তার হলো তৌকাসা কৌটাবাসি,নোবুঢময়োকি ওসাকি,ইয়াসুটেরু কামেই,হিরোয়ুকি কাটাও,টাকাসি ইনোই,ইসামু আবে, ডাইসুকে,রৌসুকে সাকুরি,মানাবু কাওয়াকিটা,গো সাওয়াডা, এবং মিসাকো সাকা


title: এ্যানিম্যাক্স

text: অ্যানিমেক্স সম্প্রচার জাপান, ইনক. (; ; Animakkusu আনিমাক্কুসু) হচ্ছে জাপানি আনিমে স্যাটেলাইট টেলিভিশন নেটওয়ার্ক যেখানে সার্বক্ষণিক জাপানি আনিমে সম্প্রচার করা হয়। ১৯৯৮ সালের ১লা জুন থেকে জাপানি পে-চ্যানেলস্কাই পারফেক্ট টিভিএর অধীনে এই চ্যানেলটি সম্প্রচার করা হয়। অ্যানিম্যাক্সের কোফাউন্ডার ও শেয়ারহোল্ডারসমূহ হচ্ছে তোয়েই অ্যানিমেশন, সানরাইজ অ্যানিমেশন,টিএমএস এন্টারটেইনমেন্ট এবং নিহোন অ্যাড সিস্টেমস। জাপানের বাইরে তাইওয়ান, হংকং, দক্ষিণ কোরিয়া, দক্ষিণপূর্ব এশিয়া, দক্ষিণ এশিয়া, ল্যাটিন আমেরিকা, ইউরোপ, আফ্রিকা, অষ্ট্রেলিয়ায় অ্যানিমেক্স চ্যানেল সম্প্রসারিত হয়।এশিয়া


title: মিরাইকান

text:
২০০১ সালে এটি চালু হয়। টোকিও শহরের ওডাইবা জেলায় এই উদ্দেশ্যে নির্মিত একটি নতুন ভবনে এটি অবস্থিত। ডাউনটাউন টোকিও থেকে ইউরিকামোমি নামক চালকবিহীন সম্পূর্ণ স্বয়ংক্রিয় যোগাযোগ ব্যবস্থার সাহায্যে ১৫ মিনিটে সেখানে যাওয়া যায়।
জাপান জুড়ে অবস্থিত অসংখ্য সিসমোমিটার থেকে প্রাপ্ত তথ্যের বিশাল ভাণ্ডার থেকে কিছু গুরুত্বপূর্ণ তথ্য প্রকৃত-সময়ে (রিয়েল-টাইম) উপস্থাপন করা হয় যাতে বোঝা যায় দেশটি ধীরে ধীরে কম্পিত হচ্ছে। সময়ে সময়ে ভূমিকম্প যার জন্য জাপান বিখ্যাত, সেগুলো দেখানো হয় বড় নড়াচড়া হিসেবে। দর্শনার্থীরা অন-লাইন তথ্য ভাণ্ডারে অনুসন্ধান চালিয়ে সাম্প্রতিক ভূমিকম্প সম্পর্কে জানতে পারেন।
ক্রিটেশিয়াস-প্যালিওজিন সীমার (কে-টি সীমার) সময় প্রাপ্ত একটি পাথর খণ্ড ঐ সময়কার পৃথিবীতে আছড়ে পরা একটি ধূমকেতুর অংশ যা ডাইনোসরদের চূড়ান্ত বিলুপ্তির কারণ হিসেবে ধরে নেওয়া হয়। আসিমো, বিশেষ হোন্ডা রোবট এবং এর সাথে ম্যাগ্লেভ ট্রেনের একটি মডেল দর্শনার্থীদের প্রধান আকর্ষণ।


title: ডিটেকটিভ কোনান

text: ডিটেকটিভ কোনান, যা জাপানে মেতানতে কোনান (名探偵コナン?, শাব্দিক অর্থে. মহান গোয়েন্দা কোনান, তবে আনুষ্ঠানিকভাবে অনূদিত গোয়েন্দা কোনান বা ডিটেকটিভ কোনান হিসেবে) নামে পরিচিত, একটি জাপানী গোয়েন্দা মাঙ্গা সিরিজ, যা গোশো আওআমা কর্তৃক লিখিত এবং সচিত্রকৃত। সিরিজটি প্রচার করা হয় শোগাকুকান এর সাপ্তাহিক শোওনেন সানডে-তে জানুয়ারী ১৯, ১৯৯৪ থেকে, আর ডিসেম্বর ২০১২ এর শেষে এর জমার পরিমাণ হয়ে দাঁড়িয়েছে ৭৮ টি ট্যাঙ্কওবন ভলিউমস। আইনত Due to legal considerations with the name Detective Conan, the English language release was renamed Case Closed.[1] The story follows the adventures of Jimmy Kudo, a prodigious young detective who was inadvertently transformed into a child after being poisoned.


title: অ্যানিমে

text: ১৯৭০-এর দশকে জাপানে মাঙ্গা শিল্প ব্যাপক জনপ্রিয়তা লাভ করে। ইংরেজি কমিক বইয়েরই জাপানি নাম মাঙ্গা। এই মাঙ্গাগুলোর কাহিনী নিয়েই তখন আনিমে নির্মিত হতে থাকে। বিশেষত ওআমু তেজুকার মাঙ্গাগুলো চিত্রায়িত হয়েছিল। তেজুকাকে জাপানের অন্যতম কিংবদন্তি হিসেবে মেনে নেয়া হয় এবং তাকে বলা হয় "মাঙ্গার প্রভু"। তেজুকাসহ অন্যান্যদের চেষ্টায় আনিমের মধ্যে বৈশিষ্ট্যময়তা এবং সঠিক চরিত্রের পরিস্ফুটন সম্ভব হয়ে ওঠে। এ সময় জায়ান্ট রোবট ধরনের আনিমে এই শিল্পে বিপ্লব আনে। তেজুকা এই ধরনের আনিমে নির্মাণ করেন যার মধ্যে রয়েছে এবং অন্যান্য। জাপানের বাইরে জায়ান্ট রোবট ধরণটি "মেকা" নামে পরিচিত। সেই দশকের শেষ দিকে ইওশিয়ুকি তোমিনো এই ধরণটিকে সফলতার পর্যায়ে নিয়ে যান। ৮০'র দশকে গুনডাম এবং মাকরসের মতো রোবট আনিমে সিরিজগুলো চিরায়ত শিল্পের মর্যাদা পেয়েছে। জাপান এবং বহির্বিশ্বে এখনও রোবট ধরণটি সবচেয়ে কঠিন। ১৯৮০'র দশকে আনিমে জাপানের মূলধারার শিল্পে স্থান করে নেয় এবং তখন থেকেই এর নির্মাণ শিল্পে প্রভূত সফলতা আসে। উল্লেখ্য আনিমের আগেই মাঙ্গা জাপানের মূলধারায় স্থান করে নিয়েছিল। বিশ্ববাজারে ৯০ এবং ২০০০'র দশকে আনিমের গ্রহণযোগ্যতা ক্রমশ বৃদ্ধি পেয়েছে।


title: অ্যানিমে

text: ১৯৩০-এর দশকে জাপানের তুলনামূলকভাবে অণুন্নত লাইভ-অ্যাকশন চলচ্চিত্র ইন্ডাস্ট্রিগুলোতে সাধারণ চলচ্চিত্র নির্মাণের পরিবর্তে এ্যানিমে মাধ্যমে চলচ্চিত্র প্রকাশের বিষয়টি জনপ্রিয় হয়ে ওঠে। কম খরচে যেকোনও ধরনের কাহিনী চিত্রায়িত করার এ ভিন্ন কোনও উপায় ছিল না। যুক্তরাষ্ট্রের মতো জাপানের লাইভ-অ্যাকশন ইন্ডাস্ট্রি অর্থানুকূল্য পায় নি। সেখানে অর্থাভাব, বাজেট সমস্যা, স্থান সংকট এবং চরিত্র নির্মাণে সমস্যা ছিল। তাই এই বাজারটিও ছিল বেশ ছোট আকারের। জাপানে পশ্চিমা গড়নের কোনও মানুষ না থাকায় জাপান থেকে ইউরোপ, যুক্তরাষ্ট্র বা জাপানবিহীন কাল্পনিক বিশ্বের রূপায়ণ এক প্রকার অসম্ভব ছিল। তাই অ্যানিমেশন চিত্র শিল্পীদেরকে যেকোনও ধরনের চরিত্র ফুটিয়ে তুলতে সাহায্য করেছিল।


title: মুহাম্মদ আলী জিন্নাহ

text: তৎকালীন বোম্বে প্রেসিডেন্সির অন্তর্গত করাচির ওয়াজির ম্যানশনে মুহাম্মদ আলি জিন্নাহ জন্মগ্রহণ করেন। বর্তমানে এই স্থান পাকিস্তানের সিন্ধু প্রদেশের অংশ। শৈশবে তার নাম ছিল মুহাম্মদ আলি জিন্নাহভাই। তার বাবার নাম জিন্নাহভাই পুনজা ও মায়ের নাম মিঠাবাই। তার বাবা ছিলেন একজন গুজরাটি ব্যবসায়ী। গোন্ডাল রাজ্যের পিনালি গ্রামে তার পরিবারের আদিনিবাস ছিল। বিয়ের পর জিন্নাহভাই পুনজা ১৮৭৫ সালে করাচিতে বসবাস শুরু করেন। ১৮৬৯ সালে সুয়েজ খাল খুলে দেয়ার পর এসময় করাচি অর্থনৈতিক দিক থেকে সমৃদ্ধ হয়ে উঠে। সুয়েজ খালের কারণে ইউরোপ থেকে বোম্বেগামী জাহাজের পথ ২০০ নটিক্যাল মাইল কমে যায়।


title: মুহাম্মদ আলী জিন্নাহ

text: জিন্নাহ করাচিতে জন্মগ্রহণ করেন। লন্ডনের লিঙ্কনস ইন থেকে তিনি ব্যরিস্টার হন। বিশ শতকের প্রথম দুই দশকে তিনি ভারতীয় জাতীয় কংগ্রেসের গুরুত্বপূর্ণ নেতা হয়ে উঠেন। এসময় তিনি হিন্দু-মুসলিম ঐক্যের পৃষ্ঠপোষকতা করেন। ১৯১৬ সালে কংগ্রেস ও মুসলিম লীগের মধ্যে লখনৌ চুক্তির সময় তার গুরুত্বপূর্ণ ভূমিকা ছিল। এসময় জিন্নাহ মুসলিম লীগেরও সদস্য ছিলেন। হোম রুল আন্দোলন সংগঠনে জিন্নাহ অন্যতম প্রধান নেতা হয়ে উঠেন। মুসলিমদের রাজনৈতিক অধিকার রক্ষার জন্য তিনি চৌদ্দ দফা সাংবিধানিক সংস্কার পরিকল্পনা প্রস্তাব করেন। কংগ্রেস মহাত্মা গান্ধীর সত্যাগ্রহে অংশ নিলে ১৯২০ সালে তিনি কংগ্রেস থেকে পদত্যাগ করেন। রাজনৈতিক দাবি আদায়ের ক্ষেত্রে তিনি নিয়মতান্ত্রিক প্রক্রিয়ার পক্ষে ছিলেন।


title: শহীদ কাদরী

text: শহীদ কাদরী ১৯৪২ সালের ১৪ আগস্ট তৎকালীন ব্রিটিশ ভারতের (বর্তমানে ভারত) রাজধানী কলিকাতা শহরের পার্ক সার্কাসে জন্ম নেন এবং কলিকাতা শহরে তার শৈশব কাটান। পরবর্তীতে ১৯৫২ সালের দিকে দশ বছর বয়সে তিনি পূর্ব পাকিস্তানের (বর্তমানে বাংলাদেশ) রাজধানী ঢাকায় চলে আসেন। এরপর প্রায় তিন দশক তিনি ঢাকা শহরে অবস্থান করেন এবং ১৯৭৮ সাল থেকে প্রবাসজীবন শুরু করেন। তিনি বার্লিন, লন্ডন, বোস্টন এবং মৃত্যুর পূর্ব পর্যন্ত নিউইয়র্কে বসবাস করেছেন।